വനിതകൾക്ക് എല്ലാ ജില്ലകളിലും സീറ്റ്\nവനിതകൾക്ക് എല്ലാ ജില്ലകളിലും സീറ്റ്; സ്ഥാനാർത്ഥി നിർണയത്തിന് മാനദണ്ഡങ്ങൾ തീരുമാനിച്ച് സി.പി.എം\nനിയമസഭയിലേക്ക് തുടര്‍ച്ചയായി രണ്ടു തവണ മത്സരിച്ചവര്‍ക്ക് സീറ്റില്ലെന്ന പൊതുനിബന്ധനയില് ഇളവുണ്ടാകും\n04 Feb, 2021 at 01:25 AM\nകഴിഞ്ഞ ലോക്‍സഭ തെരഞ്ഞെടുപ്പിൽ മത്സരിച്ചവർക്ക് നിയമസഭ തെരഞ്ഞെടുപ്പിൽ സീറ്റ് നൽകേണ്ടെന്ന് തീരുമാനിച്ചത് സി.പി.എമ്മിലെ പ്രധാനികൾക്ക് തിരിച്ചടിയാകും. സംസ്ഥാന സമിതി അംഗം പി. ജയരാജനും സംസ്ഥാന സെക്രട്ടേറിയറ്റിലെ പ്രമുഖരായ കെ. എന് ബാലഗോപാലിനും പി. രാജീവിനും നിയമസഭാ തെരഞ്ഞെടുപ്പില് സി.പി.എം സീറ്റ് നല്‍കാൻ സാധ്യതയില്ല. എന്നാല് നിയമസഭയിലേക്ക് തുടര്‍ച്ചയായി രണ്ടു തവണ മത്സരിച്ചവര്‍ക്ക് സീറ്റില്ലെന്ന പൊതുനിബന്ധനയില് ഇളവുണ്ടാകും. എല്ലാ ജില്ലയിലും ഒരു സീറ്റെങ്കിലും സ്ത്രീകൾക്ക് മാറ്റിവയ്ക്കാനും സി.പി.എം സംസ്ഥാന സമിതി തീരുമാനിച്ചു.\nകഴിഞ്ഞ ലോക്‌സഭാ തെരഞ്ഞെടുപ്പില് മത്സരിച്ചു തോറ്റവരെ വീണ്ടും വേഗത്തിൽ മത്സരിപ്പിക്കുന്നത് ഗുണം ചെയ്യില്ലെന്ന വിലയിരുത്തലാണ് സി.പി.എമ്മിലെ പ്രധാനികള്‍ക്ക് വിലങ്ങുതടിയാകുന്നത്. തോറ്റവരെ നിയമസഭയിലേക്ക് പരിഗണിക്കേണ്ടെന്ന നിബന്ധന കര്‍ശനമായി പാലിക്കാനാണ് സംസ്ഥാന സമിതി തീരുമാനം. ഇതോടെ വടകരയില് മത്സരിച്ചു പരാജയപ്പെട്ട പി.ജയരാജന് സീറ്റ് ലഭിക്കാൻ സാധ്യതയില്ല.\nസംസ്ഥാന സെക്രട്ടേറിയറ്റ് അംഗങ്ങളായ കെ.എന്.ബാലഗോപാല് കൊല്ലത്തും പി.രാജീവ് എറണാകുളത്തും മത്സരിച്ചു പരാജയപ്പെട്ടവരാണ്. കളമശ്ശേരിയില് മത്സരിക്കുമെന്ന് കരുതിയിരുന്ന രാജീവിനും കൊട്ടാരക്കരയില് പരിഗണിക്കപ്പെട്ടിരുന്ന കെ.എന് ബാലഗോപാലിനും വഴിയടയും. കോട്ടയം ജില്ലാ സെക്രട്ടറി വി.എന് വാസവന് ലോക്‌സഭാ തെരഞ്ഞെടുപ്പില് കോട്ടയത്ത് മത്സരിച്ചിരുന്നു. ഏറ്റുമാനൂരില് വാസവന് മത്സരിക്കാനുള്ള സാധ്യതയും ഇതോടെ ഇല്ലാതായി. പാലക്കാട് മുന് എം.പി എം.ബി രാജേഷും നിയമസഭയിലേക്ക് മത്സരിക്കുമെന്നായിരുന്നു സൂചനകള്. പുതിയ നിബന്ധന രാജേഷിനും തിരിച്ചടിയായി. പി.കെ ബിജുവിനും കാസര്‍ഗോട്ടെ കെ.പി സതീഷ്ചന്ദ്രനും സമാനമായ തടസ്സങ്ങളുണ്ട്.\nഎന്നാൽ ലോക്‌സഭയിലേക്ക് മത്സരിച്ച് പരാജയപ്പെട്ടെങ്കിലും ആറന്മുള എം.എല്.എ വീണാ ജോര്‍ജിന് വീണ്ടും അവസരം നൽകും. വീണയുടെ ലോക്‍സഭയിലേക്കുള്ള മത്സരം പ്രത്യേക സാഹചര്യത്തിലാണെന്നാണ് പാർട്ടി കണക്ക് കൂട്ടുന്നത്. ഇടത് സ്വതന്ത്രനായതിനാല് ഇടുക്കിയില് മത്സരിച്ചു തോറ്റ ജോയ്‌സ് ജോര്‍ജിനും നിബന്ധന തടസ്സമായേക്കില്ല. ജില്ലാ കമ്മിറ്റികളുടെ നിലപാടും വിജയസാധ്യതയും പരിഗണിച്ച് രണ്ടു ടേം നിബന്ധനയില് ഇളവു നല്‍കും.\nഎല്ലാ ജില്ലയിലും ഒരു സീറ്റ് സ്ത്രീകള്‍ക്കായി നിര്‍ബന്ധമായും മാറ്റിവയ്ക്കണമെന്നാണ് സംസ്ഥാന കമ്മിറ്റിയുടെ നിർദ്ദേശം. ഒന്നിലധികമായാലും തെറ്റില്ല. യുവാക്കള്‍ക്കും പുതുമുഖങ്ങള്‍ക്കും പരമാവധി പരിഗണന നല്‍കാനാണ് തീരുമാനം. പൊതുസമ്മതര്, പ്രൊഫഷണലുകള്, സാഹിത്യ-സാംസ്‌കാരിക മേഖലയിലെ പ്രമുഖര് എന്നിവരേയും പരിഗണിക്കാനാണ് ആലോചന.\nCPMAssembly election kerala


തൊണ്ടിമുതലും ദൃക്‌സാക്ഷിയും ഹാജരാകാന് തയ്യാര്; പോത്തേട്ടന് ബ്രില്യന്‍സില് സസ്‌പെന്‍സ് നിറഞ്ഞ ടീസര് കാണാം\nനീയാണോടോ മലയാളികളെ ബീഫ് തിന്നാന് അനുവദിക്കാത്ത അലവലാതി ഷാജീ..; കേരളത്തിലെത്തുന്ന അമിത് ഷായ്ക്ക് കിടിലന് ട്രോള് നല്‍കി മലയാളികള്\nFriday 2nd June 2017 1:20pm\nFriday 2nd June 2017 1:17pm\nകോഴിക്കോട്: മലയാളസിനിമയില് ഇടുക്കിയുടെ കുളിര്‍ക്കാറ്റ് വീശി നേടിയ വിജയമായ മഹേഷിന്റ പ്രതികാരത്തിന് ശേഷം ദിലീഷ് പോത്തനൊരുക്കുന്ന തൊണ്ടി മുതലും ദൃക്‌സാക്ഷിയും എന്ന ചിത്രത്തിന്റെ ടീസര് പുറത്തിറങ്ങി. സസ്‌പെന്‍സ് കരുതിവെച്ച ടീസറില് നായകന് ഫഹദ് ഫാസിലും സുരാജ് വെഞ്ഞാറമൂടുമാണുള്ളത്. നേരത്തെ പുറത്തിറങ്ങിയ ചിത്രത്തിന്റെ ഫസ്റ്റ് ലുക്കിലും ഇരുവരും തന്നെയായിരുന്നു.\nAlso Read: സ്ത്രീകള്‍ക്കെതിരായ അതിക്രമം: അര്‍ജന്റീന പ്രസിഡന്റിന്റെ കൊട്ടാരത്തിന് മുന്നില് പൂര്‍ണ നഗ്നരായി സ്ത്രീകളുടെ പ്രതിഷേധം\nപോത്തേട്ടന് ബ്രില്യണ്‍സില് ഒരുങ്ങുന്ന ഒരു ചിത്രമായിരിക്കും ഇതും എന്ന് ഫസ്റ്റ് ലുക്കും ടീസറും ഉറപ്പു നല്‍കുന്നുണ്ട്.\nദേശീയ അവാര്‍ഡിന്റെ നിറവിലുള്ള മഹേഷിന്റെ പ്രതികാരം ടീമിന്റെ കയ്യില് നിന്നും വീണ്ടുമൊരു സൂപ്പര് ഹിറ്റാണ് പ്രേക്ഷകര് പ്രതീക്ഷിക്കുന്നത്. സംവിധായകനും ക്യാമറാമാനുമായ രാജീവ് രവിയാണ് ചിത്രത്തിന്റെ ഛായാഗ്രഹണം എന്നതും ശ്രദ്ധേയമാണ്.\nനേരത്തെ മഹേഷിന്റെ പ്രതികാരത്തിന്റെ തിരക്കഥയെഴുതിയ ശ്യാം പുഷ്‌കരനും ചിത്രത്തിന്റെ ഭാഗമാകുന്നുണ്ട്. ഉര്‍വ്വശി തിയ്യറ്റേഴ്‌സ് ആണ് ചിത്രം നിര്‍മ്മിക്കുന്നത്. ഫഹദിനും സുരാജിനു പുറമെ സൗബിന് ഷഹീര്, അലന്‍സിയര് ലോപ്പസ് എന്നിവരും ചിത്രത്തിലുണ്ട്. ബിജിബാലിന്റേതാണ് സംഗീതം.\nTuesday 19th December 2017 5:17pm\n'വാട്ട് ദ ഹഫദ്...'; സോഷ്യല് മീഡിയയെ വട്ടം കറക്കി ഫഹദിന്റെ 'പുതിയ ലുക്ക്'; പ്രചരിക്കുന്ന ചിത്രത്തിനു പിന്നിലെ ചുരുളഴിയുമ്പോള് എല്ലാവരും ചമ്മും\nWednesday 8th November 2017 9:36pm\nകടലകൊറിച്ച് കോട്ടയം നഗരത്തില് സാധാരണക്കാരനായി ഫഹദ്; വൈറലായ ചിത്രത്തിന് പിന്നിലെ സത്യം ഇതാണ്\nWednesday 8th November 2017 2:34pm


ലോ അക്കാദമി സമരം: ഇടതുമുന്നണിയില് ഭിന്നത – Chandrika Daily\nBy chandrika Friday January 27, 2017 18:19 pm\nലോ അക്കാദമി സമരം: ഇടതുമുന്നണിയില് ഭിന്നത\nരാജേഷ് വെമ്പായം തിരുവനന്തപുരം: ലോ അക്കാദമിയിലെ വിദ്യാര്‍ത്ഥി സമരവുമായി ബന്ധപ്പെട്ട വിഷയത്തില് ഇടതുമുന്നണിയില് ഭിന്നത. ലോ അക്കാദമിയിലെ വിദ്യാര്‍ത്ഥി സമരം ഒരു കോളജിലെ മാത്രം സമരമാണെന്ന നിലപാടുമായി…\nതിരുവനന്തപുരം: ലോ അക്കാദമിയിലെ വിദ്യാര്‍ത്ഥി സമരവുമായി ബന്ധപ്പെട്ട വിഷയത്തില് ഇടതുമുന്നണിയില് ഭിന്നത. ലോ അക്കാദമിയിലെ വിദ്യാര്‍ത്ഥി സമരം ഒരു കോളജിലെ മാത്രം സമരമാണെന്ന നിലപാടുമായി സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണനും സമരത്തിന് പിന്തുണയുമായി സി.പി.ഐയും സര്‍ക്കാര് നിലപാടിനെ വിമര്‍ശിച്ച് വി.എസ് അച്യുതാനന്ദനും രംഗത്തെത്തി. ലോ അക്കാദമി പ്രശ്‌നത്തില് പ്രിന്‍സിപ്പല് രാജിവെക്കണമെന്ന അഭിപ്രായം സി.പി.എമ്മിനില്ലെന്ന് കോടിയേരി ബാലകൃഷ്ണന് വ്യക്തമാക്കി. വിദ്യാര്‍ഥി സംഘടനകളാണ് ഇക്കാര്യം ആവശ്യപ്പെട്ടിരിക്കുന്നത്. വിഷയത്തില് സി.പി.എമ്മിന് പ്രത്യേകമായ നിലപാടില്ല. ലോ അക്കാദമി പ്രശ്‌നത്തില് ബി.ജെ.പി രാഷ്ട്രീയ മുതലെടുപ്പിന് ശ്രമം നടത്തുകയാണെന്നും അദ്ദേഹം ആരോപിച്ചു.\nഅതേസമയം ലോ അക്കാദമി സമരത്തില് സര്‍ക്കാര് നിലപാടിനെ വിമര്‍ശിച്ച് വി.എസ് അച്യുതാനന്ദന് പാര്‍ട്ടിയെ സമ്മര്‍ദത്തിലാക്കി. വിദ്യാര്‍ത്ഥികളുടെ പ്രക്ഷോഭത്തില് സര്‍ക്കാര് ഇടപെടാത്തത് ശരിയല്ല. സി.പി.എം സമരം ഏറ്റെടുക്കാത്തതിനെ കുറിച്ച് നേതൃത്വത്തോട് ചോദിക്കണമെന്നും വി.എസ് തുറന്നടിച്ചു. ലോ അക്കാദമി നിയമവിരുദ്ധമായി കൈവശം വെച്ചിരിക്കുന്ന ഭൂമി തിരിച്ചുപിടിക്കണമെന്ന ആവശ്യവും വി.എസ് ആവര്‍ത്തിച്ചു. ലോ അക്കാദമി വിഷയത്തില് പ്രിന്‍സിപ്പല് രാജിവെക്കണമെന്ന ആവശ്യം ന്യായമാണെന്ന് കഴിഞ്ഞ ദിവസം സമരപ്പന്തല് സന്ദര്‍ശിച്ച സി.പി.ഐ സംസ്ഥാന സെക്രട്ടറി കാനം രാജേന്ദ്രനും വ്യക്തമാക്കിയിരുന്നു. എല്ലാ രാഷ്ട്രീയ നേതാക്കളും സമരപ്പന്തലിലെത്തിയിട്ടും സി.പി.എം നേതാക്കള് വിട്ടുനില്‍ക്കുന്നത് വിദ്യാര്‍ത്ഥികളില് ചൂടേറിയ ചര്‍ച്ചകള്‍ക്ക് വഴിതെളിച്ചിരിക്കവെയാണ് കോടിയേരി നിലപാട് വ്യക്തമാക്കിയത്.\nഅതേസമയം, സമരം ചെയ്യുന്ന വിദ്യാര്‍ത്ഥികള്‍ക്ക് ഐക്യദാര്‍ഢ്യവുമായി ബി.ജെ.പി മുന് ദേശീയ നിര്‍വാഹക സമിതി അംഗം വി. മുരളീധരന് നടത്തിയ 48 മണിക്കൂര് ഉപവാസം അനിശ്ചിതകാലത്തേക്ക് നീട്ടി. ഇന്നലെ സമരപ്പന്തല് സന്ദര്‍ശിച്ച ബി.ജെ.പി സംസ്ഥാന പ്രസിഡന്റ് കുമ്മനം രാജശേഖരനോടാണ് വി മുരളീധരന് സമരം നീട്ടിയ തീരുമാനമറിയിച്ചത്. വിദ്യാര്‍ത്ഥി പ്രക്ഷോഭം ജനകീയ പ്രക്ഷോഭമാക്കി മാറ്റി സമരം തുടരാനാണ് തീരുമാനമെന്ന് കുമ്മനം പറഞ്ഞു.\nലോ അക്കാദമി പ്രിന്‍സിപ്പലിനെ മാറ്റണമെന്നാവശ്യപ്പെട്ട് എ.ഐ.എസ്.എഫ് പ്രവര്‍ത്തകര് ഇന്നലെ നടത്തിയ സെക്രട്ടറിയേറ്റ് മാര്‍ച്ചില് സംഘര്‍ഷമുണ്ടായി. പ്രവര്‍ത്തകര്‍ക്ക് നേരെ പൊലീസ് നടത്തിയ ലാത്തിച്ചാര്‍ജില് മൂന്നുപേര്‍ക്ക് പരിക്കേറ്റു. ലോ അക്കാദമിക്ക് മുന്നില് സമരത്തിലായിരുന്ന എ.ബി.വി.പി പ്രവര്‍ത്തകന് ഇന്നലെ അക്കാദമിയുടെ ഭൂമിയില് സ്വകാര്യ വ്യക്തി നിര്‍മിച്ചിട്ടുള്ള ഫ്‌ളാറ്റിന് മുകളില് കയറി ആത്മഹത്യാഭീഷണി മുഴക്കി. പിന്നീട് പൊലീസ് ഇവരെ അറസ്റ്റ് ചെയ്തുനീക്കി.\nCategories: Culture, More, Views Tags: laksmi nair, law accademy issue


പള്‍സര് സുനി ഭീഷണിപ്പെടുത്തിയത് പ്രത്യേക കേസായി പരിഗണിക്കണമെന്ന ദിലീപിന്റെ ഹര്‍ജിയില് കോടതിയുടെ തീരുമാനം ഇങ്ങനെ | dileep|pulsar suni|actress attack case\nഭീതിയകലുന്നു; കോവിഡ് -19 മാസ് വാക്‌സിനേഷന് സാധ്യത\nപള്‍സര് സുനി ഭീഷണിപ്പെടുത്തിയത് പ്രത്യേക കേസായി പരിഗണിക്കണമെന്ന ദിലീപിന്റെ ഹര്‍ജിയില് കോടതിയുടെ തീരുമാനം ഇങ്ങനെ\nMar 9, 2020, 03:59 pm IST\nകൊച്ചി: യുവനടിയെ അക്രമിച്ച കേസിനൊപ്പം പള്‍സര് സുനി ജയിലില് നിന്ന് തന്നെ ഭീഷണിപ്പെടുത്തിയത് പ്രത്യേക കേസായി പരിഗണിക്കണമെന്ന ദിലീപിന്റെ ഹര്‍ജിയില് കോടതിയുടെ തീരുമാനം ഇങ്ങനെ. ഇത് സംബന്ധിച്ച് ദിലീപ് നല്‍കിയ ഹര്‍ജി ഹൈക്കോടതി തള്ളുകയായിരുന്നു.\nപ്രതികളായ പള്‍സര് സുനി, വിഷ്ണു, സനല് എന്നിവര് ജയിലില് നിന്ന് ദിലീപിനെ ഭീഷണിപ്പെടുത്തിയെന്നാണ് കേസ്. ഈ കേസില് ഇര ദിലീപാണെന്നും അതിനാല് ഈ കേസ് താന് പ്രതിയായ കേസിനൊപ്പം ഇത് പരിഗണിക്കരുതെന്നായിരുന്നു ദിലീപിന്റെ ആവശ്യം. എന്നാല് കേസ് പ്രത്യേകം പരിഗണിക്കാനാകില്ലെന്നാണ് ഹൈക്കോടതി വ്യക്തമാക്കിയത്.\nഅതേസമയം കേസില് സാക്ഷി വിസ്താരത്തിനായി കുഞ്ചാക്കോ ബോബനും ബിന്ദു പണിക്കരും കൊച്ചിയിലെ പ്രത്യേക കോടതിയില് ഹാജരായി. കുഞ്ചാക്കോ ബോബന്റെ സാക്ഷിവിസ്താരമാണ് ആദ്യം തുടങ്ങിയത്. നേരത്തെ രണ്ടുതവണ കുഞ്ചാക്കോ ബോബന് സമന്‍സ് അയച്ചെങ്കിലും ഷൂട്ടിംഗ് തിരക്കുമൂലം എത്തിയിരുന്നില്ല. തുടര്‍ന്ന് കോടതി വാറന്റും പുറപ്പെടുവിച്ചിരുന്നു.\nഎന്നാല് ദിലീപിന് അനുകൂലമായി മൊഴി നല്‍കിയ അമ്മ ജനറല് സെക്രട്ടറി ഇടവേള ബാബുവിനെ കോടതി കൂറുമാറിയതായി പ്രഖ്യാപിച്ചിരുന്നു. സാക്ഷി കൂറുമാറിയതായി പ്രഖ്യാപിക്കണമെന്ന പോസിക്യൂഷന് ആവശ്യം വിചാരണ കോടതി അംഗീകരിച്ചു. അതേ സമയം കഴിഞ്ഞ ദിവസം മൊഴി നല്‍കാനായി ഭാമ വിചാരണ കോടതില് എത്തിയെങ്കിലും വിസ്താരം നടക്കാത്തതിനെത്തുടര്‍ന്ന് മാറ്റിവെച്ചു. ഗീതു മോഹന്‍ദാസ്, മഞ്ജു വാര്യര്, ലാല് എന്നിവരെ കോടതി നേരത്തെ വിസ്തരിച്ചു. സംയുക്ത വര്‍മ്മയെ സാക്ഷിപ്പട്ടികയില് നിന്ന് പിന്നീട് ഒഴിവാക്കുകയും ചെയ്തിരുന്നു. ഇത് വരെ 39 പേരുടെ വിസ്താരമാണ് നടന്നിട്ടുള്ളത്.\ndileep pulsar suni actress attack case\n'സ്വന്തമായി ഡാക്ക്ട്ടരാവാൻ നിക്കരുത് അപ്പീ'; കൊറോണ ബോധവത്കരണത്തെക്കുറിച്ചുള്ള കേരള പോലീസിന്റെ വീഡിയോ വൈറലാകുന്നു\nഐഷയുടെ വിവാഹ ആഭരണങ്ങൾ അടങ്ങിയ ബാഗ് ട്രെയിനിൽ മറന്ന് വെച്ച് നാദിർഷാ; ഒടുവിൽ സംഭവിച്ചത്\nFeb 12, 2021, 09:48 am IST\nകൊച്ചിൻ ഹനീഫയുടെ കുടുംബത്തിന് ഇന്നും തണലായി നിൽക്കുന്നത് നടൻ ദിലീപ്\nFeb 6, 2021, 09:53 am IST\nതിയറ്റർ വ്യവസായത്തെ രക്ഷപ്പെടുത്താനെത്തിയ ചിത്രമാണ് മാസ്റ്റർ: ദിലീപ്\nJan 12, 2021, 10:16 am IST


നടക്കുക ഐപിഎല് ചരിത്രത്തിലെ ഏറ്റവും വലിയ താരലേലം... - Kannur Varthakal\nHome / Sports / നടക്കുക ഐപിഎല് ചരിത്രത്തിലെ ഏറ്റവും വലിയ താരലേലം...\nUnknown Wednesday, December 20, 2017 Sports\nപതിനൊന്നാം പതിപ്പ് ഇന്ത്യന് പ്രീമിയര് ലീഗിന് മുന്നോടിയായുള്ള കളിക്കാരുടെ താരലേലം ജനുവരി 27, 28 തിയതികളില് നടക്കും. ബംഗളൂരുവിലാണ് ഇത്തവണത്തെ ലേലം. ഐപിഎല് ചരിത്രത്തിലെ ഏറ്റവും വലിയ ലേലത്തിനാകും ബംഗളൂര് സാക്ഷ്യം വഹിക്കുക. താരങ്ങള്‍ക്കായി പരമാവധി ചെലവിടാവുന്ന തുകയിലും ഇത്തവണ വന് വര്‍ധനവുണ്ട്. 80 കോടി രൂപ ഓരോ ടീമിനും മുടക്കാം. നേരത്തെ ഇത് 66 കോടി രൂപയായിരുന്നു.\nവിലക്കിനെത്തുടര്‍ന്ന് കഴിഞ്ഞ രണ്ട് വര്‍ഷങ്ങളില് ഇന്ത്യന് പ്രീമിയര് ലീഗില് ഇല്ലാതിരുന്ന ചെന്നൈ സൂപ്പര് കിംഗ്‌സും രാജസ്ഥാന് റോയല്‍സും വിലക്ക് മാറി അടുത്ത വര്‍ഷം ഐപിഎല്ലിലേക്ക് തിരിച്ചെത്തും. അത് പോലെ തന്നെയുള്ള മറ്റൊരു മാറ്റം അതിന്റെ സംപ്രേക്ഷണത്തിലാണ്. അടുത്ത വര്‍ഷം മുതല് ഐപിഎല് സംപ്രേക്ഷണത്തിനുള്ള അവകാശം സ്വന്തമാക്കിയിരിക്കുന്നത് സ്റ്റാര് ഗ്രൂപ്പാണ്. ഐപിഎല് ചരിത്രത്തിന്റെ ആദ്യ 10 വര്‍ഷവും കളികള് തത്സമയം സംപ്രേക്ഷണം ചെയ്തിരുന്ന സോണിയെ മറികടന്നാണ് സ്റ്റാര് ഗ്രൂപ്പ് ഇത്തവണ സംപ്രേക്ഷണാവകാശം സ്വന്തമാക്കിയത്.\nഓരോ ടീമിനും മൂന്ന് ഇന്ത്യന് താരങ്ങളെയും രണ്ട് വിദേശ താരങ്ങളെയും ടീമില് നിലനിര്‍ത്താം. 80 കോടി രൂപ വരുന്നത് നിലനിര്‍ത്തുന്ന താരങ്ങള്‍ക്ക് കൂടിയുള്ളതാണോ എന്ന കാര്യത്തില് ഇതുവരെ വ്യക്തതയില്ല. സ്റ്റാര് സ്‌പോര്‍ട്‌സ് ലേലം തത്സമയ സംപ്രേക്ഷണം നടത്തും.


Armed robbers in shop; Threatened and stolen $ 240; The terrified woman said she would give all she had. Then the whole world was shocked to see what | കടയിൽ ആയുധ ധാരികളായ കള്ളന്മാർ; ഭീഷണിപ്പെടുത്തി മോഷ്ടിച്ചത് 240 ഡോളർ; ഭയന്ന് വിറച്ച സ്ത്രീ കയ്യിലുള്ളത് മുഴുവൻ കൊടുക്കാമെന്ന് പറഞ്ഞു; പിന്നെ നടന്നത് കണ്ട് ലോകം മുഴുവൻ ഞെട്ടി; സിസിടിവി ദൃശ്യങ്ങൾ പുറത്ത്; വൈറലായി കള്ളനും - Malayalivartha.com Widgets Magazine\nകടയിൽ ആയുധ ധാരികളായ കള്ളന്മാർ; ഭീഷണിപ്പെടുത്തി മോഷ്ടിച്ചത് 240 ഡോളർ; ഭയന്ന് വിറച്ച സ്ത്രീ കയ്യിലുള്ളത് മുഴുവൻ കൊടുക്കാമെന്ന് പറഞ്ഞു; പിന്നെ നടന്നത് കണ്ട് ലോകം മുഴുവൻ ഞെട്ടി; സിസിടിവി ദൃശ്യങ്ങൾ പുറത്ത്; വൈറലായി കള്ളനും\n19 OCTOBER 2019 12:07 PM IST\nകടയിലേക്ക് ഇരച്ച് കയറി വന്ന കള്ളന്മാർ. സാധനങ്ങള് വാങ്ങാനെത്തിയ പ്രായമായ ഒരു സ്ത്രീയും കടയിലെ ജീവനക്കാരനും മാത്രമുണ്ട്. ആയുധധാരകിളായ ഇവർ കടയിലേക്ക് പ്രവേശിച്ചയുടൻ തന്നെ ജീവനക്കാരനെ ഭീഷണിപ്പെടുത്തി കടയിലുള്ള പണവും മറ്റു ചില വസ്തുക്കളും മോഷ്ടിച്ചു. എന്നാൽ ഇത് കണ്ട് പേടിച്ച സ്ത്രീ തന്റെ കയ്യിലെ പണം നല്‍കാമെന്ന് പറഞ്ഞു. അപ്പോഴായിരുന്നു കള്ളന്മാർ വെറും കള്ളന്മാർ അല്ല എന്ന് മനസ്സിലായത്. സ്ത്രീയുടെ തോളില് തട്ടി ആശ്വസിപ്പിച്ച് കള്ളന്, ഇവരുടെ നെറുകില് ചുംബിക്കുകയും പണം വേണ്ടെന്നു പറയുകയും ചെയ്തു.' ഇല്ല മാഡം. മിണ്ടാതിരിക്കൂ. നിങ്ങളുടെ പണം ഞങ്ങള്‍ക്കു വേണ്ട' എന്നാണ് കള്ളന്മാരിലൊരാള് സ്ത്രീയോടു പറഞ്ഞതെന്നും കടയുടമ സാമുവല് പറഞ്ഞു.\nകടയിലെ സിസിടിവിയിൽ ഇതിന്റെ ദൃശ്യങ്ങള് പതിയുകയും ചെയ്തു. 240 ഡോളറാണ് നഷ്ടപ്പെട്ടതെന്ന് കടയുടമ സാമുല് പൊലീസിനോടു പറഞ്ഞു. ബ്രസീലിലെ അമരാന്റെ സിറ്റിയിലാണ് സംഭവം നടന്നത്.മോഷണസ്ഥലത്ത് കണ്ട പ്രായമായ സ്ത്രീയെ ചുംബിക്കുകയും സമാധാനിപ്പിക്കുകയും ചെയ്യുന്ന ഈ കള്ളനാണ് ഇപ്പോള് സമൂഹ മാധ്യമങ്ങളിലെ വൈറല് താരം. പൊലീസ് അന്വേഷണം ആരംഭിച്ചിട്ടുണ്ട്. സമീപപ്രദേശത്തുള്ള ചിലരിലേക്കാണ് അന്വേഷണം നീളുന്നു.\nഇറാഖിലെ അമേരിക്കന് എംബസിക്ക് നേരെയുള്ള റോക്കറ്റ് ആക്രമണം... എംബസിയിലെ കിഴക്കന് കവാടത്തിലൂടെയുള്ള പ്രവേശനത്തിന് വിലക്ക് (12 minutes ago)\nജമ്മു-കശ്മീരിലെ കുല്‍ഗാം ജില്ലയില് സുരക്ഷാസേനയും തീവ്രവാദികളും തമ്മില് ഉണ്ടായ ഏറ്റുമുട്ടലില് രണ്ടു ഭീകരര് കൊല്ലപ്പെട്ടു (24 minutes ago)\nതമിഴ്‌നാട്ടില് കോവിഡ് ബാധിതരുടെ എണ്ണം ഒരുലക്ഷം കടന്നു .... ഇന്നലെ 4280 പേര്‍ക്കുകൂടി രോഗം സ്ഥിരീകരിച്ചതോടെ സംസ്ഥാനത്തെ രോഗബാധിതരുടെ എണ്ണം 1,07,001 ആയി ഉയര്‍ന്നു (32 minutes ago)


ആനന്ദിന്റെ സാഹിത്യം മരുഭൂമിയിലെ പച്ചപ്പ്: മുഖ്യമന്ത്രി പിണറായി വിജയന്\nതിരുവനന്തപുരം: രാജ്യം വലിയ ആശങ്കയില് കഴിയുന്ന ഘട്ടത്തില് ആനന്ദിനെപ്പോലെയുള്ളവരുടെ സാഹിത്യസൃഷ്ടി മരുഭൂമിയിലെ പച്ചപ്പാണെന്ന് മുഖ്യമന്ത്രി പിണറായി വിജയന്. സെക്രട്ടേറിയറ്റ് ദര്‍ബാര് ഹാളില് നടന്ന ചടങ്ങില് എഴുത്തച്ഛന് പുരസ്‌കാരം ആനന്ദിന് നല്‍കി സംസാരിക്കുകയായിരുന്നു അദ്ദേഹം. ഇത്തരം എഴുത്തുകള് സംരക്ഷിക്കപ്പെടേണ്ടതുണ്ട്, ആദരിക്കപ്പെടേണ്ടതുണ്ട്. ആരാണ് ഇന്ത്യന് പൗരന് എന്ന ചോദ്യം നാടാകെ ഉയരുന്ന കലുഷിതമായ അവസ്ഥയാണുള്ളത്. ഇന്ത്യയില് ജനിച്ചു വളര്‍ന്ന ചിലര്‍ക്ക് താന് ഏതു രാജ്യത്തെ പൗരനാണെന്ന ചോദ്യത്തിന് മുപടി പറയേണ്ട വേദനാജനകമായ സ്ഥിതിയുണ്ട്. മനസും സ്‌നേഹവും കരുണയും കരുതലും ഇല്ലാതാവുന്നു. ഇത്തരം പൊള്ളിക്കുന്ന ഭീതിജനകമായ അവസ്ഥയില് മുന്നറിയിപ്പ് നല്‍കുന്ന പ്രവചനസ്വഭാവമുള്ള സര്‍ഗാത്മക രചനകളാണ് ആനന്ദിന്റേത്. ആ കരുതലിനുള്ള മലയാളത്തിന്റെ കൃതജ്ഞതയാണ് എഴുത്തച്ഛന് പുരസ്‌കാരമെന്ന് മുഖ്യമന്ത്രി പറഞ്ഞു.\nയഥാര്‍ത്ഥ ജീവിതത്തില് മനുഷ്യര്‍ക്കിടയില് അകലം വര്‍ദ്ധിക്കുന്നു. ജാതി മുതല് വംശം വരെ ഇതിന് കാരണമാകുന്നു. ആനന്ദ് എഴുത്തിലൂടെ മനുഷ്യര്‍ക്കിടയില് പാലം പണിഞ്ഞുകൊണ്ടിരിക്കുന്നു. ആനന്ദിനെപ്പോലെയുള്ള എഴുത്തുകാരുടെ സ്വാതന്ത്ര്യം നിലനില്‍ക്കണം. അത് ജനധിപത്യത്തിന്റെ നിലനില്‍പിന് ആവശ്യമാണ്. പ്രശ്‌നങ്ങള് അവതരിപ്പിക്കാനുള്ള എഴുത്തിലൂടെയാണ് ആനന്ദ് എക്കാലവും സഞ്ചരിച്ചത്.\nഅദ്ദേഹത്തിന്റെ രചനകള് നിരന്തരം വായിക്കപ്പെടുകയും ചര്‍ച്ച ചെയ്യപ്പെടുകയും ചെയ്യുന്ന കാലഘട്ടത്തിലാണ് കേരളം പരമോന്നത പുരസ്‌കാരം നല്‍കി ആദരിക്കുന്നത്. ആരുടെ പേരിലുള്ള അവാര്‍ഡ് ആര്‍ക്ക് നല്‍കുന്നു എന്നതിലൂടെയാണ് ഒരു അവാര്‍ഡ് ശ്രദ്ധിക്കപ്പെടുന്നത്. എഴുത്തച്ഛന് സൃഷ്ടിച്ച ഗരിമയുള്ള കാവ്യഭാഷ ഇന്നും മലയാള കവിതയ്ക്ക് മാര്‍ഗദര്‍ശം നല്‍കുന്നു. താഴെത്തട്ടിലുള്ളവര്‍ക്ക് തന്റെ കവിത പ്രാപ്യമാകണം എന്ന് എഴുത്തച്ഛന് ആഗ്രഹിച്ചു. ചരിത്രവുമായി ചേര്‍ന്നു നില്‍ക്കുന്ന സാഹിത്യമാണ് കാലത്തെ അതിജീവിക്കുകയെന്ന് മുഖ്യമന്ത്രി പറഞ്ഞു.\nസംസ്‌കാരത്തോടൊപ്പം ഒരു പ്രതിസംസ്‌കാരം സൃഷ്ടിക്കപ്പെടുന്നുണ്ടെന്നും അത് സംസ്‌കാരത്തിന്റെ മൂല്യങ്ങളെ നശിപ്പിക്കുന്നതായും ആനന്ദ് പറഞ്ഞു. പ്രതിസംസ്‌കാരം ശക്തിപ്രാപിച്ചുകൊണ്ടിരിക്കുകയാണ്. ഇതുവരെ നേടിയെടുത്ത മൂല്യങ്ങള് നശിപ്പിക്കപ്പെടുന്നു. കാലഹരണപ്പെട്ടവയെ വീണ്ടും ഉയര്‍ത്താന് ശ്രമിക്കുന്നു. ലോകമെമ്പാടും ഇത് സംഭവിക്കുന്നു. ഇരുട്ട് വ്യാപകമായി പ്രത്യക്ഷപ്പെട്ടിരിക്കുന്നു. ഇരുട്ടിനോട് പൊരുതുവാന് വെളിച്ചത്തിനേ കഴിയൂ എന്ന് ഓര്‍ക്കണമെന്ന് ആനന്ദ് പറഞ്ഞു. നവോത്ഥാനം തുടര്‍ച്ചയായി സംഭവിക്കുന്നതാണ്. മൂല്യങ്ങളെ സംരക്ഷിക്കുക മാത്രമല്ല, മൂല്യ സൃഷ്ടിയെ ജീവിപ്പിച്ചു നിര്‍ത്തേണ്ടതും നമ്മുടെ കര്‍ത്തവ്യമാണ്. മൂല്യങ്ങളെ സാക്ഷാത്കരിക്കാനുള്ള ഉപകരണങ്ങള് കണ്ടെത്തുകയാണ് സംസ്‌കാരം ചെയ്യുന്നതെന്ന് അദ്ദേഹം പറഞ്ഞു.


Vijay Babu announced next project - Malayalam Filmibeat\n| Updated: Saturday, June 30, 2018, 15:28 [IST]\nമലയാളത്തില് കഴിഞ്ഞ വര്‍ഷം പുതുമുഖങ്ങളെ മുന്‍നിര്‍ത്തി നിര്‍മ്മിച്ച സിനിമയായിരുന്നു അങ്കമാലി ഡയറീസ്. ലിജോ ജോസ് പെല്ലിശ്ശേരി സംവിധാനം ചെയ്ത സിനിമ ഫ്രൈഡേ ഫിലിം ഹൗസിന്റെ ബാനറില് വിജയ് ബാബു ആയിരുന്നു നിര്‍മ്മിച്ചിരുന്നത്. അതിന് ശേഷം ജയസൂര്യയെ നായകനാക്കി ആട്2വും കഴിഞ്ഞ വര്‍ഷം തന്നെ തിയറ്ററുകളിലേക്ക് എത്തിയിരുന്നു.\nഫ്രൈഡേ ഫിലിം ഹൗസ് നിര്‍മ്മിച്ച രണ്ട് സിനിമകളും ഹിറ്റായതോടെ വീണ്ടും കിടിലന് സിനിമകള് നിര്‍മ്മിക്കാനുള്ള തയ്യാറെടുപ്പിലാണ് കമ്പനി. ഇപ്പോഴിതാ.. വിജയ് ബാബു തന്നെ ഇക്കാര്യം തുറന്ന് പറഞ്ഞിരിക്കുകയാണ്. ഫേസ്ബുക്കിലൂടെയാണ് തന്റെ പുതിയ സിനിമയെ കുറിച്ചുള്ള പ്രഖ്യാപനം വിജയ് നടത്തിയിരിക്കുന്നത്.\nമലയാള സിനിമയ്ക്ക് പുത്തന് ഉണര്‍വ്വ് നല്‍കിയ നിര്‍മാണ കമ്പനിയായിരുന്നു ഫ്രൈഡേ ഫിലിം ഹൗസ്. വിജയ് ബാബു, സാന്ദ്ര തോമസ് എന്നിവര് ചേര്‍ന്ന് ആരംഭിച്ച നിര്‍മാണ കമ്പനി വ്യത്യസ്ത സിനിമകളായിരുന്നു നിര്‍മ്മിച്ചിരുന്നത്. വിജയ് ബാബുവും സാന്ദ്രയും തെറ്റി പിരിഞ്ഞതിന് ശേഷം നിലവില് ഫ്രൈഡേ ഫിലിം ഹൗസ് വിജയ് ബാബുവിന്റെ കീഴിലാണ്. 'ഫ്രൈഡേ' എന്ന സിനിമയായിരുന്നു ഇവര് നിര്‍മ്മിച്ച ആദ്യ സിനിമ. അതിന് ശേഷം പത്തോളം സിനിമകള് നിര്‍മ്മിച്ചിരുന്നു.\nതുടക്കത്തില് നിര്‍മ്മിച്ച സിനിമകളൊന്നും കാര്യമായി വിജയിച്ചിരുന്നില്ലെങ്കിലും ശ്രദ്ധിക്കപ്പെടുന്ന സിനിമകളായിരുന്നു. ആട് ഒരു ഭീകരജീവിയാണ് എന്ന സിനിമയിലൂടെയാണ് കമ്പനി ശ്രദ്ധേയമായത്. തിയറ്ററില് പരാജയമായിരുന്നെങ്കിലും സിനിമയുടെ രണ്ടാം ഭാഗമെടുത്ത് ഞെട്ടിച്ചിരുന്നു. അതിനിടെ അടി കപ്പിയാരെ കൂട്ടമണി, എന്നിവയെല്ലാം ശ്രദ്ധിക്കപ്പെട്ടിരുന്നു. എന്നാല് ലിജോ ജോസ് പെല്ലിശ്ശേരിയുടെ സംവിധാനത്തില് എത്തിയ അങ്കമാലി ഡയറസീസ് സൂപ്പര് ഹിറ്റായതോടെ ഫ്രൈഡേ ഫിലിം ഹൗസും വിജയിച്ചു.\nഫ്രൈഡേ ഫിലിം ഹൗസ് നിര്‍മ്മിക്കുന്ന പുതിയ സിനിമ വരാന് പോവുകയാണ്. ജൂണ് എന്ന് പേരിട്ടിരിക്കുന്ന സിനിമയുടെ ഷൂട്ടിംഗ് ജൂലൈ 11 മുതല് ആരംഭിക്കുകയാണ്. അങ്കമാലി ഡയറീസ് പോലെ തന്നെ പുതിയ സിനിമയിലും പരിചയമുള്ള താരങ്ങള്‍ക്കൊപ്പം മുഖ്യ കഥാപാത്രങ്ങളെ അവതരിപ്പിക്കുന്നത് പുതുമുഖങ്ങളായിരിക്കുമെന്നാണ് നിര്‍മാതാവ് വിജയ് ബാബു പറയുന്നത്. സിനിമയുടെ പ്രഖ്യാപനം നടത്തിയെങ്കിലും അതിനെ കുറിച്ചുള്ള കൂടുതല് വിവരങ്ങളൊന്നും താരം പുറത്ത് വിട്ടിട്ടില്ല..\nഇക്കാലമത്രയും മികച്ച ഒരുപിടി ടെക്‌നീഷ്യന്‍സ് ഉള്‍പ്പെടെ നൂറില്‍പ്പരം പുതുമുഖങ്ങള്‍ക്ക് അവരുടെ ആദ്യ അവസരം നല്‍കിയ ഫ്രൈഡേ ഫിലിം ഹൗസ് ഞങ്ങളുടെ പത്താമത്തെ പ്രോജക്ടിന്റെ ഫസ്റ്റ് ലുക്ക് പോസ്റ്റര് ഏറെ അഭിമാനത്തോടെ നിങ്ങള്‍ക്കു മുമ്പില് അവതരിപ്പിക്കുകയാണ്. 'ജൂണ്' എന്ന് പേരിട്ടിരിക്കുന്ന ഈ ചിത്രത്തിലും പരിചിതമായ നിങ്ങളുടെ പ്രിയതാരങ്ങളോടൊപ്പം, ഒരുപിടി പ്രതിഭാധനരായ പുതുമുഖങ്ങളെക്കൂടി മലയാളസിനിമയ്ക്ക് ഞങ്ങള് സംഭാവന ചെയ്യുകയാണ്. സമാന്തരമായി പതിനൊന്നാമത്തെ പ്രോജക്ട് ഉടനെതന്നെ ആരംഭിക്കുന്നതും തുടര്‍ന്ന് നിങ്ങള്‍ക്ക് അറിവുള്ളതുപോലെ കോട്ടയം കുഞ്ഞച്ചന് 2, ആട്3എന്നീ പ്രോജക്ടുകളും ഉണ്ടായിരിക്കുന്നതാണ്. ഏറെ സര്‍പ്രൈസുകളുളള 'ജൂണ്' ജൂലൈ 11 മുതല് ഷൂട്ടിംഗ് ആരംഭിക്കുകയാണ്. എക്കാലത്തേയും പോലെ ഏവരുടെയും സ്‌നേഹ സഹകരണങ്ങളും, പ്രാര്‍ത്ഥനകളും ഞങ്ങള്‍ക്കൊപ്പമുണ്ടാകണമെന്ന് ആഗ്രഹിക്കുന്നു..\nആട്2വിന് ശേഷം രണ്ട് ബിഗ് പ്രോജക്ടുകളായിരുന്നു ഫ്രൈഡേ ഫിലിം ഹൗസ് അനൗണ്‍സ് ചെയ്തിരുന്നത്. മമ്മൂട്ടിയെ നായകനാക്കി കോട്ടയം കുഞ്ഞച്ചന്റെ രണ്ടാം ഭാഗം വരികയാണ്. മിഥുന് മാനുവല് തോമസ് സംവിധാനം ചെയ്യുന്ന ചിത്രത്തിന് കോട്ടയം കുഞ്ഞച്ചന്2എന്നാണ് പേരിട്ടിരിക്കുന്നത്. അതിന് ശേഷമായിരിക്കും ജയസൂര്യയുടെ ആട്3വരുന്നത്. ആടിന്റെ മൂന്നാം ഭാഗം ത്രിഡിയിലാണ് നിര്‍മ്മിക്കുന്നതെന്ന പ്രത്യേകതയുമുണ്ട്.\nRead more about: vijay babu aadu2midhun manuel thomas friday film house june ജൂൺ വിജയ് ബാബു ജയസൂര്യ ആട് ഒരു ഭീകര ജീവിയാണ് ആട്2മിഥുന് മാനുവല് തോമസ്\nVijay Babu announced next project


രാഷ്ട്രീയ കേരളത്തിന്റെ വിപ്ലവ നായിക എന്നറിയപ്പെടുന്ന, മുതിര്‍ന്ന കമ്യൂണിസ്റ്റും മുന്‍മന്ത്രിയുമായ കെ.ആര് ഗൗരിയമ്മ അന്തരിച്ചു. തിരുവനന്തപുരത്തെ സ്വകാര്യ ആശുപത്രിയില് ചികില്‍സയിലായിരുന്നു. 101 വയസായിരുന്നു. പ്രായാധിക്യത്തെ തുടര്‍ന്ന് ഏറെ നാളായി ചികില്‍സയിലായിരുന്നു.\nചരിത്രത്തിൽ പകരക്കാരില്ലാത്ത വ്യക്തിത്വമായിരുന്നു. ഇരുപത്തിയെട്ടാം വയസ്സിൽ കമ്യൂണിസ്റ്റ് പാർട്ടി അംഗത്വം. ഒളിവു ജീവിതവും ജയിൽവാസവും കൊടിയ പീഡനങ്ങളും കടന്നാണ് കേരള ചരിത്രത്തിലെ അസാമാന്യ വ്യക്തിത്വങ്ങളിലൊന്നായി ഗൗരിയമ്മ രൂപപ്പെട്ടത്. 13 തവണ നിയമസഭാംഗവും ആറു തവണ മന്ത്രിയുമായി. ഭൂപരിഷ്കരണ നിയമം അടക്കമുള്ള നിർണായക ചുവടുകൾ ഗൗരിയമ്മയുടെ നേട്ടങ്ങളാണ്.\nചേർത്തലയിലെ പട്ടണക്കാട്ട് അന്ധകാരനഴി എന്ന ഗ്രാമത്തിൽ കളത്തിപ്പറമ്പിൽ കെ. എ. രാമൻ, പാർവതിയമ്മ എന്നിവരുടെ മകളായി 1919 ജൂലൈ 14 നാണ് ഗൗരിയമ്മ ജനിച്ചത്. തുറവൂര് തിരുമല ദേവസ്വം സ്കൂളിലും ചേര്‍ത്തല ഇംഗ്ലിഷ് സ്‌കൂളിലുമായിരുന്നു പ്രാഥമിക വിദ്യാഭ്യാസം. എറണാകുളം മഹാരാജാസ് കോളജില്‍നിന്ന് ഇന്റര്‍മീഡിയറ്റും സെന്റ് തെരേസാസ് കോളജില് നിന്നു ബിരുദപഠനവും തിരുവനന്തപുരം ലോ കോളേജില്‍നിന്നു നിയമബിരുദവും നേടി. ജ്യേഷ്ഠസഹോദരൻ സുകുമാരന്റെ സ്വാധീനത്താൽ വിദ്യാർഥിരാഷ്ട്രീയത്തിൽ സജീവമായിരുന്നു. ഈഴവ സമുദായത്തിലെ ആദ്യത്തെ വനിതാ വക്കീലായി. ചേര്‍ത്തല കോടതിയില് പ്രാക്ടീസ് ആരംഭിച്ചു.\nതിരുവിതാംകൂർ ദിവാൻ സി.പി. രാമസ്വാമി അയ്യരുടെ ഭരണത്തിനെതിരെ ഉയർന്ന പ്രതിഷേധവും പുന്നപ്ര–വയലാര് സമരവുമാണ് ഗൗരിയമ്മയെ സജീവ രാഷ്ട്രീയത്തിലിറങ്ങാൻ പ്രേരിപ്പിച്ചത്. പി, കൃഷ്ണപിള്ളയാണ് കമ്യൂണിസ്റ്റ് പാർട്ടി അംഗത്വം നൽകിയത്. 1948 ല് തിരു- കൊച്ചി നിയമസഭയിലേക്ക് ചേര്‍ത്തല താലൂക്കിലെ തുറവൂര് മണ്ഡലത്തില് നിന്നു മത്സരിച്ചെങ്കിലും പരാജയപ്പെട്ടു. 1952 ലും 54 ലും തിരു–കൊച്ചി നിയമസഭയിലേക്ക് വന് ഭൂരിപക്ഷത്തോടെ തിരഞ്ഞെടുക്കപ്പെട്ടു. ഐക്യകേരള രൂപീകരണത്തിനുശേഷം 1957 ല് നടന്ന ആദ്യ നിയമസഭാ തിരഞ്ഞെടുപ്പില് കമ്യൂണിസ്റ്റ് പാര്‍ട്ടി സ്ഥാനാര്‍ഥിയായി മത്സരിച്ചു വിജയിച്ച ഗൗരിയമ്മ കേരളത്തിലെ ആദ്യ റവന്യൂവകുപ്പ് മന്ത്രിയായി. അക്കാലത്താണ് ടി.വി. തോമസുമായുള്ള വിവാഹം. അതേ മന്ത്രിസഭയിൽ അംഗമായിരുന്നു ടി.വി.യും. 1964-ല് പാര്‍ട്ടി പിളര്‍ന്നപ്പോള് ടിവിയും ഗൗരിയമ്മയും രണ്ടു ചേരികളിലായി. ഗൗരിയമ്മ സിപിഎമ്മിനൊപ്പവും ടിവി സിപിഐക്കൊപ്പവുമായിരുന്നു. തുടർന്ന് ടിവിയുമായി പിരിഞ്ഞു.\nപതിനേഴ് നിയമസഭാ തിരഞ്ഞെടുപ്പുകളില് മത്സരിച്ച ഗൗരിയമ്മ 13 തവണ വിജയിച്ചു. സ്വാതന്ത്ര്യലബ്ധിക്കുശേഷം നടന്ന തിരഞ്ഞെടുപ്പുകളില് 2016 ലെ നിയമസഭാ തിരഞ്ഞെടുപ്പിലൊഴികെ എല്ലാ തവണയും മത്സരിച്ച ഗൗരിയമ്മ 1948, 1977, 2006, 2011 വര്‍ഷങ്ങളില് മാത്രമാണു പരാജയമറിഞ്ഞത്. ആറുതവണ മന്ത്രിയായി. മന്ത്രിയായിരിക്കെ കാര്‍ഷിക നിയമം, കര്‍ഷകരെ കുടിയൊഴിപ്പിക്കുന്നതിനെതിരായ കുടിയൊഴിപ്പിക്കല് നിരോധന ബിൽ, പാട്ടം പിരിക്കല് നിരോധനം, സര്‍ക്കാര്‍ഭൂമി കയ്യേറിയ ഭൂരഹിതരെ ഒഴിപ്പിക്കാന് പാടില്ലെന്ന ഉത്തരവ്, സര്‍ക്കാര്‍ഭൂമിയിലെ കുടികിടപ്പുകാര്‍ക്ക് ഭൂമി കിട്ടാന് ഇടയാക്കിയ സര്‍ക്കാര്‍ഭൂമി പതിവു നിയമം തുടങ്ങി തിളക്കമാര്‍ന്ന പ്രവര്‍ത്തനങ്ങള് കാഴ്ചവച്ചു.\nസിപിഎമ്മിലെ അഭിപ്രായ വ്യത്യാസങ്ങളും നേതൃത്വവുമായുള്ള പിണക്കവും മൂലം 1994 ജനുവരി ഒന്നിന് ഗൗരിയമ്മ സിപിഎമ്മില്‍നിന്നു പുറത്തായി. തുടര്‍ന്നു ജെഎസ്എസ് രൂപീകരിച്ചു. യുഡിഎഫിലായിരുന്ന അവര് 2016-ല് യുഡിഎഫുമായി ഇടഞ്ഞു മുന്നണി വിട്ടു. അവസാന കാലത്ത് സിപിഎമ്മുമായി അടുപ്പം പുലർത്തിയിരുന്നു. പിണറായി വിജയൻ അടക്കമുള്ള നേതാക്കൾ ഗൗരിയമ്മയെ സന്ദർശിക്കുകയും സൗഹൃദം പങ്കിടുകയും ചെയ്തു. സിപിഎമ്മിന്റെ വനിതാ മതിലിൽ അടക്കം ഗൗരിയമ്മ പങ്കെടുത്തു. പാർട്ടിയിലേക്കു തിരിച്ചു വിളിക്കണമെന്ന തരത്തിൽ സിപിഎമ്മിൽ ചർച്ചകളും ഉണ്ടായിരുന്നു.\nസിപിഐ നേതാവ് വി.എസ് സുനില്‍കുമാര് കെ. ആര് ഗൗരിയമ്മയെക്കുറിച്ച്\nകേരള രാഷ്ട്രീയത്തിലെ എക്കാലത്തെയും കരുത്തയായ വനിത എന്ന വിശേഷണം സഖാവ് K R ഗൗരിയമ്മയുടെ കാര്യത്തിൽ നൂറു ശതമാനം ശരിയായിരുന്നു. അവർ അക്ഷരാർത്ഥത്തിൽ ഒരു ഉരുക്കു വനിത തന്നെയായിരുന്നു. കരുത്തുറ്റ രാഷ്ട്രീയ നേതാവ്, മികച്ച ഭരണാധികാരി, സാമൂഹ്യ പരിഷ്കർത്താവ് തുടങ്ങിയ നിലകളിൽ ശോഭിച്ച അവരുടെ ദീർഘവീക്ഷണത്തോടെയുള്ള ഇടപെടലുകൾ കേരളത്തിൻ്റെ വികസനക്കുതിപ്പിന് കളമൊരുക്കി. കൃഷി ഭൂമി കൃഷിക്കാരന് എന്ന എക്കാലത്തെയും ഉജ്വലമുദ്രാവാക്യം നെഞ്ചോട് ചേർത്ത സഖാവ് ഗൗരിയമ്മ കൊണ്ടുവന്ന ഭൂപരിഷ്കരണ നിയമം കേരളത്തിൽ വലിയ വിപ്ലവം സൃഷ്ടിച്ചു. നവകേരള സൃഷ്ടിക്ക് ശിലപാകിയവരിൽ പ്രമുഖസ്ഥാനമാണ് അവർക്കുള്ളത്.\nകാർക്കശ്യക്കാരിയായ തറവാട്ട് കാരണവരെപ്പോലെയായിരുന്നുവെങ്കിലും ഉള്ളു നിറയെ സ്നേഹവും വാത്സല്യവും അവർ കൊണ്ടു നടന്നു.\nരാഷ്ട്രീയ കേരളം ഗൗരിയമ്മയ്ക്ക് ചാർത്തിക്കൊടുത്ത വിശേഷണങ്ങൾ ഏറെയാണ്. കേരളത്തിൻ്റെ സാമൂഹ്യ-രാഷ്ട്രീയ രംഗങ്ങളിൽ ചരിത്രം കുറിച്ച ധീരവനിത, വിപ്ലവനായിക, ഏറ്റവും കൂടുതൽ കാലം മന്ത്രിയായിരുന്ന വനിത 10 തവണ നിയമസഭാംഗം… അങ്ങനെ നിരവധി അപൂർവതകളുടെ ഉടമയായ അവർ ആറ് സർക്കാരുകളിലായി 16 വർഷം മന്ത്രിയായി. അതും കേരളം കണ്ട മികച്ച മന്ത്രിമാരിൽ ഒരാൾ. റവന്യൂ, എക്സൈസ്, വ്യവസായം, ഭക്ഷ്യം, കൃഷി തുടങ്ങിയ വകുപ്പുകൾ അവരുടെ കൈകളിൽ ഭദ്രമായിരുന്നു.\nപറയാൻ ആണെങ്കിൽ ഒരുപാടുണ്ട്. വിസ്താര ഭയം കൊണ്ട് എല്ലാം എഴുതുന്നില്ല. ഇങ്ങനെയൊരാൾ ഇനിയിവിടെ ഉണ്ടാകുമോ എന്ന് സംശയമാണ്.\nഅവസാനമായി സഖാവിനെ കണ്ടത് നൂറാം പിറന്നാൾ ആഘോഷത്തിൻ്റെ സമയത്താണ്. പിറന്നാൾ ആഘോഷമൊക്കെ കഴിഞ്ഞ് ഇരിക്കുമ്പോഴാണ് ആലപ്പുഴയിലെ വീട്ടിൽ അവരെ കണ്ടത്. ഓർമ്മച്ചരടുകൾ കൂടിച്ചേർന്നും ഇഴപിരിഞ്ഞും അങ്ങനെ. കുറേ സമയമെടുത്താണ് സഖാവിന് എന്നെ ഓർമ്മ വന്നത്. പിന്നെ വർത്തമാനം തുടങ്ങി. ഒരുപാട് വിശേഷങ്ങൾ അന്ന് പങ്കുവെച്ചു. സഖാവ് ഗൗരിയമ്മയുടെ അനുഗ്രഹം തേടിയാണ് അന്ന് മടങ്ങിയത്.\nപിന്നീട് നേരിൽ കാണാൻ കഴിഞ്ഞില്ല.\nഇന്നിതാ നൂറ്റിരണ്ടാം വയസ്സിൽ സഖാവ് ഗൗരിയമ്മ വിട പറഞ്ഞിരിക്കുന്നു. വലിയ സങ്കടമാണ് ആ മരണവാർത്ത കേട്ടപ്പോൾ ഉണ്ടായത്. പ്രിയപ്പെട്ട സഖാവിൻ്റെ ധീര സ്മരണകൾ നമുക്കെന്നും കരുത്തും പ്രചോദനവുമാണ്. സഖാവ് ഗൗരിയമ്മയുടെ വിയോഗത്തിൽ അഗാധമായ ദുഃഖവും അനുശോചനവും രേഖപ്പെടുത്തുന്നു.


പുതിയ ലാപ്‌ടോപ്പില് ആദ്യം ചെയ്യേണ്ട5കാര്യങ്ങള് | The first5things you should do with your new laptop - Malayalam Gizbot\nപുതിയ ലാപ്‌ടോപ്പില് ആദ്യം ചെയ്യേണ്ട5കാര്യങ്ങള്\n| Published: Friday, November 2, 2018, 20:00 [IST]\nപുതിയ ലാപ്‌ടോപ്പ് വാങ്ങിക്കഴിഞ്ഞാല് ആദ്യം എന്താണ് ചെയ്യേണ്ടത്? പല ചിന്തകള് മനസ്സിലേക്ക് വരുന്നുണ്ടല്ലേ. ആശയക്കുഴപ്പം ഒഴിവാക്കാം, ആദ്യം ചെയ്യേണ്ട അഞ്ച് കാര്യങ്ങള് പറയാം.\n1. ഇന്റര്‍നെറ്റില് കണക്ട് ചെയ്ത് അപ്റ്റുഡേറ്റ് ആക്കുക\nലാപ്‌ടോപ്പ് ഇന്റര്‍നെറ്റുമായി ബന്ധിപ്പിക്കുക. കോണ്‍ഫിഗര് ചെയ്യുന്നതിനിടെ വൈ-ഫൈ നെറ്റ്‌വര്‍ക്ക് ക്രമീകരിക്കാന് കഴിയും. തുടക്കത്തില് എതര്‍നെറ്റ് കേബിള് ഉപയോഗിച്ച് ലാപ്‌ടോപ്പ് ഇന്റര്‍നെറ്റുമായി ബന്ധിപ്പിക്കുന്നതാണ് അഭികാമ്യം. മോഡത്തില് നിന്നുള്ള ദൂരം, വേഗക്കുറവ് മുതലായ പ്രശ്‌നങ്ങളെ മറികടക്കാന് ഇതിലൂടെ കഴിയും. സിസ്റ്റം അപ്‌ഡേറ്റ് ഉള്‍പ്പെടെയുള്ള കാര്യങ്ങള് കൃത്യമായി നടക്കാന് ഇത് ആവശ്യമാണ്.\n2. സുരക്ഷയുടെ കാര്യത്തില് ഉദാസീനത വേണ്ട\nപുതിയ ലാപ്‌ടോപ്പില് രണ്ട് ആന്റിവൈറസ് സോഫ്റ്റ്‌വെയറുകള് ഇന്‍സ്റ്റോള് ചെയ്തിരിക്കും. ഒന്ന് വിന്‍ഡോസ് ഡിഫെന്‍ഡര്. രണ്ടാമത്തേത് ലാപ്‌ടോപ്പ് നിര്‍മ്മാതാക്കള് തിരഞ്ഞെടുത്ത ഏതെങ്കിലും സോഫ്റ്റ്‌വെയര് ആയിരിക്കും. ഫ്രീ ട്രയല് ആയതിനാല് ഇത് കുറച്ച് ദിവസം മാത്രമേ ലഭിക്കൂ. അതിനുശേഷം ഇത് അണ് ഇന്‍സ്റ്റോള് ചെയ്ത് നിങ്ങള്‍ക്ക് വിശ്വാസമുള്ള മറ്റൊരു ആന്റിവൈറസ് സോഫ്റ്റ്‌വെയര് ഇന്‍സ്റ്റോള് ചെയ്യുക. സ്മാര്‍ട്ട്‌ഫോണിലും ലാപ്‌ടോപ്പിലും ഉപയോഗിക്കാന് കഴിയുന്ന ആന്റിവൈറസ് സോഫ്റ്റ്‌വെയറുകള് വിപണിയില് ലഭ്യമാണ്. ഇവ വാങ്ങിയാല് ഫോണും ലാപ്‌ടോപ്പും സുരക്ഷിതമായിരിക്കും.\n3. മൈക്രോസോഫ്റ്റ് ആപ്ലിക്കേഷനുകള് പരീക്ഷിക്കുക\nലാപ്‌ടോപ്പില് പ്രീ ഇന്‍സ്റ്റോള് ചെയ്തിട്ടുള്ള മൈക്രോസോഫ്റ്റ് ആപ്പുകള് പരീക്ഷിക്കാന് മടിക്കരുത്. മെയില്, കലണ്ടര് മുതലായവ സാധാരണക്കാര്‍ക്ക് വളരെ പ്രയോജനകരമായ ആപ്പുകളാണ്. ബിസിനസ്സ് ഉപഭോക്താക്കള്‍ക്ക് ഇവ പ്രയോജനപ്പെടണമെന്നില്ലെന്ന കാര്യം മറച്ചുവയ്ക്കുന്നില്ല. വണ്‍ഡ്രൈവ്, വണ്‍നോട്ട് എന്നിവയും മോശമല്ലാത്ത ആപ്പുകളാണ്.\n4. ഇഷ്ട പ്രോഗ്രാമുകള് ഇന്‍സ്‌റ്റോള് ചെയ്യുക\nആവശ്യമുള്ള പ്രോഗ്രാമുകള് ഇന്‍സ്‌റ്റോള് ചെയ്യുക. പേഴ്‌സണല് ഫയലുകള് ഉള്‍പ്പെടെയുള്ളവ കോപ്പി ചെയ്യുന്നതിന് മുമ്പ് ഇത് ചെയ്യുന്നതാണ് നല്ലത്. പ്രോഗ്രാമുകള് ശരിയായി പ്രവര്‍ത്തിക്കുന്നുണ്ട് എന്ന് ഉറപ്പുവരുത്തിയതിന് ശേഷമേ ഫയലുകള് കോപ്പി ചെയ്യേണ്ടതുള്ളൂ.\nഅഡോബ് സ്യൂട്ട്, ക്രോം, സ്റ്റീം, സ്‌പോട്ടിഫൈ, CAD തുടങ്ങിയ നിങ്ങളുടെ ഇഷ്ട പ്രോഗ്രാമുകള് ഇന്‍സ്‌റ്റോള് ചെയ്തതിന് ശേഷം അവ ഓപ്പണ് ചെയ്ത് ശരിയായി പ്രവര്‍ത്തിക്കുന്നുവെന്ന് ഉറപ്പാക്കുക.\n5. ഫലയുകള് കോപ്പി ചെയ്യുക\nപഴയ കമ്പ്യൂട്ടറിലുള്ള എല്ലാ ഫയലുകളും പുതിയതിലേക്ക് കോപ്പി ചെയ്യേണ്ടതുണ്ടോ എന്ന് ആലോചിക്കുക. അത്യാവശ്യം വേണ്ട ഫയലുകള് മാത്രം കോപ്പി ചെയ്യുന്നതാണ് ഉത്തമം. അല്ലെങ്കില് നഷ്ടപ്പെടുന്നത് വിലപ്പെട്ട സ്റ്റോറേജ് സ്‌പെയ്‌സ് ആയിരിക്കും.\nഡോക്യുമെന്റുകള്, ഫോട്ടോകള്, പാട്ടുകള് മുതലായവ എക്‌സ്റ്റേണല് ഡിവൈസുകളില് സൂക്ഷിക്കുക. കമ്പ്യൂട്ടര് ബാഗില് വച്ചിരുന്നാല് ഇവ എപ്പോള് വേണമെങ്കിലും ഉപയോഗിക്കാനാകും. കമ്പ്യൂട്ടറിലെ മെമ്മറി പ്രോഗ്രാമുകള്‍ക്കും മറ്റുമായി മാറ്റിവയ്ക്കാനും ഇതിലൂടെ കഴിയും.\nഫയലുകള് കോപ്പി ചെയ്തുകഴിഞ്ഞാല് അവയുടെ സുരക്ഷ ഉറപ്പാക്കുകയാണ് അടുത്തതായി ചെയ്യേണ്ടത്.\nStory first published: Friday, November 2, 2018, 20:00 [IST]


Kerala Medical Rank list| സംസ്ഥാന മെഡിക്കല്, ആയുര്‍വേദ റാങ്ക് പട്ടിക പ്രസിദ്ധീകരിച്ചു; ഗൗരിശങ്കറിന് ഒന്നാംറാങ്ക്ർ Kerala Medical admission Rank list published Gaurishankar bags first rank – News18 Malayalam\nKerala Medical Rank list| സംസ്ഥാന മെഡിക്കല്, ആയുര്‍വേദ റാങ്ക് പട്ടിക പ്രസിദ്ധീകരിച്ചു; ഗൗരിശങ്കറിന് ഒന്നാംറാങ്ക്\n31,722 പെണ്‍കുട്ടികളും 10,337 ആണ്‍കുട്ടികളും ഉള്‍പ്പെടെ 42,059 പേര് റാങ്ക് പട്ടികയില് ഇടം നേടി. ആദ്യപത്തില് അഞ്ച് പേര് ആണ്‍കുട്ടികളും അഞ്ച് പേര് പെണ്‍കുട്ടികളുമാണ്.\nLast Updated : December 15, 2021, 16:34 IST\nതിരുവനന്തപുരം: സംസ്ഥാന മെഡിക്കല് (Medical), ആയുര്‍വേദ (Ayurveda) റാങ്ക് ലിസ്റ്റ് (Rank List) പ്രസിദ്ധീകരിച്ചു. ആലപ്പുഴ സ്വദേശി എസ് ഗൗരിശങ്കര് ഒന്നാം റാങ്ക് നേടി. നീറ്റ് യുജി പരീക്ഷയില് 17ാം റാങ്കുകാരനാണ് ഗൗരിശങ്കർ. തൃശൂര് പെരിങ്ങോട്ടുകര സ്വദേശിനി വൈഷ്ണ ജയവര്‍ദ്ധനന് രണ്ടാം റാങ്കും കോട്ടയം, പാല സ്വദേശി ആര് ആര് കവിനേഷിന് (നീറ്റ് റാങ്ക് -31) മൂന്നാം റാങ്കും ലഭിച്ചു. നീറ്റ് യുജി പരീക്ഷയിൽ വൈഷ്ണയ്ക്ക് 23ാം റാങ്കും കവിനേഷിന് 31ാം റാങ്കും ലഭിച്ചിരുന്നു.\nഎസ്.സി വിഭാഗത്തില് മലപ്പുറം കൊളത്തൂരിലെ കെ വി രോഹിത് ഒന്നാം റാങ്കും തിരുവനന്തപുരം ചെറ്റച്ചലിലെ എസ് അനുരാഗ് സൗരവ് രണ്ടാം റാങ്കും നേടി. എസ്.ടി വിഭാഗത്തില് എറണാകുളം പള്ളുരുത്തിയിലെ ജൊനാതന് എസ് ഡാനിയേല് ഒന്നാം റാങ്കും കരസ്ഥമാക്കി.\nജനറല് വിഭാഗത്തില് മലപ്പുറം ചെനക്കലങ്ങാടിയിലെ പി നിരുപമ, എറണാകുളം ഇടപ്പള്ളിയിലെ ഭരത് നായര്, വൈറ്റിലയിലെ ഭുവനേഷ് രമേഷ് മേനോന്, കോഴിക്കോട് കൂത്താളിയിലെ പി നിമിഷ, മലപ്പുറം ചന്തപ്പറമ്ബിലെ വി അബ്ദുള് ഷുക്കൂര്, പെരിന്തല്‍മണ്ണയിലെ ഹമ്ദ റഹ്മാന്, തമിഴ്നാട് വെല്ലൂരിലെ ഷെറില് സൂസന് മാത്യു എന്നിവര് നാലുമുതല് 10വരെ റാങ്കുകള് കരസ്ഥമാക്കി.\n31,722 പെണ്‍കുട്ടികളും 10,337 ആണ്‍കുട്ടികളും ഉള്‍പ്പെടെ 42,059 പേര് റാങ്ക് പട്ടികയില് ഇടം നേടി. ആദ്യപത്തില് അഞ്ച് പേര് ആണ്‍കുട്ടികളും അഞ്ച് പേര് പെണ്‍കുട്ടികളുമാണ്. ആദ്യ 100 റാങ്കില് 54 ആണ്‍കുട്ടികളും 46 പെണ്‍കുട്ടികളും ഉള്‍പ്പെടുന്നു. എംബിബിഎസ്/ ബിഡിഎസ്/ ബിഎച്ച്‌എംഎസ്/ ബിഎഎംഎസ്/ ബിയുഎംഎസ്/ ബിഎസ്‌എംഎസ് കോഴ്സ് പ്രവേശനത്തിന് 28,759 പെണ്‍കുട്ടികളും 9232 ആണ്‍കുട്ടികളുമുള്‍പ്പെടെ 37,991 പേര് അര്‍ഹത നേടി.\nഫലം പ്രവേശന പരീക്ഷാ കമ്മീഷണറുടെ വെബ്സൈറ്റില് നിന്നറിയാം. വിവിധ സംവരണത്തിന് അര്‍ഹരായിട്ടുള്ളവരുടെ താത്കാലിക കാറ്റഗറി ലിസ്റ്റ് 20-നും അന്തിമ ലിസ്റ്റ് 24-നും പ്രസിദ്ധീകരിക്കും. പ്രവേശന ഷെഡ്യൂൾ അഖിലേന്ത്യാതലത്തിൽ തീരുമാനമാകുന്ന മുറയ്ക്ക് പ്രസിദ്ധീകരിക്കും. വിവരങ്ങൾക്ക് www.cee.kerala.gov.in എന്ന സൈറ്റ് സന്ദർശിക്കണം. കൂടുതല് വിവരങ്ങള്‍ക്കും അലോട്ട്മെന്റ് വിവരങ്ങള്‍ക്കും പ്രവേശന പരീക്ഷാ കമീഷണറുടെ വെബ്സൈറ്റ് സന്ദര്‍ശിക്കണം. ഹെല്‍പ് ലൈന് നമ്പര്: 04712525300.\nFirst published: December 15, 2021, 16:29 IST\nAyurvedaKEAM 2021medical EducationMedical Entrance


മുലയുടെ പേരിൽ എന്നോളം അപമാനിക്കപ്പെട്ട മറ്റൊരാൾ ഇല്ല; യുവതിയുടെ കുറിപ്പ് ഇങ്ങനെ..!! - Online Malayali\nHome > Malayali Special > മുലയുടെ പേരിൽ എന്നോളം അപമാനിക്കപ്പെട്ട മറ്റൊരാൾ ഇല്ല; യുവതിയുടെ കുറിപ്പ് ഇങ്ങനെ..!!\nWeb, 1 year ago 1 min read 734\nകാലങ്ങൾക്ക് ഒപ്പം മാറുന്ന നാട് ആണ് നമ്മുടേത്, അതിനൊപ്പം സ്ത്രീകളുടെ ചിന്താഗതിയിൽ മാറ്റം വന്നിരിക്കുന്നു. വസ്ത്ര ധാരണത്തിന്റെ ശരീര സങ്കല്പത്തിന്റെ, എല്ലാത്തിനും മാറ്റങ്ങൾ വന്നിരിക്കുകയാണ്. സ്ത്രീകൾ, സ്വയം ഭോഗത്തെ കുറിച്ചും സ്ത്രീകൾക്ക് നേരെയുള്ള അതിക്രമങ്ങളെ കുറിച്ചും തുറന്ന് എഴുതുന്ന കാലം. അധീന ഡെയ്‌സി എഴുതിയ കുറിപ്പാണ് ഇപ്പോൾ വൈറൽ ആകുന്നത്.\nമുലയുടെ പേരിൽ എന്നോളം അപമാനിക്കപ്പെട്ട മറ്റൊരാൾ ഉണ്ടോ എന്ന് ഇടക്കിടെ ഓർക്കും.\nഅമ്മയുടെ, ആങ്ങളമാരുടെ, ടീച്ചർമാരുടെ, ബന്ധുക്കളുടെ തുടങ്ങി ആരുടെയൊക്കെ, പോട്ടെ, അപമാനിക്കാത്തവരുടെ കണക്കെടുക്കുന്നതാവും എളുപ്പം.\nകരിമ്പനടിച്ച പെറ്റിക്കൊട്ടിനുള്ളിൽ സ്വൈര്യ വിഹാരം നടത്തിയിരുന്ന എന്നോട്\nപോയി ഉടുപ്പിടടീ എന്നു പേടിപ്പിക്കാൻ തുടങ്ങിയ അമ്മതന്നെയാണ് മുലയെപ്പറ്റി നിരന്തരം ഓർമ്മിപ്പിക്കാൻ തുടങ്ങിയ ആദ്യ ആൾ.\nചപ്പാത്തി പരത്തിയപോലുള്ള നെഞ്ചിനുമുകളിൽ രണ്ടു ചാമ്പക്കകൾ വിരിയുന്നതുകണ്ടുകൊണ്ടാകണം പെറ്റിക്കോട്ടിൽ നിന്നെയിനി കണ്ടുപോകാരുത് എന്ന ആജ്ഞാപനം വന്നത്. എന്നിട്ടും പെറ്റിക്കോറ്റിടാൻ ഇഷ്ടമുള്ള ആ പെൺകുട്ടി അലക്കുകല്ലിന്റെ ചോട്ടിൽനിന്നും കൈവെള്ളയിൽ വെള്ളമെടുത്തു ഉടുപ്പിനുള്ളിലേക്കു ഒഴിക്കും. വെള്ളത്തിന്റെ തണുപ്പിൽ ചാമ്പക്കകൾ പഞ്ഞിമുട്ടായിപോലെ ചുരുങ്ങുന്നത് സമാധാനത്തോടെ നോക്കി.\nഏഴാം ക്ലാസ്സോടെ പുതിയതൊന്നു ജീവിതത്തിലേക്ക് വന്നു. ബ്രായിട്ടു. അല്ല, ഇടീപ്പിച്ചു.\nനെഞ്ചിനുചുറ്റും ഒരു ഇരുമ്പുവളയം പോലെയാണാദ്യം തോന്നിയത്.\nഇതിടാതെ ഇനി പുറത്തേക്കിറങ്ങരുത്\nബാത്‌റൂമിൽ പത്തുമിനിറ്റിലെ കുളിയൊഴിച്ച് ബാക്കിയെപ്പോഴും ബ്രാ ശരീരത്തിന്റെ ഭാഗമാക്കാൻ സമയമെടുത്തു.\nഇടക്കിടെ ബ്രാ ഇട്ടോ എന്നറിയാൻ പുറത്തു തടവിനോക്കുന്ന സ്നേഹനിധിയായ അമ്മ – കുഞ്ഞമ്മമാർ.\nഎന്നിട്ടും ഒന്നിന്റെയും അവസാനമായില്ല.\nശരീരത്തിൽ പെട്ടന്ന് ആകർഷിക്കത്തക്കവിധത്തിൽ മുലകൾ വളർന്നപ്പോൾ അതൊരു സംസാരവിഷയമായി, കളിയാക്കലുകൾക്കൊരു കാരണമായി.\nആണായവർ എല്ലാം നോക്കിച്ചിരിച്ചു (അകത്തും പുറത്തും). കുനിഞ്ഞു കുനിഞ്ഞു ഞാൻ ഓടിഞ്ഞുപോകുമെന്നായി. സ്കൂൾ സ്പോർട്സ് ദിവസങ്ങളിൽ ആൺകുട്ടികൾക്കിടയിലും സ്റ്റാഫ് റൂമിലും സംസാരവിഷയമായി. ഇളക്കക്കാരി എന്ന വിളി പേടിച്ചു നടപ്പിൻറെ വേഗത കുറച്ചു.\nമുലയും തുള്ളിച്ചു ഇങ്ങനെ നടക്കാൻ നാണമില്ലേ എന്ന് ആങ്ങളമാരുടെ മുൻപിൽനിന്നു ചോദിച്ച പേരമ്മമാരിൽ നിന്ന്, അതുകേട്ട് ഇളിച്ചുനിന്ന കുറേ മനുഷ്യമാരുടെ ഇടയിൽനിന്ന്, എങ്ങോട്ടെന്നില്ലാതെ ഓടി.\nഎന്നാ മൊലയാടി നിനക്ക് എന്നു പറഞ്ഞ സഹപാഠിയോട് പോട് മൈരേ എന്നു തിരിച്ചുപറയാനായ കാലം വരെ ഓട്ടം തുടർന്നു.\nപിന്നീടങ്ങോട്ട് പറയാൻ ഡയലോഗുകൾ കരുതിവെച്ചു. അവർക്ക് മുഖത്തടിയും എനിക്ക് കയ്യടിയും ഞാൻ തന്നെ നൽകി.\nബ്രാ ഇടാതെ ടൗണിൽ പോയതിനുകിട്ടിയ നുള്ളിന്റെ ഓർമയിൽ ഇപ്പോഴും ചോരപൊടിയുന്ന ആ 13കാരി\nഇപ്പൊൾ നെഞ്ചുവിരിച്ചു തന്നെ നടക്കുന്നു.\nഅതേ, എന്റെ മുല എന്റെ നെഞ്ച്. നിങ്ങൾക്കതിൽ എന്ത് കാര്യം?\nഏറ്റവും വലിയ ജിസിസി റിലീസ്, ട്രയ്ലർ കണ്ട് ആവേശം കേറി ആരാധകർ, ലൂസിഫറിന് റെക്കോർഡുകളുടെ പെരുമഴ..!!


കൊവിഡ് പ്രതിരോധം: വാര്‍ഡുതല സമിതികള് ശക്തിപ്പെടുത്താന് തീരുമാനം - Express Kerala\nതിരുവനന്തപുരം: സംസ്ഥാനത്ത് കൊവിഡ് രോഗികളുടെ എണ്ണം വര്‍ധിക്കുന്ന സാഹചര്യത്തില് മന്ത്രിമാരായ എം.വി. ഗോവിന്ദന് മാസ്റ്റര്, വീണാ ജോര്‍ജ് എന്നിവരുടെ നേതൃത്വത്തില് യോഗം ചേര്‍ന്നു. വാര്‍ഡുതല കൊവിഡ് പ്രതിരോധ പ്രവര്‍ത്തനങ്ങള് ശക്തമാക്കാന് യോഗം തീരുമാനിച്ചു.\nവാര്‍ഡുതല കമ്മിറ്റികള് ശക്തിപ്പെടുത്തുന്നതാണ്. എല്ലാ വാര്‍ഡുകളിലും റാപ്പിഡ് റെസ്‌പോണ്‍സ് ടീം (ആര്‍ആര്‍ടി) ശക്തിപ്പെടുത്തും. വളണ്ടിയന്‍മാരെ സജീവമാക്കും. തദ്ദേശസ്ഥാപന തലത്തില് അവബോധ പ്രവര്‍ത്തനങ്ങള് ശക്തമാക്കുന്നതാണ്. കുടുംബശ്രീ പ്രവര്‍ത്തകരെ കൂടി അവബോധ പ്രവര്‍ത്തനങ്ങളില് പങ്കാളികളാക്കും. തദ്ദേശ സ്ഥാപനങ്ങളുമായി ബന്ധപ്പെടുത്തി വാക്‌സിനേഷന് പ്രവര്‍ത്തനങ്ങളും ഊര്‍ജിതമാക്കി വരുന്നു. വ്യാപനം കൂടിയ പ്രദേശങ്ങളില് കൂടുതല് ശ്രദ്ധ പതിപ്പിച്ച് പ്രവര്‍ത്തനങ്ങള് ഏകോപിക്കുന്നതാണ്.\nജില്ലാ ദുരന്ത നിവാരണ അതോറിറ്റി നിര്‍ദേശിക്കുന്ന സ്ഥലങ്ങളില് തദ്ദേശ സ്ഥാപനങ്ങളുടെ മേല്‍നോട്ടത്തില് കൂടുതല് സിഎഫ്എല്‍ടിസികള് സജ്ജമാക്കും. ആവശ്യമെങ്കില് ഹോസ്റ്റലുകള് ഏറ്റെടുക്കും. ഓരോ പ്രദേശത്തുമുള്ള കോവിഡ് കേസുകളുടെ വര്‍ധനവ് സംബന്ധിച്ച് ആരോഗ്യ വകുപ്പ് ആവശ്യമായ വിവരങ്ങള് തദ്ദേശ സ്ഥാപനങ്ങള്‍ക്ക് നല്‍കും. അതനുസരിച്ചുള്ള പ്രവര്‍ത്തനങ്ങള് തദ്ദേശ സ്ഥാപനങ്ങള് നടത്തുന്നതാണ്.


19 September, 2018 06:13:05 PM\nബിഷപ്പിനോട് കന്യാസ്ത്രീ 'നോ' പറഞ്ഞതോടെയാണ് കെട്ടുകഥകളുമായി ബിഷപ്പ് രംഗത്തിറങ്ങിയത്\nകൊച്ചി: കന്യാസ്ത്രീയുടെ ബലാൽസംഗ പരാതിയില് ജലന്ധര് ബിഷപ്പ് ഫ്രാങ്കോ മുളക്കലിന്‍റെ ആരോപണങ്ങൾ തള്ളി സിസ്റ്റർ അനുപമ. കന്യാസ്ത്രീക്കെതിരെ ബിഷപ്പ് നടത്തുന്നത് വ്യക്തിഹത്യയാണെന്ന് സിസ്റ്റർ അനുപമ ആരോപിച്ചു. ബിഷപ്പിനോട് കന്യാസ്ത്രീ 'നോ' പറഞ്ഞതാണ് ആരോപണത്തിന് പിന്നിലെന്നും എതിർപ്പ് കൂടിയതോടെയാണ് ബിഷപ്പ് കെട്ടുകഥകളുമായി രംഗത്തിറങ്ങിയതെന്നും സിസ്റ്റർ അനുപമ പറഞ്ഞു. ശരിയായ രീതിയിൽ ചോദ്യം ചെയ്താൽ സത്യം പുറത്ത് വരുമെന്നും സിസ്റ്റർ അനുപമ കൂട്ടിച്ചേര്‍ത്തു.\nഅതേസമയം, കന്യാസ്ത്രീയുടെ ബലാൽസംഗ പരാതിയില് നിലപാടിലുറച്ച് നില്‍ക്കുകയാണ് ജലന്ധര് ബിഷപ്പ് ഫ്രാങ്കോ മുളക്കല്. നിരപരാധിയെന്ന് ആവര്‍ത്തിച്ച ബിഷപ്പ്, പരാതിക്കാരിയായ കന്യാസ്ത്രീക്ക് ദുരുദ്ദേശമെന്നും മൊഴി നല്‍കി. ചോദ്യം ചെയ്യലുമായി സഹകരിക്കണമെന്ന് ബിഷപ്പിനോട് പൊലീസ് പറഞ്ഞു.\nകേസില് ചോദ്യാവലി അനുസരിച്ചുള്ള ചോദ്യം ചെയ്യൽ തുടരുകയാണ്. കോട്ടയം എസ്.പി.ഹരിശങ്കറാണ് ചോദ്യം ചെയ്യുന്നത്. കൊച്ചി ഡി സിപിയും വൈക്കം ഡിവൈഎസ്പിയും ഒപ്പമുണ്ട്. ചോദ്യം ചെയ്യൽ മണിക്കൂറുകൾ നീളാൻ സാധ്യതയെന്ന് പൊലീസ് അറിയിച്ചു. അറസ്റ്റ് അത്യാവശ്യമായി വന്നാലുള്ള ക്രമീകരണങ്ങളും ഏർപ്പെടുത്തിയിട്ടുണ്ട്. ഫോറൻസിക് മെഡിക്കൽ സംഘവും ചോദ്യം ചെയ്യൽ കേന്ദ്രത്തിലുണ്ട്. ചോദ്യം ചെയ്യൽ പൂർത്തിയായ ശേഷമേ അറസ്റ്റ് കാര്യത്തിൽ അന്തിമ തീരുമാനമെടുക്കൂ.


ലോക്ക്ഡൗണിൽ ഉപഭോക്താക്കളിലേക്ക് പെട്ടന്ന് എത്താൻ ഡിജിറ്റൽ മാർക്കറ്റിങ്ങ് – Business Life\nലോക്ക്ഡൗണിൽ ഉപഭോക്താക്കളിലേക്ക് പെട്ടന്ന് എത്താൻ ഡിജിറ്റൽ മാർക്കറ്റിങ്ങ്\nഡിജിറ്റൽ മാർക്കറ്റിങ്ങ് മികച്ച രീതിയിൽ ഉപയോഗിച്ചാൽ അതിലൂടെ കൂടുതൽ ഉപഭോക്താക്കളിലേക്ക് എത്താം. ലോക്ക് ഡൗണിലും മറ്റും ബിസിനസ്സിനെ മെച്ചപ്പെടുത്താൻ ഡിജിറ്റൽ മാർക്കറ്റിങ്ങ് ഏറെ സഹായകരമാണ്. ഡിജിറ്റൽ ചാനലുകളുടെ സഹായത്തോടെ ഉല്പന്നങ്ങളും സേവനങ്ങളും മാർക്കറ്റ് ചെയ്യുന്നതാണ് ഡിജിറ്റൽ മാർക്കറ്റിങ്ങ്.\nഏഴോളം ഡിജിറ്റൽ ചാനലുകളാണ് പ്രധാനമായും ഉളളത്. ഇതിലൂടെ നിങ്ങളുടെ ബിസിനസ്സ് വളർത്താം. 24 മണിക്കൂറും പ്രവർത്തിക്കുന്ന വെബ്‌സൈറ്റ് പ്രധാന ഘടകമാണ്. നിങ്ങളുടെ ബ്രാന്റിന് വ്യക്തിത്വവും കൂടുതൽ ആകർഷണവും നൽകുന്ന കണ്ടന്റ് മാർക്കറ്റിങ്ങ് ഉണ്ടായിരിക്കണം. ഇതു കൂടാതെ ആളുകളിലേക്ക് കൂടുതൽ എത്താൻ സഹായകമാകുന്ന സോഷ്യൽ മീഡിയ മാർക്കറ്റിങ്ങ് ചെയ്യാം.\nസെർച്ച് എൻജിൻ ഒപ്റ്റിമൈസേഷൻ മറ്റൊരു പ്രധാന ഘടകമാണ്. നിങ്ങളുടെ ബിസിനസ്സ് വിസിബിലിറ്റി കൂട്ടുന്നതിനൊപ്പം സെർച്ചബിലിറ്റിയും വർധിപ്പിക്കും. ഡിസ്‌പ്ലേ, വീഡിയോ അഡ്വർഡൈസിങ്ങും പ്രയേജനകരമാണ്. താത്പര്യമുളള ആളുകൾക്ക് സൈറ്റിൽ പെയ്ഡ് സെർച്ച് നടത്താനാകും. നിങ്ങളുടെ കണ്ടന്റുകൾ ശരിയായ സമയത്ത് കസ്റ്റമേഴ്‌സിലേക്ക് എത്തിക്കാൻ ഇമെയിൽ മാർക്കറ്റിങ്ങ് ഉപയോഗപ്പെടുത്താനുളള സംവിധാനവും ഡിജിറ്റൽ മാർക്കറ്റിങ്ങ് കൊണ്ട് കഴിയും. ഈ രീതിയിൽ ഡിജിറ്റൽ മാർക്കറ്റിങ്ങ് ഉപയോഗിക്കുകയാണെങ്കിൽ റിസൽട്ട് ഉറപ്പാണ്.


'പൊളിറ്റിക്കലി ഇൻകറക്ട് ജെന്റിൽമാൻ' | features\nApr 9, 2021, 11:03 PM IST\nരാജകീയചട്ടങ്ങൾ കടുകിടെ വ്യത്യാസമില്ലാതെ പാലിക്കുമെങ്കിലും ഫിലിപ്പ് രാജകുമാരനെ വിവാദങ്ങളും വിടാതെ പിടികൂടിയിരുന്നു. ഡയാന രാജകുമാരിയുടെ മരണം തുടങ്ങി പൗത്രൻ ഹാരിയും പത്നി മേഗൻ മാർക്കിളും വിൻസ്റ്റർ കാസിലിൽനിന്ന് നേരിട്ട പ്രതിസന്ധികളിൽവരെ ഫിലിപ്പ് പഴികേട്ടു\nഎലിസബത്ത് രാജ്ഞിയും ഫിലിപ്പ് രാജകുമാരനും രണ്ട് കാലഘട്ടങ്ങളില്\n1947-ലായിരുന്നു എലിസബത്ത് രാജ്ഞിയുമായുള്ള ഫിലിപ്പിന്റെ വിവാഹം. 73 വർഷം നീണ്ട ദാമ്പത്യം. ബ്രിട്ടീഷ് രാജകുടുംബത്തിന്റെ ചരിത്രത്തിലെ ഏറ്റവുംനീണ്ട ബന്ധം. 1952-ൽ എലിസബത്തിന്റെ പിതാവും ബ്രിട്ടീഷ് രാജാവുമായിരുന്ന ജോർജ് ആറാമന്റെ അപ്രതീക്ഷിത വിടവാങ്ങലോടെ എലിസബത്ത് രാജ്യഭാരമേറ്റെടുക്കുമ്പോൾ പ്രിൻസ് കൺസോർട്ട് എന്ന ‘ഔപചാരിക’ പദവിയിലേക്ക് ഫിലിപ്പ് രാജകുമാരൻ സ്വയം ചുരുങ്ങി.\n‘സ്വന്തം കുഞ്ഞുങ്ങൾക്ക് തന്റെ കുടുംബപ്പേര് കൈമാറാൻ അധികാരമില്ലാത്ത രാജ്യത്തെ ഒരേയൊരു പുരുഷൻ ഞാനാണ്’ എഡിൻബർഗ് പ്രഭു ഫിലിപ്പ് രാജകുമാരൻ ഒരിക്കൽ പറഞ്ഞു. പരാതിയായിട്ടല്ല. ജീവിതത്തിന്റെ സുവർണകാലംമുതൽ പത്നിയുടെ നിഴലായി ഒതുങ്ങിപ്പോയിട്ടും ബക്കിങ്ങാം കൊട്ടാരത്തിന്റെ ചട്ടക്കൂടിനുള്ളിൽ പരാതികളില്ലാതെ, തന്റെ ഉത്തരവാദിത്വങ്ങൾ ഭംഗിയായി നിർവഹിച്ചുപോന്നയാൾ.\nപൊതുചടങ്ങുകളിലും ഔദ്യോഗിക യാത്രകളിലും രാജ്ഞിയെ അനുഗമിക്കുക പങ്കെടുക്കുക, ഭരണത്തിൽ പിന്തുണ നൽകുക എന്നതിനപ്പുറം മറ്റ് ‘ഭാരിച്ച’ ഉത്തരവാദിത്വങ്ങളൊന്നുമില്ലാത്ത തികച്ചും പേരിനുമാത്രമുള്ളൊരു പദവി. കിരീടാവകാശിയായ സ്ത്രീയെ വിവാഹംചെയ്യുന്ന പുരുഷൻ പ്രിൻസ് കൺസോർട്ട് എന്നുമാത്രമാകും അറിയപ്പെടുക എന്നാണ് ബ്രിട്ടീഷ് രാജവംശത്തിന്റെ നിയമം.\n1921 ജൂൺ പത്തിന് ഗ്രീക്ക്-ഡാനിഷ് രാജകുടുംബത്തിലാണ് ഫിലിപ്പ് മൗണ്ട് ബാറ്റൺ ജനിച്ചത്. ഗ്രീസിലെ ആൻഡ്രൂ രാജകുമാരന്റെയും ആലീസ് രാജകുമാരിയുടെയും അഞ്ചുമക്കളിൽ ഏകപുത്രനായി. മൗണ്ട് ബാറ്റൺ പ്രഭുവിന്റെ അനന്തരവനായി.\nഫിലിപ്പിന് ഒരുവയസ്സുള്ളപ്പോൾ ആൻഡ്രൂ രാജകുമാരനെ നാടുകടത്തുകയും ചെയ്തതോടെ ഫിലിപ്പിന്റെ കുടുംബം പാരീസിൽ അഭയംതേടി. ഇതിനിടെ അമ്മ ആലീസിന്റെ മനോനില തെറ്റിയതോടെ മാതാപിതാക്കൾ വേർപിരിഞ്ഞു. തുടർന്ന് ആലീസിന്റെ അമ്മയുടെ സംരക്ഷണയിൽ ഇംഗ്ലണ്ടിലായി ഫിലിപ്പിന്റെ പഠനം.\nസ്കോട്ട്‌ലൻഡിലെ ഗോർഡൻസ്റ്റൗൺ സ്കൂളിലെ പഠനമാണ് ഫിലിപ്പിലെ നാവികനെ വളർത്തിയെടുക്കുന്നത്. മൗണ്ട് ബാറ്റൺമാരുടെ പാത പിന്തുടർന്ന് ഫിലിപ്പും ബ്രിട്ടീഷ് നാവികസേനയുടെ ഭാഗമായി. നാവികസേനാംഗമായിരിക്കുമ്പോഴാണ് എലിസബത്തും ഫിലിപ്പുമായുള്ള പ്രണയവും വിവാഹവും. എലിസബത്തിനായി ഗ്രീസ്, ഡെന്മാർക്ക് രാജകുടുംബത്തിന്റെ ഔദ്യോഗികസ്ഥാനങ്ങൾ ഉപേക്ഷിച്ചതോടെ ഫിലിപ്പിൽ ആകൃഷ്ടനായ ജോർജ് ആറാമൻ വിവാഹത്തിന് സമ്മതം മൂളുകയായിരുന്നു. 1947 നവംബർ 20-ന് ഫിലിപ്പ് മൗണ്ട് ബാറ്റൺ എഡിൻബർഗ് പ്രഭുവായി. ഒരിക്കലും രാഷ്ട്രീയംപറയാതെ അനുസരണയുള്ള രാജകുമാരനായി.\nമികച്ച നാവികനും കായികതാരവും എൻജിനിയറിങ് വിദഗ്ധനുമായിരുന്നു ഫിലിപ്പ് രാജകുമാരൻ. രാജ്ഞിയുടെ പ്രഭാവത്തിൽ അവയെല്ലാം മുങ്ങിപ്പോയെന്നുമാത്രം. ബ്രിട്ടീഷ് എൻജിനിയറിങ് മേഖലയ്ക്ക് ഫിലിപ്പ് രാജകുമാരൻ നൽകിയ സംഭാവനകൾ വലുതായിരുന്നു. ‘ദൈവം കണ്ടുപിടിക്കാത്തതൊക്കെയും കണ്ടെത്തിയത് എൻജിനിയറാണ്’ എന്നായിരുന്നു ഫിലിപ്പിന്റെ മതം. ബ്രിട്ടീഷ് നാഷണൽ എൻജിനിയറിങ് അക്കാദമി സ്ഥാപിക്കുന്നതിന് മുൻകൈയെടുത്തത് ഫിലിപ്പാണ്.\nമികച്ച കായികപ്രേമിയുമായിരുന്നു അദ്ദേഹം. വിൻഡ്‌സർ പാർക്ക് പോളോ ടീമിന്റെ ക്യാപ്റ്റനും പ്രധാനതാരവുമായിരുന്നു. അമ്പതാംവയസ്സിൽ അസുഖങ്ങൾ അലട്ടിയിട്ടുപോലും സ്പോർട്‌സിൽ സജീവമായിരുന്നയാൾ; കുതിരയോട്ട മത്സരങ്ങളിലും സ്ഥിരം പങ്കാളിത്തം.\nരാജകീയചട്ടങ്ങൾ കടുകിടെ വ്യത്യാസമില്ലാതെ പാലിക്കുമെങ്കിലും വിവാദങ്ങളും വിടാതെ പിടികൂടിയിരുന്നു ഫിലിപ്പ് രാജകുമാരനെ. ഡയാന രാജകുമാരിയുടെ മരണം തുടങ്ങി പൗത്രൻ ഹാരിയും പത്നി മേഗൻ മാർക്കിളും വിൻസ്റ്റർ കാസിലിൽനിന്ന് നേരിട്ട പ്രതിസന്ധികളിൽവരെ ഫിലിപ്പ് പഴികേട്ടു.\nചാൾസ് രാജകുമാരന് വിവാഹേതര ബന്ധമുണ്ടായിരുന്നത് പിതാവ് ഫിലിപ്പിന് അറിവുള്ളതായിരുന്നുവെന്ന ഡയാനയുടെ തുറന്നുപറച്ചിൽ വലിയ ഓളങ്ങളുണ്ടാക്കി. ബ്രിട്ടീഷ് രാജകുടുംബത്തിൽ വിവേചനം നേരിട്ടുവെന്ന ഹാരിയുടെയും മേഗന്റെയും വെളിപ്പെടുത്തലിൽ പാലിച്ച മൗനവും ചർച്ചയായി. നാവികപര്യടനത്തിനെന്ന പേരിൽ ആഘോഷങ്ങളിൽ സമയം ചെലവഴിച്ചുവെന്നതും അതിവേഗം വാഹനമോടിച്ച് അപകടങ്ങളുണ്ടാക്കിയതിനും ഫിലിപ്പിന്റെ പേര് പലകുറി ബ്രിട്ടീഷ് ടാബ്ലോയിഡുകൾ ആഘോഷിച്ചു.\nതോന്നിയതുപോലെയുള്ള പ്രതികരണങ്ങൾ പലപ്പോഴും ഫിലിപ്പിനെ കുഴപ്പത്തിൽ ചാടിച്ചു. ചൈനയിൽ പഠിക്കുന്ന ബ്രിട്ടീഷ് വിദ്യാർഥികളുടെ കണ്ണുകൾ ചുരുങ്ങിപ്പോകും, അമിതവണ്ണമുള്ളയാൾക്ക് ഒരിക്കലും ബഹിരാകാശത്ത് പറക്കാനാവില്ല തുടങ്ങിയ പ്രതികരണങ്ങൾ പൊളിറ്റിക്കലി ഇൻകറക്ട് രാജകുമാരൻ എന്ന പേര് വാങ്ങിക്കൊടുത്തു.


ഇനി വരുന്നത് ഉപതിരഞ്ഞെടുപ്പിന്റെ കാലം ; ആറ് മണ്ഡലങ്ങളില് മത്സരം കനക്കും,kerala byelection detailskeralaonlinenews.com | Malayalam news, kerala news, onlinenews,\nഇനി വരുന്നത് ഉപതിരഞ്ഞെടുപ്പിന്റെ കാലം ; ആറ് മണ്ഡലങ്ങളില് മത്സരം കന...\nPublished: Thursday 23 May 2019 05:56:29 PM\nലോക്‌സഭാ തിരഞ്ഞെടുപ്പിലെ എംഎല്‍എമാരുടെ വിജയത്തോടെ സംസ്ഥാനത്ത് ആറ് നിയമസഭാ മണ്ഡലങ്ങളില് ഉപതിരഞ്ഞെടുപ്പ് വരും. എംഎല്‍എമാര് ജയിച്ച വട്ടിയൂര്‍കാവ്, എറണാകുളം, കോന്നി, അരൂര് എന്നിവയ്ക്ക് പുറമേ പാലാ, മഞ്ചേശ്വരം എന്നിവിടങ്ങളിലും ഉപതിരഞ്ഞെടുപ്പുണ്ടാകും. ലോക്‌സഭാ തിരഞ്ഞെടുപ്പ് പോലെ മൂന്നു മുന്നണികള്‍ക്കും പ്രതീക്ഷ നല്‍കുന്ന മണ്ഡലങ്ങളാണിത്.\nകെ മുരളീധരന്, ഹൈബി, അടൂര് പ്രകാശ് എന്നീ എംഎല്‍എമാര് വിജയിച്ചു. അരുര് എംഎല്‍എ ആരിഫും ഇടതുപക്ഷത്തിന് ആശ്വാസ വിജയം നല്‍കി. എംഎല്‍എമാരായ വീണാ ജോര്‍ജ്, ചിറ്റയം ഗോപകുമാര്, പ്രദീപ് കുമാര്, സി ദിവാകരന്, പി വി അന്‍വര് എന്നിവര് തോറ്റു. നാല് എംഎല്‍എമാര് ജയിച്ചതോടെ വട്ടിയൂര്‍കാവ്, എറണാകുളം, കോന്നി, അരൂണ് മണ്ഡലങ്ങളില് തിരഞ്ഞെടുപ്പ് വേണ്ടിവരും.\nകെ എം മാണിയുടെ വിയോഗത്തില് ഒഴിവു വന്ന പാലായിലും അബ്ദുള് റസാഖിന്റെ മരണത്തോടെ ഒഴിവ് വന്ന മഞ്ചേശ്വരത്തും ഉപതിരഞ്ഞെടുപ്പ് നടക്കും. കഴിഞ്ഞ തവണ 89 വോട്ടിന് മഞ്ചേശ്വരവും കഴിഞ്ഞ നിയമസഭാ മത്സരത്തില് രണ്ടാമതെത്തിയ വട്ടിയൂര്‍കാവും എന്‍ഡിഎയ്ക്ക് പ്രതീക്ഷയുള്ളവയാണ്.\nRead more topics: kerala,byelection\nkerala byelection details


അനുഗ്രഹങ്ങള് കടാക്ഷിക്കുന്ന വാരാണസിയുടെ മണ്ണ് | Varanasi| Varanasi Travel| Mathrubhumi Travel| Pilgrimage Centres\nഅനുഗ്രഹങ്ങള് കടാക്ഷിക്കുന്ന വാരാണസിയുടെ മണ്ണ്\nMar 23, 2017, 04:00 PM IST\nകൊച്ചി സ്വദേശിയായ യാത്രിക, ബെംഗളൂരുവിലെ എഞ്ചിനീയറിങ് സ്ഥാപനത്തില് കണ്‍സള്‍ട്ടന്റാണ്\n# എഴുത്ത് : ദീപ മേനോന് ഫോട്ടോ : നിഖില് തോമസ്\nവാമന പുരാണത്തിലെ വരുണ-അസ്സി പുഴകളുടെ ദാമ്പത്യം പൂവണിയുന്ന നാട്. തന്റെ പ്രിയപ്പെട്ട പ്രാണനാഥനുമായുള്ള സൗന്ദര്യപ്പിണക്കത്തിന്റെ തീവ്രതയില്, പാവപ്പെട്ടവര്‍ക്ക് അന്നം സേവിച്ചു കൊള്‍കെ..പ്രിയതമയുടെ ദേഷ്യം മാറ്റുവാന് വേണ്ടി ശിവന്, വാസസ്ഥലം ഉപേക്ഷിച്ചു വന്നെത്തിയ നിലം. ഇതൊക്കെയാണ് ബനാറസിനെ വിശേഷിപ്പിക്കുന്നത്.\nബനാ ഹുവാ റസ് ?\nഇത് ഒരു ഹിന്ദി സംസാരിക്കുന്ന സുഹൃത്തിന്റെ വിശേഷണം, പേരിന്റെ ഉത്ഭവത്തെ കുറിച്ച്...\nചില നഗരങ്ങളുണ്ട്. നമ്മള് അവിടെ എത്തിപ്പെടുന്നത് വരെ, അവിടുത്തെ വായു ശ്വസിക്കുന്നതു വരെ, അവിടുത്തെ കാഴ്ചകളെയും രീതികളെയും മനുഷ്യരെയും സ്‌നേഹിക്കുന്നതു വരെ... അനുഭവിച്ചറിയുന്നത് വരെ... നമുക്ക് സവിശേഷതയൊന്നും തന്നെ തോന്നിയെന്നു വരില്ല. എന്നാല് അവിടം വിട്ട് തിരിച്ചു വന്നാലോ...\nപലപ്പോഴും എനിക്ക് തോന്നിയിട്ടുണ്ട്, നമ്മളില് ചിലര്‍ക്കെങ്കിലും മനുഷ്യരോടുള്ളത് പോലെ സ്ഥലങ്ങളോടും വികാരങ്ങള് കൂടുതലായുണ്ടോ എന്ന്. കൂടുതല് ഇഷ്ടം ഉണ്ടോ എന്ന്. കാരണം ആധുനികയുഗത്തിലെ ആ ഒരു 'മിസ്സിങ്്' ഫീലിങ് ഉണ്ടല്ലോ, അത് പലപ്പോഴും സ്ഥലങ്ങളോടും നഗരവീഥികളോടും എനിക്ക് തോന്നാറുണ്ട്.\nകോളേജ് ജീവിതത്തിനിടയില് പൈസ എപ്പോഴും 'കമ്മി' ആയതു കൊണ്ട് 'ലോ ബജറ്റ്' യാത്രകള്‍ക്കാണ് പോയിരുന്നത്. അങ്ങനെ ഒന്ന് തന്നെയായിരുന്നു എനിക്ക് ബനാറസും.\nപല പേരുകളുള്ള ഈ നാടിനെ എനിക്ക് വിളിക്കാന് ഇഷ്ടം അങ്ങനെയാണ് .കൂടുതല് അടുപ്പം തോന്നുന്ന പേര്.\nനാല് മതിലുകള്‍ക്കുള്ളില് പണിത അമ്പലമുറികളിലെ പട്ടും പൊന്നാടയും തങ്കത്തിന്റെ തിളങ്ങുന്ന ആഭരണങ്ങളിലും പൊതിഞ്ഞ വിഗ്രഹങ്ങള്‍ക്ക് നടത്തുന്ന 'ആരതി' ഗംഗയെന്ന സുന്ദരിയുടെ മുന്‍പില്, അവളുടെ ഒഴുകി കിടക്കുന്ന, അനുഭൂതിയുണര്‍ത്തുന്ന നനവിന്റെ മുന്‍പില്, 4-5 പൂജാരികള് തങ്ങളെ സാഷ്ടാംഗം സമര്‍പ്പിക്കുന്ന ആ വിളക്കുകള്‍ക്കു മുന്‍പില്, ഓരോ മന്ത്രങ്ങള് ഉരുവിടുമ്പോള് ഞാന് എന്നെ തന്നെ സ്വയം മറന്നു പോയി...\nഗംഗാ തീരത്ത് വർഷങ്ങളായി മുടങ്ങാതെ നടത്തി വരുന്ന ആരതി.\nഗംഗാ തീരത്ത് വര്‍ഷങ്ങളായി മുടങ്ങാതെ നടത്തി വരുന്ന ആരതി. ഒരു വലിയ ദൈവവിശ്വാസി ആയതു കൊണ്ടൊന്നുമല്ല, പക്ഷെ എവിടെ നിന്നോ ആ ജലാശയങ്ങളുടെ അന്തര്‍ധാരയില് നിന്നും ഇത്രയും കാണികളുടെ മുന്‍പില് ദൈവങ്ങള് ഇറങ്ങി വന്ന് അനുഗ്രഹിക്കുന്ന പോലെ ഒരു തോന്നല്. ഗംഗയില് മുങ്ങാതെ തന്നെ, മനസ്സും ശരീരവും ശുദ്ധീകരിക്കപ്പെട്ടതു പോലെ...\nവാരാണസി... നിന്റെ മണ്ണിന്റെ ഗന്ധത്തില് ഏതു ദൈവത്തിനാണ് അനുഗ്രഹം കടാക്ഷിക്കാന് തോന്നാത്തത്?\nഎല്ലാ തൃസന്ധ്യക്കും 6.45-നും 7.45-നും ഇടയ്ക്കാണ് ഈ ആരതി നടക്കാറുള്ളത്. ആ വേളയില് തന്നെയാണ് വാരാണസി ഏറ്റവും നിറപ്പകിട്ടാര്‍ന്ന് ഉജ്ജ്വലയായി കാണപ്പെടാറുള്ളതും.\nവാരാണസി. അപ്പോള് തന്നെ നീ ഏറ്റവും അഴകുള്ളവള്. നിന്റെ അഴകില് ആരെയും കാമക്രോധയാക്കുന്നവള്.\nഅടുത്ത ദിനം തുടങ്ങുന്നത് വാരാണസിയിലെ മനോഹരമായ സൂര്യോദയം കണ്ടു കൊണ്ട് തന്നെയാവണമെന്നു ഞങ്ങള്‍ക്ക് ആഗ്രഹം ഉണ്ടായിരുന്നു. അതിനു വേണ്ടി രാവിലെ തന്നെ വീണ്ടും ആ 'ഘട്ടിലേക്കു' ഞങ്ങള് പുറപ്പെട്ടു.\nകുറെ പയറ്റിയതിനു ശേഷം ഉള്ളതില് വച്ച് കുറവ് കൂലി ചോദിച്ച ഒരു ചേട്ടന്റെ ബോട്ടില് ഞങ്ങള് സവാരി തുടങ്ങി.\nവാരാണസി ഒരു പെണ്ണിനെ പോലെയാണോ എന്ന് ചോദിച്ചാല് എനിക്കറിയില്ല. ചിലപ്പോള് ആയിരിക്കും. അങ്ങനെ ആണെന്ന് വിശ്വസിക്കാനാണ് എനിക്കിഷ്ടം.\nകൂടുതല് ആഴത്തില് അറിയുന്തോറും ഭംഗി കൂടി കൂടി വരുന്ന ഒരു സുന്ദരി. കവികള് സ്ത്രീയുടെ സൗന്ദര്യത്തെ വര്‍ണിക്കാറുള്ളത് പോലെ.\nസൂര്യോദയവും സൂര്യാസ്തമനവും എന്നും എനിക്കൊരു കൗതുകം തന്നെയാണ്. ഒരു മന്ദഹാസം ചുണ്ടില് പതിയാതെ ഇന്നേ വരെ ഞാന് ഒരു ഉദയത്തേയും അസ്തമയത്തേയും വരവേറ്റിട്ടില്ല. ആ ഒരു മണിക്കൂര് നീണ്ടു നിന്ന യാത്രയില്. ഗംഗ ഞങ്ങളെ ഒരു പൊങ്ങു തടി പോലെ നെഞ്ചില് ഏറ്റിക്കൊണ്ടു പോയ ആ യാത്രയിലാണ് ഞങ്ങള് വാരാണസിയുടെ പാരമ്പര്യത്തെ കുറിച്ച് കൂടുതല് അറിഞ്ഞത്..ഞങ്ങളുടെ ബോട്ട് ഓടിച്ചുകൊണ്ടിരുന്ന ചേട്ടന് പറഞ്ഞതില് നിന്നും ..\n'പാന്..ബനാറസ് വാല...ഖുല് ജായെ ബന്ദ് അകല് കാ താലാ..'\nഅതെ..അവിടെ നിന്നും ഞങ്ങള് നേരെ നടന്നത് ബനാറസിലെ ഏറ്റവും സവിശേഷതയേറിയ പാന് കഴിക്കുവാനായിരുന്നു...\nഅവിടെ നിന്നും ബനാറസ് സാരി വാങ്ങുവാനും ...\nഇന്ത്യയിലെ ഒട്ടു മിക്ക സംസ്ഥാനങ്ങളിലും വിവാഹത്തിനും മറ്റു പല ചടങ്ങുകള്‍ക്കും സ്ത്രീകള് കെങ്കേമമായി അണിഞ്ഞു വരുന്ന ഒരു പട്ടു പുടവ തന്നെയാണ് ഈ ബനാറസ് സില്‍ക്ക്..\nഞാന് നേരത്തെ പറഞ്ഞല്ലോ ..ബനാറസ് കാശിനാഥന്റെ സ്വന്തം നാടാണ്.\nഅത് കൊണ്ട് തന്നെ അവിടെ വളരെ പേരു കേട്ടതായി ശിവ ഭഗവാന് സമര്‍പ്പിച്ചിരിക്കുന്ന അമ്പലങ്ങളുണ്ട്. പുരാതന കാശിനാഥ ക്ഷേത്രവും നവീന കാശിനാഥ ക്ഷേത്രവും രണ്ടിനേം ഒന്നു കണ്ടു വലം വെക്കുക എന്നുള്ളത് അവിടത്തെ ഒഴിച്ചു കൂടാവാനാവാത്ത ഒരു ചടങ്ങാണ്.\nഏതു ദൈവീക രൂപമാണ് എന്നെ ഏറ്റവും കൂടുതല് ആകര്‍ഷിക്കുന്നതും ചിന്തിപ്പിക്കാറുള്ളതും അതിലുപരി മനസ്സില് തങ്ങി നില്‍ക്കാറുള്ളതും എന്ന് ചോദിക്കുകയാണെങ്കില്, എന്റെ മുന്‍പില് ഒരൊറ്റ ഉത്തരമേ ഉണ്ടാവുകയുള്ളു.. ബുദ്ധന്. അതിനു പ്രത്യേകിച്ച് വലിയ കാരണങ്ങള് ഒന്നും തന്നെയില്ല. ആ മുഖത്തെ സൗമ്യതയും ശാന്തതയും തന്നെ. ഒരു ദൈവത്തേക്കാളുപരി ഒരു മനുഷ്യത്വാരോപണം കൂടുതല് തോന്നിപ്പിക്കുന്ന ഒരു രൂപം.\nഇന്ത്യയിലെ ഏറ്റവും വലിയ ബുദ്ധ രൂപം\nബുദ്ധന് ജ്ഞാനോദയം ലഭിച്ച ശേഷം ആദ്യം ധര്‍മ്മോപദേശം നല്‍കിയത് സാര്‍നാഥിലാണെന്നാണ് പ്രമാണം. ഇന്ത്യയിലെ ഏറ്റവും വലിയ ബുദ്ധരൂപവും ഇവിടെ സ്ഥിതി ചെയ്യുന്നു. ഏകദേശം രണ്ടു കോടി രൂപയാണ് ഇതിന്റെ ചിലവ്. പ്രത്യേകതരം കല്ലുകള് കൊണ്ട് പണിതതാണത്രേ ഇത്.\nപിന്നീടുള്ള ഞങ്ങളുടെ യാത്ര അങ്ങോട്ടായിരുന്നു. വളരെ വൃത്തിയോട് കൂടെയും ഭംഗിയോടു കൂടെയും ഈ സ്ഥലം അവര് കാത്തുസൂക്ഷിക്കുന്നു. തൊട്ടടുത്തു തന്നെ ഒരു കാഴ്ച ബംഗ്ലാവും സ്ഥിതി ചെയ്യുന്നുണ്ട്.\nഒരുപാടു ആധുനിക കഫെകള്‍ക്കു പേരു കേട്ടതാണ് വാരാണസിയിലെ 'അസ്സി ഘട്ട്'. ഒരടുത്ത സുഹൃത്ത് പറഞ്ഞത് പ്രകാരം അവിടത്തെ ആദര്‍ശ് കഫേയിലേക്ക് ഞങ്ങള് യാത്രയായി.\nവിവിധതരം കറികളുള്ള, എന്നു വച്ചാല് ഒരുപാട് കറികളുള്ള അവിടുത്തെ ഥാലി വളരെ പേര് കേട്ടതാണ്. അത് പരീക്ഷിച്ചു നോക്കുവാന് വേണ്ടിയായിരുന്നു ആ യത്‌നം.\nപിന്നീട് ഞങ്ങള് നടന്നത് ബനാറസ് ഹിന്ദു സര്‍വ്വകലാശാലയിലേക്കാണ്.\nപ്രശസ്ത സംഗീതജ്ഞന് ഭൂപെന് ഹസാരിക, ബഹുമാനപ്പെട്ട കവി ഹരിവന്‍ഷ് റായ് ബച്ചന് മുതലായവര് പഠിച്ച ഇന്ത്യയിലെ ഏറ്റവും പുരാതന സര്‍വകലാശാലയാണ് ബനാറസ് ഹിന്ദു സര്‍വകലാശാല. മദന് മോഹന് മാല്‍വിയയുടെയും നമ്മുടെ സ്വന്തം ഗാന്ധിജിയുടെയും ഒക്കെ സ്വപ്നം. ഒരു പക്ഷെ അന്ന് ഈ മഹാന്മാര് ഇങ്ങനെ ഒരു സംരംഭം തുടങ്ങിയില്ലാരുന്നെങ്കില്, ചിലപ്പോള് നമ്മുടെ ഇന്ത്യ മഹാരാജ്യം വിദ്യാഭാസത്തില് ഇത്രെയും മുന്നോട്ടു കുതിക്കില്ലായിരുന്നു, അല്ലേ?\nമനുഷ്യന് കുറച്ചു സ്വസ്ഥതയ്ക്കും സമാധാനത്തിനും വേണ്ടി അഭയം തേടുന്ന ഒരു സ്ഥലമാണല്ലോ ക്ഷേത്രങ്ങളും പള്ളികളുമൊക്കെ. അവിടെ എത്തിപ്പെടുമ്പോള് നേര്‍ച്ചയെന്നും ഭഗവാനുള്ള കാണിക്കയെന്നും മറ്റും പറഞ്ഞു കച്ചവടക്കാര് നമ്മുടെ ചുറ്റും തടിച്ചു കൂടുമ്പോള് ഉള്ള അവസ്ഥ., അത്ര സുഖകരമായി എനിക്ക് തോന്നിയിട്ടില്ല.\nഞങ്ങളുടെ അവസാന കലാപരിപാടിയായ 'കലികാ' ഹോട്ടലിലേക്ക് യാത്ര തിരിച്ചു. ഇത്രെയും ഒക്കെ ശുദ്ധീകരണം കഴിഞ്ഞതല്ലേ. എന്നാല് പിന്നെ ഇനി ഇത്തിരി എരിവും പുളിയും ഒക്കെ ആവാം എന്ന് കരുതി.\nഅവിടുത്തെ മീന് വറുത്തതും മട്ടണ് കറിയും ഒന്ന് രുചിച്ചു നോക്കേണ്ടതാണ്. ഒരു ഉണ്ണിയപ്പത്തിലും ഇത്തിരി വലിപ്പം കൂടുതലുള്ള പാത്രത്തിലാണ് അവര് വിളമ്പുക. എന്നാലും നല്ല സ്വാദാണ്.\nഏതൊരു സ്ഥലത്തു നിന്നും തിരിച്ചു പുറപ്പെടുമ്പോള് അവിടുത്തെ കുറച്ച് ഓര്‍മ്മകളാണല്ലോ നമുക്ക് കൂട്ടായിട്ടുണ്ടാവുക. അങ്ങനെ കുറച്ചു വില പിടിപ്പുള്ള സ്മരണകളുമായി ഞാനും മടക്ക യാത്ര തിരിച്ചു. ദാ ഇപ്പോള് ഇതെഴുതി മുഴുമിക്കുമ്പോള് പതിയുന്നു വീണ്ടും ആ പുഞ്ചിരി. വാരാണസി ഉണര്‍ത്തുന്ന ചെറുപുഞ്ചിരി...\nവേറിട്ട ജീവിതങ്ങൾ വിവരിക്കുന്ന സി.കെ വിനീതിന്റെ 'സ്പോട്ട് ക്ലിക്കുകൾ'


Karunya Lottery KR-486 Result: കാരുണ്യ KR 486 ഭാഗ്യക്കുറിയുടെ നറുക്കെടുപ്പ് ഫലം പ്രഖ്യാപിച്ചു\nKarunya Lottery KR-486 Result: ടിക്കറ്റിനു 40 രൂപവിലയുള്ള കാരുണ്യ ലോട്ടറിയുടെ ഒന്നാം സമ്മാനം 80 ലക്ഷം രൂപയാണ്. രണ്ടാം സമ്മാനം അഞ്ച് ലക്ഷം രൂപയും മൂന്നാം സമ്മാനം ഒരു ലക്ഷം രൂപയും വീതമാണ്\nUpdated: February 14, 2021 12:44:36 am\nKerala Karunya Lottery KR-486 Result @keralalotteries.com: തിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ കാരുണ്യ KR 486 ഭാഗ്യക്കുറിയുടെ നറുക്കെടുപ്പ് ഫലം പ്രഖ്യാപിച്ചു. എറണാകുളം ജില്ലയിൽ വിറ്റ KM 345728 എന്ന ടിക്കറ്റ് നമ്പരിനു ലഭിച്ചു. ആലപ്പുഴ ജില്ലയിൽ വിറ്റ KC 548122 എന്ന ടിക്കറ്റ് നമ്പരിനാണ് രണ്ടാം സമ്മാനം. ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ വെബ്സൈറ്റിലോ ഔദ്യോഗിക അറിയിപ്പുമായോ ഒത്തു നോക്കേണ്ടതാണ്.\nടിക്കറ്റിനു 40 രൂപവിലയുള്ള കാരുണ്യ ലോട്ടറിയുടെ ഒന്നാം സമ്മാനം 80 ലക്ഷം രൂപയാണ്. രണ്ടാം സമ്മാനം അഞ്ച് ലക്ഷം രൂപയും മൂന്നാം സമ്മാനം ഒരു ലക്ഷം രൂപയും വീതമാണ്. സമാശ്വാസ സമ്മാനമായി 8,000 രൂപ നല്‍കും.\n5,000 രൂപയിൽ താഴെയുള്ള സമ്മാനത്തുക ലഭിക്കാൻ സമ്മാനാർഹർക്ക് ടിക്കറ്റുമായി ഏതെങ്കിലും ലോട്ടറി കടയുമായി ബന്ധപ്പെടാവുന്നതാണ്. 5000 രൂപക്ക് മുകളിലുള്ള സമ്മാനതുക ലഭിക്കാൻ ബാങ്കിലോ, സർക്കാരിന്റെ ലോട്ടറി ഓഫിസിലോ തിരിച്ചറിയൽ കാർഡും ലോട്ടറി ടിക്കറ്റുമായി ബന്ധപ്പെടുക.\nRead Also:പ്രതീക്ഷയുടെ പുതുനാമ്പ്; പെട്ടിമുടി ദുരന്തബാധിതര്‍ക്കായി നിര്‍മ്മിച്ച വീടുകളുടെ താക്കോല്‍ദാനം നാളെ\nആറു കോടി രൂപ ഒന്നാം സമ്മാനമായി നല്‍കുന്ന ഈ വർഷത്തെ സമ്മർ ബംപർ ഭാഗ്യക്കുറിയുടെ ടിക്കറ്റ് വില്‍പ്പന പുരോഗമിക്കുകയാണ്. 200 രൂപയാണ് ടിക്കറ്റ് വില. ഇതിന് പുറമെ, അഞ്ചുപേർക്ക് ഒരു കോടി രൂപ വീതം സമ്മാനം നൽകുന്ന കേരള സംസ്ഥാന ഭാഗ്യക്കുറി വകുപ്പിന്റെ പുതിയ ലോട്ടറി ‘ഭാഗ്യമിത്ര’യും പുറത്തിറങ്ങി. എല്ലാ മാസവും ആദ്യ ഞായറാഴ്‌ച നറുക്കെടുപ്പ് നടക്കും.\nകേരള സംസ്ഥാന ഭാഗ്യക്കുറി വകുപ്പിന്റെ നിർമൽ NR-211 ഭാഗ്യക്കുറിയുടെ നറുക്കെടുപ്പാണ് അവസാനമായി പൂർത്തിയായത്. ഒന്നാം സമ്മാനം കരുനാഗപ്പളളിയിൽ വിറ്റ NT 743410 എന്ന ടിക്കറ്റ് നമ്പരിനു ലഭിച്ചു. രണ്ടാം സമ്മാനം എറണാകുളം ജില്ലയിൽ വിറ്റ NZ 379130 എന്ന ടിക്കറ്റ് നമ്പരിനാണ്.\nWeb Title: Kerala lottery today karunya lottery kr 486 result draw\nപ്രതീക്ഷയുടെ പുതുനാമ്പ്; പെട്ടിമുടി ദുരന്തബാധിതര്‍ക്കായി നിര്‍മ്മിച്ച വീടുകളുടെ താക്കോല്‍ദാനം നാളെ\nമുട്ടിൽ മരം മുറി: മുൻകൂർ ജാമ്യാപേക്ഷകൾ ഹൈക്കോടതി നേരിട്ട് കേൾക്കും\nകോവിഡ് ചികിൽസ: സ്വകാര്യ മുറികളുടെ നിരക്കുകൾ ആശുപത്രികൾക്ക് നിശ്ചയിക്കാമെന്ന ഉത്തരവ് ഹൈക്കോടതി തടഞ്ഞു\nസംസ്ഥാനത്ത് ആദ്യ ഡോസ് വാക്സിന് സ്വീകരിച്ചവര് ഒരു കോടിയിലധികം; കൂടുതലും സ്ത്രീകള്\nവിസ്മയയുടെ മരണം: പ്രതിക്ക് തക്ക ശിക്ഷ ഉറപ്പാക്കുമെന്ന് ദക്ഷിണ മേഖല ഐജി ഹര്‍ഷിത അത്തല്ലൂരി\n‘ജാനുവിന് 25 ലക്ഷം കൈമാറി, ഏർപ്പാടാക്കിയത് ആർഎസ്.എസ്’; പുതിയ ശബ്ദരേഖ


അഹമ്മദാബാദ്-മുംബൈ ബുള്ളറ്റ് ട്രെയിന്: റെക്കോര്‍ഡ് തുകക്ക് കരാര് | Rs 24,000 crore bullet train contract\nnew delhi, First Published Nov 27, 2020, 9:15 AM IST\nഗുജറാത്തിലെ 325 കിലോമീറ്ററിലാണ് നിര്‍മ്മാണ പ്രവര്‍ത്തനങ്ങള് തുടങ്ങുക. ഗുജറാത്തിലെ നിര്‍മ്മാണ പ്രവര്‍ത്തനങ്ങളുമായി മുന്നോട്ടുപോകാന് പ്രധാനമന്ത്രി കഴിഞ്ഞ ദിവസം ആവശ്യപ്പെട്ടിരുന്നു.\nദില്ലി: അഹമ്മദാബാദ്-മുംബൈ ബുള്ളറ്റ് ട്രെയിന് പദ്ധതിയില് റെക്കോര്‍ഡ് തുകയുടെ കരാറില് ഒപ്പിട്ട് നാഷണല് ഹൈ സ്പീഡ് റെയില് കോര്‍പ്പറേഷന് ലിമിറ്റഡ്. സിവില് കോണ്‍ട്രാക്ടില് രാജ്യത്തെ ഏറ്റവും വലിയ തുകക്കാണ് വ്യാഴാഴ്ച കരാറിലൊപ്പിട്ടത്. 24000 കോടി രൂപയുടെ കരാറാണ് ലാര്‍സന് ആന്‍ഡ് ടബ്രോ(എല് ആന്‍ഡ് ടി) കമ്പനിയുമായി കോര്‍പ്പറേഷന് ഒപ്പിട്ടത്. ടൈംസ് ഓഫ് ഇന്ത്യയാണ് വാര്‍ത്ത റിപ്പോര്‍ട്ട് ചെയ്തത്.\nനിര്‍മ്മാണ പ്രവര്‍ത്തനങ്ങള് ഉടന് ആരംഭിക്കുമെന്ന് കമ്പനി അറിയിച്ചു. ഗുജറാത്തിലെ 325 കിലോമീറ്ററിലാണ് നിര്‍മ്മാണ പ്രവര്‍ത്തനങ്ങള് തുടങ്ങുക. ഗുജറാത്തിലെ നിര്‍മ്മാണ പ്രവര്‍ത്തനങ്ങളുമായി മുന്നോട്ടുപോകാന് പ്രധാനമന്ത്രി കഴിഞ്ഞ ദിവസം ആവശ്യപ്പെട്ടിരുന്നു. മഹാരാഷ്ട്രയില് പദ്ധതിക്കാവശ്യമായ ഭൂമി ലഭ്യമായിട്ടില്ല. സാമ്പത്തിക രംഗത്തിന് ഉത്തേജനം ആവശ്യമുള്ള സമയത്ത് ഇത്രയും ബൃഹത്തായ പദ്ധതിക്ക് കരാര് നല്‍കാന് കഴിഞ്ഞിട്ടുണ്ടെന്ന് ജാപ്പനീസ് അംബാസഡര് സതോഷി സുസുകി പറഞ്ഞിരുന്നു.\nജപ്പാന്റെ സാങ്കേതിക സഹായങ്ങള് മാത്രമല്ല, ഈ കോറിഡോറിലെ നഗര വികസനം കൂടിയാണ് കൈമാറുന്നതെന്നും അദ്ദേഹം പറഞ്ഞിരുന്നു. ആദ്യത്തെ ബുള്ളറ്റ് ട്രെയിന് പദ്ധതി പൂര്‍ത്തിയായാല് ഏഴിലധികം റൂട്ടുകളില് ബുള്ളറ്റ് ട്രെയിന് പദ്ധതി കൊണ്ടുവരുമെന്ന് റെയില്‍വേ ബോര്‍ഡ് ചെയര്‍മാന് വി കെ യാദവ് പറഞ്ഞു.\nLast Updated Nov 27, 2020, 9:15 AM IST


കേരളം പ്രതിസന്ധികളെ നേരിട്ടത് മുഖ്യമന്ത്രിയുടെ മിടുക്ക് കൊണ്ടല്ല ; പിണറായിക്കെതിരെ എംഎ ബേബി | Chanakya News\nHome KERALA കേരളം പ്രതിസന്ധികളെ നേരിട്ടത് മുഖ്യമന്ത്രിയുടെ മിടുക്ക് കൊണ്ടല്ല ; പിണറായിക്കെതിരെ എംഎ ബേബി\nകേരളം പ്രതിസന്ധികളെ നേരിട്ടത് മുഖ്യമന്ത്രിയുടെ മിടുക്ക് കൊണ്ടല്ല ; പിണറായിക്കെതിരെ എംഎ ബേബി\nപത്തനംതിട്ട: മുഖ്യമന്ത്രി പിണറായി വിജയനെതിരെ പരോക്ഷ വിമർശനവുമായി സി പി എം പോളിറ്റ് ബ്യൂറോ അംഗം എം എ ബേബി രംഗത്ത്. പ്രതിസന്ധികളെ നേരിട്ടത് മുഖ്യമന്ത്രിയുടെ മാത്രം മിടുക്കുകൊണ്ടല്ലെന്ന് എംഎ ബേബി പറഞ്ഞു. പ്രളയത്തെയും കോവിഡിനെയും പ്രതിരോധിച്ചത് മുഖ്യമന്ത്രിയുടെ കഴിവാണെന്ന് പാർട്ടി പ്രചാരണം നടത്തുന്നതിനിടയിലാണ് എംഎ ബേബിയുടെ ഈ പ്രസ്താവന.\nതിരുവല്ലയില് എല് ഡി എഫ് തിരഞ്ഞെടുപ്പ് കണ്‍വെന്‍ഷനില് സംസാരിക്കവെയാണ് മുഖ്യമന്ത്രിക്കെതിരെ എംഎ ബേബി സംസാരിച്ചത്. സംസ്ഥാനം പ്രതിസന്ധികളെ നേരിട്ടത് മുഖ്യമന്ത്രിയുടെ മാത്രം കഴിവിലല്ലെന്നാണ് എം എ ബേബി പറഞ്ഞത്. ആരോഗ്യപ്രവർത്തകർ, ജനപ്രതിനിധികള്, ഉദ്യോഗസ്ഥര്, തദ്ദേശ സ്ഥാപനങ്ങള്, സന്നദ്ധ പ്രവര്‍ത്തകര്, മാദ്ധ്യമ പ്രവര്‍ത്തകര് എന്നിവരുടെ പ്രവർത്തനമാണ് പ്രതിസന്ധികളിൽ തുണയായതെന്നും അദ്ദേഹം പറഞ്ഞു.\nകാര്യങ്ങൾ ജനങ്ങൾക്ക് മുൻപിൽ അവതരിപ്പിക്കുന്നതും ഒരു കഴിവാണെന്നും മുഖ്യമന്ത്രി വ്യക്തമായി അത് കൈകാര്യം ചെയ്‌തെന്നും എംഎ ബേബി പറഞ്ഞു.


My Reviews | എന്റെ അവലോകനങ്ങള്: റെയിൽ - റോഡ് ക്രോസിങ് | Rail - Road Crossing\nPosted by Manikandan O V at Monday, September 24, 2012\nManikandan O V 24 September 2012 at 01:25\nAnonymous 24 September 2012 at 12:51\nഇതൊക്കെ ആരോട് പറയാന് , ചാനലുകള് കെ സി വേണുഗോപാലിന്റെ മെക്കിട്ടു കേറുന്നു , ഒരു അല്‍പ്പം ബ്ലോക്കായാല് അതിന്റെ ഇടയ്ക്കു നൂറു ട വീലര് കയറി വന്നു ആ ബ്ലോക്കിനെ പതിന്മടങ്ങ് ബ്ലോക്കാക്കും പോലീസുകാരന് എന്നാല് ഇവനൊക്കെ പഠിക്കട്ടെ എന്ന് കരുതി അനങ്ങാതിരുന്നാല് അത് പിന്നെയും നീളും , ഈ കൊച്ചു കേരളത്തില് ഇങ്ങിനെ പാഞ്ഞു പോകത്തക്ക തിരക്കുള്ള ഒരു തെണ്ടിയും ഇല്ല , ഇവനൊന്നും അബ്ദുല് കലാം ഒന്നും അല്ല , കാവല്‍ക്കാരന് ഉള്ള ഗേറ്റില് രണ്ടു സൈടും നിറയെ വണ്ടി വന്നു നിറയ്ക്കും പിന്നെ ഗേറ്റ് തുറന്നാല് അങ്ങോട്ടും ഇങ്ങോട്ടും പോകാന് പറ്റാത്തവിധം ബ്ലോക്കാണ് ,അതിനിടയില് അടക്കേണ്ട സമയം ആകും അടുത്ത ട്രെയിനിനു , റോഡില് അഹങ്കാരം മാത്രമാണ് നടക്കുന്നത് , അതിനു ഇങ്ങിനെ അബദ്ധങ്ങളും പറ്റും .\nഉദയപ്രഭന് 24 September 2012 at 13:38\nഒരു മിനിറ്റ് ലാഭിക്കാന് വേണ്ടി ശേഷിച്ച ജീവിതം ഹോമിക്കുന്ന ഡ്രൈവര്‍മാര് എത്ര കുടുംബങ്ങളെയാണ് അനാധമാക്കുന്നത്.അപകടം നടന്നാല് വലിയ വണ്ടിയുടെ ഡ്രൈവറെ ആക്രമിക്കുന്ന പ്രബുദ്ധരായ മലയാളികള് ഇവരെ പരമാവധി പ്രോത്സാഹിപ്പിക്കുകയും ചെയ്യുന്നു.ഒരു തീവണ്ടി പെട്ടന്ന് ബ്രേക്ക് ചെയ്യേണ്ടിവന്നാല് കുറഞ്ഞത് അഞ്ഞൂറ് മീറ്റര് കഴിഞ്ഞേ വണ്ടി നില്‍ക്കൂ. ഈ സാഹചര്യത്തില് ചെറിയ വാഹനങ്ങളിലെ ഡ്രൈവര്‍മാര് പരമാവധി ശ്രദ്ധിച്ചുവേണം ട്രാക്ക് ക്രോസ് ചെയ്യാന്.........' മുന്നറിയിപ്പ് ബോര്‍ഡുകള് അവഗണിച്ചുകൊണ്ട് ഇവര് അപകടങ്ങളിലേക്ക് സ്വയം വണ്ടിയോടിച്ചു കയറ്റുകയാണ്.ഞാന് ഒരു ലോക്കോപൈലറ്റ് ആയി ജോലി ചെയ്യുന്ന ആളാണ്..., ഇത്തരം സംഭവങ്ങള് ധാരാളം നേരില് കണ്ടിട്ടുള്ളതിനാല് വിറങ്ങലിച്ച മനസ്സോടെയാണ് കേരളത്തിലൂടെ ട്രെയിന് ഓടിക്കുന്നത്. രാഷ്ട്രീയക്കാരെയും ഭരണാധികാരികളെയും മുള്‍മുനയില് നിര്‍ത്തുന്ന വികാരപ്രകടനങ്ങള് അല്ല നമുക്കാവശ്യം.സാമൂഹ്യമായ ബോധാവല്‍ക്കരണമാണ്.\nManikandan O V 25 September 2012 at 01:50\nസുശീലൻ, ഉദയപ്രഭൻ ഈ വഴി വന്നതിനും നിങ്ങളുടെ അഭിപ്രായം പങ്കുവെച്ചതിനും നന്ദി.\n@ഉദയപ്രഭൻ: ഇത്തരം ദുരന്തങ്ങൾ ലോക്കോ പൈലറ്റുമാർക്കുണ്ടാക്കുന്ന മാനസീകാഘാതം വളരെ വലുതാണ്. പലപ്പോഴും ദുരന്തം മുന്നിൽ കാണുമ്പോഴും ഒന്നും ചെയ്യാൻ കഴിയാതെ പോകുന്ന അവസ്ഥ. പിന്നീട് ഇതിൽ മരണമടഞ്ഞവരെക്കുറിച്ച് മാദ്ധ്യമങ്ങളിലൂടെ അറിയുമ്പോൾ ഉണ്ടാകുന്ന മാനസീകസംഘർഷങ്ങൾ. റെയിൽ ഗേറ്റ് സ്ഥാപിക്കണം എന്ന് പലരും നിസ്സാരമായി അവകാശപ്പെടാറുണ്ട് ഇതിന്റെ പിന്നിലെ സാങ്കേതീകമായ വൈഷമ്യങ്ങൾ താങ്കളെപ്പോലെ ഉള്ളവർക്ക് വിശദീകരിക്കാൻ കഴിയും എന്ന് തോന്നുന്നു. അതുകൂടെ വിശദമായി എഴുതുമല്ലൊ.\nK.P. Sukumaran 25 September 2012 at 09:10\nതീര്‍ത്തും ഡിസ്‌ഓര്‍ഡര് ആയ ഒരു സമൂഹമാണ് നമ്മുടേത്. റോഡുകളില് സഞ്ചരിക്കുമ്പോള് അതാ‍ര്‍ക്കും മനസ്സിലാകും. എല്ലാവരും കുറ്റം പറഞ്ഞും കല്ലെറിഞ്ഞും രോഷം തീര്‍ക്കട്ടെ. ഇനി ഈ നാട് നന്നാക്കാന് ജനാധിപത്യം ഉള്ള കാലത്തോളം ആര്‍ക്കും കഴിയില്ല. എല്ല്ലാം സഹിക്കുക തന്നെ!\nരഘുനാഥന് 25 September 2012 at 13:53\nശ്രീ ഉദയപ്രഭന്റെ അഭിപ്രായത്തോടു ഞാനും യോജിക്കുന്നു.. അടച്ചിട്ട റെയില് ക്രോസ്സുകളില് നൂണ്ടു കയറുന്ന സ്വഭാവം നമ്മള് മാറ്റിയെ പറ്റൂ. അതുപോലെ ആളില്ലാത്ത ക്രോസ്സുകളില് കണ്ണും മൂക്കുമില്ലാതെ വണ്ടി ഓടിച്ചു കയറ്റുന്ന ഡ്രൈവര്‍മാര്‍ക്ക് കനത്ത ശിക്ഷ കൊടുക്കുകയും വേണം.\nManikandan O V 26 September 2012 at 01:14\nസുകുമാരേട്ടൻ, രഘുനാഥൻ ഇവിടെ വന്നതിനും അഭിപ്രായം രേഖപ്പെടുത്തിയതിനും നന്ദി.\nസുകുമാരേട്ടാ ജനാധിപത്യത്തെക്കുറിച്ച് ഇത്രയും നിരാശപ്പെടാറായോ? ജനാധിപത്യം ആയതുകൊണ്ടല്ലെ നമുക്കെല്ലാം ഇങ്ങനെ പ്രതിക്ഷേധിക്കാൻ സാധിക്കുന്നത്. കഴിഞ്ഞ ദിവസങ്ങളിൽ തിരുവനന്തപുരത്തു നിന്നുള്ള എയർ ഇന്ത്യ എക്സ്പ്രസ്സ് വിമാനങ്ങൾ റദ്ദാക്കിയതിനെക്കുറിച്ചുള്ള ചർച്ചയിൽ പറയുന്നതുകേട്ടു, തിരുവനന്തപുരത്തുള്ളവർക്ക് ഇങ്ങനെ പ്രതികരിക്കാം, ദുബായ് എയർപ്പോർട്ടിൽ വിമാനം ഇല്ല എന്നറിയുമ്പോൾ മടങ്ങിപ്പോകാൻ മാത്രമേ സാധിക്കൂ. പ്രതിക്ഷേധിക്കാൻ ശ്രമിച്ചാൽ പിന്നെ ജയിലാകും ഫലം. ശരിയായ രീതിയിൽ കാര്യങ്ങൾ മനസ്സിലാക്കിയല്ല ജനങ്ങളുടെ പ്രതിക്ഷേധം എന്ന നിരീക്ഷണത്തോട് ഞാൻ യോജിക്കുന്നു.\nരഘുനാഥൻ നിലവിൽ അങ്ങനെ തന്നെയാണെന്ന് ഞാനും കരുതുന്നു. അടച്ചിട്ട റെയിൽ ഗേറ്റിനുള്ളിലൂടെ നുഴഞ്ഞ് കയറുന്നതും ഗേറ്റ് ബലമായി തുറക്കാൻ ശ്രമിക്കുന്നതും കുറ്റം തന്നെയാണ്. ആളില്ലാത്ത ഗേറ്റുകളുടെ കാര്യത്തിൽ എങ്ങനെ എന്നറിയില്ല. പലപ്പൊഴും കേസ് എടുക്കാറില്ലെന്ന് മാത്രം.\nrajesh 27 September 2012 at 17:55\nനല്ല ലേഖനം. പറഞ്ഞത് വളരെ കറക്റ്റ് . രണ്ടു മിനിറ്റ് വെയിറ്റ് ചെയ്യാന് പറ്റാത്ത ആരുണ്ട് നമ്മുടെ നാട്ടില് .എന്നാലും റോഡില് ഇറങ്ങിക്കഴിഞ്ഞാല് ഒരു ആക്രാന്തവും പരവേസവും ആണ് . എവിടെയോ ഒക്കെ എത്തി എന്തൊക്കെയോ ചെയ്തു തീര്‍ക്കാന് ഉള്ള ഒരു വെപ്രാളം. പലപ്പഴും കണ്ടിട്ടുണ്ട് റയില് വെ ഗയ്ടിനു അടിയില്കൂടി ബൈക് തള്ളി പാളത്തിന്റെ തൊട്ടടുത്ത് തിങ്ങി നിറഞ്ഞു നില്‍കുന്ന "വീരന്മാരെ" . ട്രെയിന് അങ്ങോട്ട് പോയാലുടനെ തിക്കി തിരക്കി അങ്ങോട്ടും ഇങ്ങോട്ടും ഒരോട്ടം . എന്നെങ്കിലും പാളത്തിന്റെ വളരെ അടുത്ത് നില്‍കുമ്പോ ആരെങ്കിലും ഒന്ന് തട്ടിയാല് മതി ഒരു ദുരന്തം ഉണ്ടാകാന്. പറഞ്ഞിട്ടെന്തു കാര്യം,നമുക്ക് വിദ്യാഭ്യാസം അല്ലെ ഉള്ളു ,വിവരം ഇല്ലല്ലോ .\nManikandan O V 28 September 2012 at 00:30\nരാജേഷ് ഇവിടെ എത്തിയതിനും അഭിപ്രായം രേഖപ്പെടുത്തിയതിനും നന്ദി. പലപ്പോഴും വാഹനം ഓടിക്കുമ്പോൾ കാണിക്കുന്ന അക്ഷമയാണ് നമ്മുടെ നാട്ടിലെ പല അപകടങ്ങൾക്കും കാരണം എന്ന നിരീക്ഷണത്തോട് ഞാനും യോജിക്കുന്നു.\nsandynair 27 January 2013 at 20:18\nനമ്മുടെ ജനങ്ങള്‍ക്ക് ഭയങ്കര തിരക്കാണ് മാഷെ വഴി ക്രോസ് ചെയ്യുംപഴും കൂടി മൊബൈല് ഫോണില് തല ചായ്ച്ചേ നടക്കൂ... ട്രാഫിക് സിഗ്നല് കൂടി ശ്രദ്ധിക്കില്ല.. പാഞ്ഞാണ് പോകുന്നത്. ജീവന് വിലയെ ഇല്ല....


തിരഞ്ഞെടുപ്പിനൊരുങ്ങി കോൺഗ്രസ്; അഴിമതിയും തൊഴിലില്ലായ്മയും മുഖ്യവിഷയം | election 2019\nതിരഞ്ഞെടുപ്പിനൊരുങ്ങി കോൺഗ്രസ്; അഴിമതിയും തൊഴിലില്ലായ്മയും മുഖ്യവിഷയം\nസഖ്യചർച്ചകൾ ഉടൻ തുടങ്ങും\nപ്രകാശ് അംബേദ്കറെ കോൺഗ്രസ്-എൻ.സി.പി. സഖ്യം പിന്തുണച്ചേക്കും\nമുംബൈ: ബരിപ്പ ബഹുജൻ മഹാസംഘ് നേതാവ് പ്രകാശ് അംബേദ്കറെ മഹാരാഷ്ട്രയിലെ അകോള ലോക്‌സഭാമണ്ഡലത്തിൽ ..\n: ഈ വർഷമൊടുവിൽ നടക്കുന്ന നിയമസഭാ തിരഞ്ഞെടുപ്പുകൾക്കും അടുത്ത ലോക്‌സഭാ തിരഞ്ഞെടുപ്പിനും കോൺഗ്രസ് ഒരുക്കം തുടങ്ങി. ശനിയാഴ്ച പാർട്ടി അധ്യക്ഷൻ രാഹുൽഗാന്ധിയുടെ അധ്യക്ഷതയിൽ ചേർന്ന കോർ കമ്മിറ്റി യോഗത്തിൽ തിരഞ്ഞെടുപ്പുതന്ത്രങ്ങൾക്ക് രൂപംനൽകി. ബി.ജെ.പി.യെ തോൽപ്പിക്കാവുന്നതരത്തിൽ പരമാവധി സഖ്യങ്ങൾ രൂപവത്കരിക്കാൻ യോഗത്തിൽ ധാരണയായി. അഴിമതിയാരോപണങ്ങളും തൊഴിലില്ലായ്മയുമായിരിക്കും സർക്കാരിനെതിരേ മുഖ്യ പ്രചാരണായുധങ്ങൾ.\nഒന്ന്: സംസ്ഥാനഘടകങ്ങളെ വിശ്വാസത്തിലെടുത്തും അവരുടെ അഭിപ്രായങ്ങൾ കണക്കിലെടുത്തുമാവണം സഖ്യമുണ്ടാക്കുന്നത്. സഖ്യത്തെക്കുറിച്ച് മറ്റു പ്രതിപക്ഷപാർട്ടികളുമായി ഉടൻ ചർച്ചതുടങ്ങും. ഛത്തീസ്ഗഢ്, രാജസ്ഥാൻ, മധ്യപ്രദേശ് നിയമസഭാ തിരഞ്ഞെടുപ്പുകളിൽ ബി.ജെ.പി.യെ തോൽപ്പിക്കാൻ കഴിയുന്നതരത്തിൽ ബി.എസ്.പി.യുമായി സഖ്യമുണ്ടാക്കണം. തെലങ്കാനയിൽ ടി.ആർ.എസിനെ തോൽപ്പിക്കാൻ ടി.ഡി.പി.യുമായി സഖ്യമാകാം. ലോക്‌സഭാ തിരഞ്ഞെടുപ്പിൽ ബി.ജെ.പി.ക്ക് പരമാവധി ആഘാതം ഏൽപ്പിക്കാൻ കഴിയുന്നതരത്തിൽ കഴിയുന്നത്രയിടങ്ങളിൽ വിശാലസഖ്യങ്ങൾ രൂപവത്കരിക്കണം.\nരണ്ട്: മല്യ രാജ്യംവിട്ട സംഭവത്തിൽ പ്രധാനമന്ത്രി നരേന്ദ്രമോദിക്കെതിരേ ആക്രമണം ശക്തമാക്കും. പഞ്ചാബ് നാഷണൽ ബാങ്ക് തട്ടിപ്പുകേസിലെ പ്രതികളായ നീരവ് മോദി, മെഹുൽ ചോക്സി എന്നിവർക്ക് ഉന്നത ഭരണനേതൃത്വവുമായുള്ള ബന്ധം തുറന്നുകാട്ടുംവിധം പ്രചാരണം നടത്തും. തൊഴിലവസരത്തിന്റെ കാര്യത്തിൽ മോദി സർക്കാർ വാഗ്ദാനലംഘനം നടത്തിയെന്നതിലും കർഷകർ നേരിടുന്ന പ്രശ്നങ്ങൾക്കും പ്രചാരണത്തിൽ ഊന്നൽ നൽകണം.\nമൂന്ന്: സംഘടനാ സംവിധാനത്തിലെ ദൗർബല്യങ്ങൾ പരിഹരിച്ച് പഴുതടച്ചുള്ള പ്രചാരണം നടത്തണം.\nനാല്: ലോക്‌സഭാ തിരഞ്ഞെടുപ്പ് പ്രവർത്തനങ്ങൾക്കായി കോൺഗ്രസ് രൂപവത്കരിച്ച ഏകോപന സമിതി, പ്രകടന പത്രികാ സമിതി, പ്രചാരണ സമിതി എന്നിവ ഇടയ്ക്ക് യോഗം ചേരുകയും കോൺഗ്രസ് അധ്യക്ഷന് റിപ്പോർട്ട് നൽകുകയും ചെയ്യണം. പ്രധാന നേതാക്കളടങ്ങിയ ഒൻപതംഗ കോർ കമ്മിറ്റിയും ഇടയ്ക്കിടെ ചേർന്ന് ആവശ്യമായ സംഘടനാ മാർഗനിർദേശങ്ങൾ പാർട്ടി ഘടകങ്ങൾക്കു നൽകണം.\nശനിയാഴ്ച ചേർന്ന കോർ കമ്മിറ്റി യോഗത്തിൽ എ.കെ. ആന്റണി, അശോക് ഗെഹ്‌ലോത്, അഹമ്മദ് പട്ടേൽ, ഗുലാം നബി ആസാദ്, പി. ചിദംബരം, മല്ലികാർജുൻ ഖാർഗെ, കെ.സി. വേണുഗോപാൽ, ജയറാം രമേഷ്, രൺദീപ് സുർജേവാല എന്നിവർ പങ്കെടുത്തു.\nസി.പി.എം. ലോക്‌സഭാ തിരഞ്ഞെടുപ്പിെനാരുങ്ങുന്നു\nലോക്‌സഭാ തിരഞ്ഞെടുപ്പ്; ബി.ജെ.പി.ക്കെതിരേ വീടുതോറും പ്രചാരണത്തിന് എ.എ.പി.\nപ്ലാസ്റ്റിക് നിരോധനം: തമിഴ്നാട്ടിൽ പാൽ കവറുകൾ തിരിച്ചെടുക്കാൻ ആവിൻ\nവിദേശത്തെ റിപ്പബ്ലിക് ദിനാഘോഷം അലങ്കോലമാക്കുമെന്ന് ഭീഷണി\nസാമ്പത്തികസംവരണം എൻ.ഡി.എ.യ്ക്ക്്് നേട്ടമാകുമെന്ന് പസ്വാൻ\nകോൺഗ്രസ് നിയമസഭാ കക്ഷിയോഗം; വിട്ടുനിന്ന നാല് പേർക്കും നോട്ടീസ്


മമ്മുട്ടി വീണ്ടും പ്രണയ നായകന്, നായിക അങ്ങ് ബോളിവുഡില് നിന്ന്!!! മറ്റൊരു ബിഗ് ബജറ്റ് ചിത്രം??? | Mammootty heroine in raja2- Malayalam Filmibeat\n» മമ്മുട്ടി വീണ്ടും പ്രണയ നായകന്, നായിക അങ്ങ് ബോളിവുഡില് നിന്ന്!!! മറ്റൊരു ബിഗ് ബജറ്റ് ചിത്രം???\nമമ്മുട്ടി വീണ്ടും പ്രണയ നായകന്, നായിക അങ്ങ് ബോളിവുഡില് നിന്ന്!!! മറ്റൊരു ബിഗ് ബജറ്റ് ചിത്രം???\nUpdated: Wednesday, March 29, 2017, 17:48 [IST]\nമലയാളത്തിലെ സൂപ്പര് താരങ്ങളായ മമ്മുട്ടിയും മോഹന്‍ലാലും പ്രായം ഇത്രയും ആയിട്ടും പ്രണയനായകന്മാരായി നായികയ്‌ക്കൊപ്പം പാട്ടും പാടി നടക്കുകയാണെന്നാണ് വിമര്‍ശകരുടെ അഭിപ്രായം. ഇരുവരും പ്രണയം നിറുത്തി കുടുംബ ചിത്രങ്ങളിലേക്ക് കൂടുമാറണം എന്ന് ആവശ്യപ്പെടുന്നവരും കുറവല്ല.\nകഴിഞ്ഞ വര്‍ഷം മോഹന്‍ലാലിന്റേതായി പുറത്തിറങ്ങി തിയറ്ററില് വെന്നിക്കൊടി പാറിച്ച ചിത്രങ്ങളൊന്നും കാമുകഭാവമുള്ള കഥാപാത്രങ്ങളായിരുന്നില്ല. പ്രണയ രംഗങ്ങളുള്ള പുലിമുരുകനിലും മുന്തിരിവള്ളികള് തളിര്‍ക്കുമ്പോള് എന്ന ചിത്രത്തിലും ഉണ്ടായിരുന്ന പ്രണയ രംഗങ്ങള് ഭാര്യയ്‌ക്കൊപ്പമായിരുന്നു താനും. ഇനി വരാന് പോകുന്ന ചിത്രങ്ങളും അങ്ങനൊക്കെ തന്നെയാണ്. എന്നാല് മമ്മുട്ടി വീണ്ടും പ്രണയനാകനാകുന്നു എന്നാണ് ലഭിക്കുന്ന പുതിയ വിവരം.\nമമ്മുട്ടിയെ നായകനാക്കി വൈശാഖ് സംവിധാനം ചെയ്യുന്ന ചിത്രമായ രാജ 2ലാണ് മമ്മുട്ടി വീണ്ടും പ്രണയിക്കുന്നത്. മമ്മുട്ടിയും പൃഥ്വിരാജും പ്രധാന വേഷത്തിലെത്തിയ പോക്കിരി രാജയുടെ രണ്ടാം ഭാഗമാണ് രാജ 2. വൈശാഖിന്റെ ആദ്യ സംവിധാന സംരഭമായിരുന്നു പോക്കിരി രാജ.\nമമ്മുട്ടിയുടെ രാജ വീണ്ടുമെത്തുമ്പോള് അണിയറിയില് പുലിമുരുകനിലെ ഹിറ്റ് കൂട്ടുകെട്ട് തന്നെയാണ് ആവവര്‍ത്തിക്കുന്നത്. വൈശാഖ് സംവിധാനം ചെയ്യുന്ന ചിത്രത്തിന് തിരക്കഥ ഒരുക്കുന്നത് ഉദയകൃഷ്ണയാണ്. നിര്‍മാതാവിന്റെ വേഷത്തില് ടോമിച്ചന് മുളകുപാടവും എത്തുന്നു.\nമമ്മുട്ടിക്കായി നിരവധി പ്രണയ രംഗങ്ങള് ഉദയകൃഷ്ണ തിരക്കഥയില് ഉള്‍ക്കൊള്ളിച്ചിട്ടുണ്ടെന്നാണ് അറിയുന്നത്. ബോളിവുഡ് നായികമാരായ കജോള്, പ്രീതി സിന്റ എന്നിവരെയോ അല്ലെങ്കില് ബോളിവുഡില് സാന്നിദ്ധ്യമറിയിച്ച തെന്നിന്ത്യന് നായിക കാജല് അഗര്‍വാളിനെയോ ആയിരിക്കും നായികയായി പരിഗണിക്കുക എന്നാണ് അറിയുന്നത്.\nപോക്കിരി രാജയില് ശ്രിയ ശരണാണ് നായികയായി എത്തിയത്. എന്നാല് മമ്മുട്ടിക്ക് നായിക ഇല്ലായിരുന്നു. പൃഥ്വിരാജിന്റെ നായികയായിരുന്നു ശ്രിയ.\nപുലിമുരുകന് ഹിറ്റായതോടെ കൈനിറയെ ചിത്രങ്ങളാണ് തിരക്കഥാകൃത്ത് ഉദയകൃഷ്ണയെ തേടി എത്തിയിരിക്കുന്നത്. എല്ലാം മമ്മുട്ടി മോഹന്‍ലാല് ചിത്രം.\nആദ്യം ഒരുങ്ങുന്നത് രാജാധി രാജ സംവിധായകന് അജയ് വാസുദേവ് സംവിധാനം ചെയ്യുന്ന ചിത്രമാണ് മമ്മുട്ടിയാണ് നായക വേഷത്തിലെത്തുന്നത്. കോളേജ് അധ്യാപകന്റെ വേഷമാണ് മമ്മുട്ടിക്ക്.\nമമ്മുട്ടി-അജയ് വാസുദേവ് ചിത്രത്തിന് ശേഷം മോഹന്‍ലാലിനെ നായകനാക്കി ജോഷി സംവിധാനം ചെയ്യുന്ന ചിത്രം ആരംഭിക്കും. പുലിമുരുകന്റെ നിര്‍മാതാവ് ടോമിച്ചന് മുളകുപാടമാണ് ചിത്രം നിര്‍മിക്കുന്നത്.\nസൂപ്പര് ഹിറ്റായ ചിത്രങ്ങള്‍ക്ക് രണ്ടാം ഭാഗം ഒരുങ്ങുന്നത് സിനിമാ ലോകത്തെ പതിവ് കാഴ്ചയാണ്. അക്കാര്യത്തില് മലയാളം ഒട്ടും പിന്നിലല്ല താനും. പോക്കരി രാജയ്ക്ക് പിന്നാലെ സൂപ്പര് ഹിറ്റ് ചിത്രം പുലിമുരുകനും രണ്ടാം ഭാഗം വരുന്നുണ്ടെന്നാണ് വിവരം. ഉദയകൃഷ്ണ തന്നെയാണ് ചിത്രങ്ങളുടെ തിരക്കഥ.\nRead more about: malayalam film malayalam cinema malayalam movie malayalam mammootty raja2 vyshakh heroin bollywood മലയാളം സിനിമ മമ്മുട്ടി രാജ2 വൈശാഖ്\nMammootty's heroine Raja2is from Bollywood, report says. Mammootty's character has lots of romantics scenes also.


ചരക്ക് സേവന നികുതിയിലെ അപാകതകള് പരിഹരിക്കുക, തൊഴില് നിയമത്തിലെ വ്യാപാരി ദ്രോഹ നിര്‍ദ്ദേശങ്ങള് റദ്ദാക്കുക തുടങ്ങിയ ആവശ്യങ്ങള് ഉന്നയിച്ച്‌സംസ്ഥാനത്തെ വ്യാപാരികള് കടകള് അടച്ച് പണിമുടക്കുന്നു. വ്യാപാരി വ്യവസായി ഏകോപന സമതിയുടെ നേതൃത്വത്തിലാണ് 24 മണിക്കൂര് സമരം. അതേസമയം ഒരുവിഭാഗം കടയുടമകള് സമരത്തില് നിന്ന് വിട്ടുനില്‍ക്കുന്നുണ്ട്.\nകൃത്യമായ മുന്നൊരുക്കങ്ങളില്ലാതെ ജി.എസ്.ടി നടപ്പാക്കിയത് വ്യാപാര മേഖലയെ പ്രതികൂലമായി ബാധിച്ചുവെന്ന് വ്യാപാരികള് പറയുന്നു. കച്ചവടം ഗണ്യമായി കുറഞ്ഞു. ജി.എസ്.ടി നിമിത്തമുണ്ടായ വിലയക്കയറ്റം പിടിച്ച് നിര്‍ത്തണമെന്നും വ്യാപാരികള് ആവശ്യപ്പെടുന്നു. പ്രതിഷേധ സമരത്തിന്റെ ഭാഗമായി വ്യാപാരികള് സെക്രട്ടേറിയറ്റിലേക്ക് മാര്‍ച്ചും ധര്‍ണയും സംഘടിപ്പിക്കുന്നുണ്ട്.\nവാടകകുടിയാന്, തൊഴില് നിയമങ്ങളിലെ അപാകതകള് പരിഹരിക്കണമെന്നതും സമരത്തിന്റെ ആവശ്യമാണ്. തൊഴില് നിയമം പരിഷ്‌കരിക്കുമ്പോള് 500 രൂപ പിഴ ഈടാക്കിയിരുന്നിടത്ത് ആവശ്യപ്പെടുന്നത് അഞ്ച് ലക്ഷം രൂപയാണ്. ഇത് അംഗീകരിക്കാനാവില്ല. ദേശീയപാതാ വികസനം നടപ്പാക്കുമ്പോള് കച്ചവടക്കാര്‍ക്കായി പാക്കേജ് അനുവദിക്കണമെന്നും വ്യാപാരികള് പറയുന്നു. അതേസമയം സമരത്തില് പങ്കെടുക്കില്ലെന്ന് വ്യാപാരി വ്യവസായി സമിതി അറിയിച്ചിട്ടുണ്ട്.


ഇന്ന് ദേശീയ ‘പക്ഷിനിരീക്ഷണദിനം’ – Kole Birders Community Portal\nഇന്ന് ദേശീയ ‘പക്ഷിനിരീക്ഷണദിനം’;\nസാലിം അലിയുടെ 122-ാം ജൻമദിനവും\nഭാരതത്തിലെ ജനങ്ങളിൽ പക്ഷിനിരീക്ഷണത്തിനും, പ്രകൃതി സ്നേഹത്തിനും അടിത്തറയിട്ട സാലിം അലിയുടെ 122-ാം ജൻമദിനം (നവംബർ 12). പക്ഷിനിരീക്ഷണ ശാസ്ത്രത്തെക്കുറിച്ചും പക്ഷികളെക്കുറിച്ചും സലിം എഴുതിയ ഗ്രന്ഥങ്ങൾ വിജ്ഞാനപ്രദവും പ്രസിദ്ധവുമാണ്. ഇവയിൽ കേരളത്തിലെ പക്ഷികളെ പറ്റിയെഴുതിയ ഗ്രന്ഥവും ഉൾപ്പെടും. ‘ഒരു കുരുവിയുടെ പതനം’ അദ്ദേഹത്തിൻറെ ആത്മകഥയാണ്. പക്ഷിശാസ്ത്രത്തിൽ നാഷണൽ പ്രൊഫസറായി തെരഞ്ഞെടുക്കപ്പെട്ട അദ്ദേഹത്തെ വിവിധ സർവകലാശാലകൾ ഡോക്ടറേറ്റ് നൽകി ആദരിച്ചു. മുഴുവൻ പേര്: സാലിം മൊയ്സുദ്ദിന് അബ്ദുള് അലി.\nകുടുംബപ്രാരാബ്ധം മൂലം ബർമ്മയിൽ പണിയന്വേഷിച്ചുപോയെങ്കിലും ഇടവേളകളിൽ പക്ഷിനിരീക്ഷണം തുടർന്നു. നാലുവർഷത്തിനു ശേഷം ഇന്ത്യയിലെത്തിയ സാലിം അലി ഒരു വ്യാപാരിയുടെ മകളായ തെഹ്‌മിനയെ വിവാഹം കഴിച്ചു. ഇതിനിടയിലും പക്ഷിനിരീക്ഷണത്തിനായി ജർമ്മനിയിലും മറ്റും പോകുകയും ചെയ്തു. ഒരു ജോലിക്കുവേണ്ടി അലയുന്നതിനിടയിൽ, 1932-ൽ ***’ഹൈദരാബാദ് സംസ്ഥാന പക്ഷിശാസ്ത്ര പര്യവേക്ഷണ’ത്തിൽ (Hyderabad State Ornithology Survey) പങ്കെടുക്കാൻ അവസരം ലഭിച്ചു. അതായിരുന്നു അദ്ദേഹത്തിന്റെ ആദ്യത്തെ പഠന പര്യവേക്ഷണം. തുടർന്നാണ്, തിരുവിതാംകൂർ, കൊച്ചി ഭാഗങ്ങളിലെ പക്ഷികളെ കുറിച്ചുള്ള, ആദ്യ സൂചിപ്പിച്ച പഠനം.\nഈ രണ്ടുപഠനങ്ങളോടുകൂടി തന്നെ സാലിം അലി പ്രശസ്തനാകുകയും ഇന്ത്യയിലെമ്പാടും പക്ഷിനിരീക്ഷണങ്ങൾക്കായി ക്ഷണിക്കപ്പെടുകയും ചെയ്യപ്പെട്ടു. അതിനിടയിൽ ഇന്ത്യ സ്വതന്ത്രമാവുകയും, സാലിം അലി ബി.എൻ.എച്ച്.എസ്സിന്റെ തലവനാവുകയും ഒക്കെ ചെയ്തു. ഇന്ത്യൻ ഉപഭൂഖണ്ഡത്തിലെ പക്ഷികളെക്കുറിച്ചുള്ള അറിവിൽ സാലിം അലിയുടെ പ്രാമാണ്യം ലോകം അംഗീകരിച്ചു.\nഅതിനിടയിൽ ഇന്ത്യ സ്വതന്ത്രമാവുകയും, സാലിം അലി ബി.എൻ.എച്ച്.എസ്സിന്റെ തലവനാവുകയും ഒക്കെ ചെയ്തു. ഇന്ത്യൻ ഉപഭൂഖണ്ഡത്തിലെ പക്ഷികളെക്കുറിച്ചുള്ള അറിവിൽ സാലിം അലിയുടെ പ്രാമാണ്യം ലോകം അംഗീകരിച്ചു. കുട്ടികൾക്കുള്ള പ്രസിദ്ധീകരണമായ ‘അമർ ചിത്രകഥ’ സാലിം അലിയുടെ ജീവിത ചിത്രികരണം നടത്തി ഒരു പുസ്‌തകം ഇറക്കിയിട്ടുണ്ട്. ‘ഇന്ത്യയിലെ പക്ഷിമനുഷ്യൻ’ എന്നറിയപ്പെടുന്ന ഡോ;സാലിം അലിയുടെ ജന്മദിനം ദേശീയ പക്ഷിനിരീക്ഷണദിനമായി ആചരിക്കുന്നു.\nപറവകളെ പ്രണയിച്ച് പ്രണയിച്ച് .. ദീപിക സണ്‍ഡേ പേജ്


കഷ്ടപ്പെട്ട് വേട്ടയാടിയത് ചീറ്റ, തട്ടിയെടുത്തത് കഴുകൻമാർ, ഭക്ഷിച്ചത് സിംഹം; അപൂർവ ദൃശ്യങ്ങൾ! | Lion Steals from Vultures that Stole from Cheetah\nകഷ്ടപ്പെട്ട് വേട്ടയാടിയത് ചീറ്റ, തട്ടിയെടുത്തത് കഴുകൻമാർ, ഭക്ഷിച്ചത് സിംഹം: വിഡിയോ\nമനോരമ ലേഖകൻ May 21, 2020 09:42 AM IST\nകുരങ്ങന്‍മാർ ബഹളം കൂട്ടുമ്പോഴറിയാം അത് ശത്രുക്കൾ അടുത്തെത്തുമ്പോഴുള്ള അപായ സൂചനയാണെന്ന്. ഈ ബഹളം കേട്ടാണ് സൗത്ത് ആഫ്രിക്കയിലെ സാബി സാബി ബുഷ് ലോഡ്ജിലെ ഗൈഡായ ബ്രെറ്റ് ഹീസ്മാനും സംഘവും ക്യാമറയുമായി പുറത്തേക്കിറങ്ങിയത്. ലോഡ്ജിനു മുന്നിലായി കുറ്റിച്ചെടികൾ മാത്രം പടർന്നു കിടക്കുന്ന സ്ഥലത്ത് ശ്രദ്ധിച്ചപ്പോഴാണ് അവിടേക്കെത്തുന്ന ചീറ്റ ശ്രദ്ധയിൽ പെട്ടത്.\nഏറെ കഷ്ടപ്പെട്ടു വേട്ടയാടിയ ഇമ്പാലയേയും കടിച്ചുപിടിച്ചാണ് ചീറ്റയെത്തിയത്. ഇരയെ സ്വസ്ഥമായിരുന്നു ഭക്ഷിക്കാൻ ഇടം തേടിയെത്തിയ ചീറ്റ പുൽമേട്ടിൽ ഇരയെ വച്ച് ചുറ്റും ഒന്ന് വീക്ഷിച്ചു. സ്വസ്ഥമായിരുന്ന് ഭക്ഷണം കഴിക്കാമെന്നുറപ്പ് വരുത്തിയ ശേഷം ഇരയെ പതുക്കെ ഭക്ഷിക്കാൻ തുടങ്ങി. അൽപസമയത്തിനകം തന്നെ കഴുകൻമാരുടെ കൂട്ടം അവിടെയെത്തി ചീറ്റയെ വളഞ്ഞു. ചീറ്റയുടെ ഇരയായിരുന്നു കഴുകൻമാരുടെയും ലക്ഷ്യം.\nചീറ്റ ഓരോ തവണ ഭക്ഷണം വായിലാക്കാൻ തിരിയുമ്പോഴും കഴുകൻമാർ കൂടുതൽ അടുത്തേക്കെത്തി. ഓരോ തവണയും ചീറ്റ കഴുകൻമാരെ തുരത്താൻ ശ്രമിച്ചെങ്കിലും അവ വീണ്ടും ഭക്ഷണത്തെ ലക്ഷ്യമാക്കി കൂടുതൽ അടുത്തേക്കെത്തി. ഒടുവിൽ കഴുകൻമാരുടെ ശല്യം സഹിക്കാനാവാതെ ചീറ്റ ഇരയെ അവിടെയുപേക്ഷിച്ച് കാട്ടിലേക്ക് മറഞ്ഞു.\nചീറ്റയുടെ പിടിയിൽ നിന്നും തട്ടിയെടുത്ത ഇരയെ കഴുകൻമാർ കൂട്ടം ചേർന്ന് ഭക്ഷിക്കുന്നതിന്റെ ബഹളം കേട്ടാണ് ഒരു സിംഹം അവിടേക്കെത്തിയത്. കുതിച്ചെത്തിയ സിംഹം നിമിഷങ്ങൾക്കകം കഴുകൻമാരുടെ ഭക്ഷണം കൈക്കലാക്കി ഓടിമറഞ്ഞു. പിന്നീട് പൊന്തക്കാടിനുള്ളിൽ മറഞ്ഞിരുന്ന് ഭക്ഷിച്ചു. ഇമ്പാലയെ കഷ്ടപ്പെട്ട് വേട്ടയാടിയത് ചീറ്റയാണെങ്കിലും ഭക്ഷിച്ചത് സിംഹമാണ്. മെയ് ആദ്യവാരമാണ് സംഭവം നടന്നത്. ഭക്ഷണത്തിനായുള്ള പോരാട്ടമെന്നാണ് ബ്രെറ്റ് ഹീസ്മാനും സംഘവും സംഭവത്തെ വിശേഷിപ്പിച്ചത്.\nEnglish Summary: Lion Steals from Vultures that Stole from Cheetah


‘വേദനയാൽ പുളയുന്നു, ഗർഭപാത്രം തകർന്ന് അമ്മയും കുഞ്ഞും മരിച്ചേക്കാവുന്ന അവസ്ഥ’: വാട്സ് ആപ് പ്രസവം: ഡോക്ടറുടെ അനുഭവം | Dr santhosh kumar ss experiance\nSaturday 27 November 2021 03:29 PM IST : By സ്വന്തം ലേഖകൻ\nSaturday 27 November 2021 03:29 PM IST\nദുരന്തമുഖങ്ങളിലേക്കും സാംക്രമിക രോഗമേഖലകളിലേക്കും സധൈര്യം ഇറങ്ങി ച്ചെന്ന് സാന്ത്വനവും പരിചരണവും നൽകുന്ന ഒരുഡോക്ടറുടെ അപൂർവ അനുഭവങ്ങൾ– ഡോ. സന്തോഷ്കുമാർ എസ്. എസ്. എഴുതുന്ന പംക്തി.\nജൂബയിൽ നിന്ന് 200 കിലോമീറ്റർ അകലെ ബണ്ടുവിൽ നിന്നാണ് അമൂച്ചെ എത്തിയത്. പ്രസവവേദന കൊണ്ട് പുളയുകയായിരുന്നു അവൾ. രൂക്ഷമായ ആഭ്യന്തരകലാപം നടക്കുന്ന സ്ഥലമാണ് ബണ്ടു. പ്രസവവേദന തുടങ്ങിയപ്പോൾ ക്രിസ്ത്യൻ മിഷനറിമാർ നടത്തുന്ന അഭയാർത്ഥി ക്യാമ്പിൽ അഭയം തേടിയതാണ്.\nഅവരുടെ പരിശോധനയിൽ കുഞ്ഞിന്റെ കിടപ്പ് ഗർഭപാത്രത്തിനു കുറുകെയാണെന്ന് ബോധ്യപ്പെട്ടു. ട്രാൻസ്‌വേഴ്സ് ലൈ (Transverse Lie) എന്നു വൈദ്യശാസ്ത്രത്തിൽ പറയും. ഗർഭപാത്രം തകർന്ന് അമ്മയും കുഞ്ഞും മരിച്ചേക്കാവുന്ന അവസ്ഥ.മറ്റെവിടേക്കെങ്കിലും കൊണ്ടുപോകാൻ വാഹനസൗകര്യം പോലുമില്ല.\nഅമൂെച്ചയുടെ ഭർത്താവ് തോൽക്കാൻ തയാറല്ലായിരുന്നു. നാലു കൂട്ടുകാരെ കൂടെക്കൂട്ടി ഒരു കസേരയില് കമ്പുകൾ കെട്ടിവച്ച് ഒരു പല്ലക്കുണ്ടാക്കി ഗർഭിണിയായ ഭാര്യയെ അതിലിരുത്തി ദുർഘടമായ വഴികളിലൂടെ കലാപകാരികളുടെ കണ്ണ് വെട്ടിച്ച് ഡസൻ കണക്കിന് കിലോമീറ്ററുകൾ താണ്ടി പട്ടണത്തിൽ എം.എസ്.എഫിന്റെ ആശുപത്രിയിലെത്തിച്ചു. അവിടെയും അത്തരം ചികിത്സയ്ക്കുള്ള യാതൊരു സൗകര്യവുമില്ലായിരുന്നു. എന്നാൽ, ആശുപത്രി അധികൃതർ അവിടെ നിന്ന് ഒരു വണ്ടി ഏർപ്പാട് ചെയ്തു കൊടുത്തു. അതിലാണ് അവർ ജൂബയിലെ ഐക്യരാഷ്ട്രസഭയുടെ ക്യാംപ് ആശുപത്രിയിലെത്തുന്നത്.\nഐക്യരാഷ്ട്രസഭയുടെ ക്യാംപ് ആശുപത്രിയിൽ അമൂച്ചെ എത്തുമ്പോൾ ജൂബയിലെ സർജൻ ഞാൻ മാത്രമാണ്. അതും ഒരു ഓർത്തോപീഡിക് സർജൻ. സിസേറിയൻ ചെയ്തിട്ടുണ്ടെങ്കിലും സ്ഥാനം തെറ്റിയുള്ള കുഞ്ഞിന്റെ കിടപ്പിനെപ്പറ്റി എനിക്ക് യാതൊരു പിടിയുമില്ല.\nവേദനയാൽ പുളയുകയാണ് അമൂച്ചെ. ഉടനെ എന്തെങ്കിലും ചെയ്തില്ലെങ്കിൽ രണ്ടു ജീവനുകളാണ് നഷ്ടപ്പെടാൻ പോകുന്നത്. കൂടെയുണ്ടായിരുന്ന അനസ്തറ്റിക് നഴ്സ് മുറ്റായിയോട് ഇതേപ്പറ്റി വല്ല പിടിയുമുണ്ടോയെന്ന് ചോദിച്ചു. അയാൾ കൈമലർത്തി.\nവാട്സ് ആപ് വഴി ക്ലാസ്സ്\nഅമൂെച്ചയെ അവിടെ കിടത്തിയിട്ട് ആശുപത്രിയിൽ ഇന്റർനെറ്റ് ലഭ്യമായ സ്ഥലത്തേക്കോടി. കൈയിലുള്ള സാംസങ്ങ് നോട്ട് ത്രീ ഫോൺ ആയിരുന്നു ഏക ആശ്രയം. വാട്സ്ആപ് തുറന്നു. നൂറുപേരടങ്ങുന്ന സുഹൃത്തുക്കളുടേയും സഹപ്രവർത്തകരുടേയും ഒരു കൂട്ടായ്മയുണ്ട്. അതിൽ നാലു പേർ ഗൈനക്കോളജിസ്റ്റുകൾ – കൊല്ലം ജില്ലാ ആശുപത്രിയിൽ സേവനമനുഷ്ഠിക്കുന്ന ഡോ. റീന, പുനലൂരിലെ ഡോ. അഞ്ജന പി.ബി., കിംസിലെ ഡോ. മഞ്ജുഷ, കൊട്ടിയത്തെ ഡോ. ശാലിനി. രാത്രി മുഴുവൻ എനിക്കവരുടെ പഠനക്ലാസ്സുകളായിരുന്നു.\nഅവർ പല വീഡിയോകൾ അയച്ചു തന്നു. ഗർഭപാത്രം എങ്ങനെ കീറണമെന്നും കാലിൽ പിടിച്ചാണ് കുഞ്ഞിനെ പുറത്തേക്കെടുക്കേണ്ടതെന്നുമൊക്കെ. കുറുകെ കിടക്കുന്ന കുഞ്ഞുങ്ങളുടെ കൈയും കാലും കണ്ടാൽ തിരിച്ചറിയാനാവില്ല. പിന്നെ നല്ല ബ്ലീഡിങ്ങ് ഉണ്ടാവും രക്തം കരുതിയേക്കണം എന്നൊക്കെ നിർദേശങ്ങൾ കിട്ടി.\nലാബ് ടെക്നീഷ്യനെ അന്വേഷിച്ചപ്പോൾ ആൾ സ്ഥലത്തില്ല. ഒടുവിൽ ഞാൻ തന്നെ ബ്ലഡ് ഗ്രൂപ്പൊക്കെ നിർണയിച്ചു. ‘ഒ പോസിറ്റീവ് ’ ആയിരുന്നു. ക്യാംപ് മുഴുവൻ തപ്പിനടന്ന് ആ ഗ്രൂപ്പുകാരായ ഒന്നുരണ്ട് ചെറുപ്പക്കാരെ സംഘടിപ്പിച്ചു കൊണ്ടുവന്നു നിർത്തി.കുറച്ചു കഴിഞ്ഞപ്പോൾ അവരെ കാണാതായി. അന്വേഷിച്ചപ്പോഴാണറിയുന്നത്, ഇപ്രകാരം രക്തം നൽകിയാൽ ലൈംഗികേശഷി നഷ്ടപ്പെടുമെന്ന് പേടിച്ച് അവർ സ്ഥലം വിട്ടതാണെന്ന്!\nരാവിലെ തദ്ദേശവാസിയായ സ്റ്റാഫ് നഴ്സിന്റെ സഹായത്താൽ രണ്ടു പേരുടെ രക്തം ശേഖരിച്ചു. എന്നിട്ട് രണ്ടും കൽപിച്ച് സ്പൈനൽ അനസ്തേഷ്യ നൽകി സിസേറിയൻ ചെയ്തു. ഭാഗ്യമെന്നേ പറയേണ്ടൂ, കുഞ്ഞിന്റെ കാലിൽ തന്നെ പിടുത്തം കിട്ടി. കുട്ടിയെ പുറത്തെടുത്തു. ഗർഭപാത്രം തുന്നിക്കെട്ടി. പ്രതീക്ഷിച്ചത്ര ബ്ലീഡിംഗ് ഉണ്ടായില്ല. ഒരു കുപ്പി രക്തം മാത്രമേ ആവശ്യമായി വന്നുള്ളൂ.\nസംഭവ ബഹുലമായ ഓപ്പറേഷൻ കഴിഞ്ഞ് മൂന്ന് ദിവസത്തിനുശേഷം അമൂച്ചെയെ ഡിസ്ചാർജ് ചെയ്ത് വീട്ടിലേക്ക് പറഞ്ഞയച്ചു. അളവറ്റ ചാരിതാർഥ്യം തോന്നിയ നിമിഷങ്ങൾ. ഒരു ഭിഷഗ്വരനായതിൽ അതിയായ അഭിമാനം തോന്നി. ഒപ്പം സോഷ്യൽ മീഡിയയായ വാട്സ്ആപിനോടും സഹായിച്ച സുഹൃത്തുക്കളോടും അളവറ്റ നന്ദിയും. ശാസ്ത്രം ജയിക്കുന്നു എന്നു പറയുന്നത് ഇത്തരം സന്ദർഭങ്ങളിലാണ്.


Flipkart Diwali 2018 sale: Here’s how you can get Xiaomi Redmi Note5Pro at Rs 749,ഫ്ലിപ്ക്കാർട്ട് ദീവാലി സെയ്‌ലിലൂടെ ഷവോമി റെഡ്മി നോട്ട്5പ്രോ 749 രൂപക്ക് സ്വന്തമാക്കുന്നതെങ്ങിനെ | Indian Express Malayalam\nflipkart diwali days sale redmi note5pro at rs 749 how it actually works\nഇന്ത്യൻ വിപണിയിൽ 14,999 രൂപയായിരുന്നു റെഡ്മി നോട്ട്5പ്രോവിന്റെ വില.\nUpdated: November 3, 2018 1:52:39 pm\nഇന്ത്യൻ വിപണിയിൽ തരംഗമായിരിക്കുന്ന ഷവോമി റെഡ്മി നോട്ട്5പ്രോ വിലക്കുറവിൽ സ്വന്തമാക്കാൻ അവസരം ഒരുക്കുകയാണ് ഫ്ലിപ്കാർട്ട്. ദീപാവലി ആഘോഷമാക്കാൻ ഫ്ലിപ്കാർട്ട് അവതരിപ്പിക്കുന്ന ദീവാലി ബിഗ് സെയിലി‌ലൂടെയാണ് റെഡ്മി നോട്ട്5പ്രോ വിലക്കുറവിൽ സ്വന്തമാക്കാൻ സാധിക്കുന്നത്. ഇന്ത്യൻ വിപണിയിൽ 14,999 രൂപയായിരുന്നു റെഡ്മി നോട്ട്5പ്രോവിന്റെ വില.\nഎന്നാൽ ദിവാലി ബിഗ് സെയ്‌ലിൽ എക്സ്‌ചേയ്ഞ്ച് ഓഫറിലൂടെ റെഡ്മി നോട്ട്5പ്രോ 749 രൂപയ്ക്ക് സ്വന്തമാക്കാനാകും. ബ്ലൂ, ബ്ലാക്ക്, ഗോൾഡ്, റെഡ്, റോസ് ഗോൾഡ് എന്നീ നിറങ്ങളിലാണ് റെഡ്മി നോട്ട്5പ്രോ ലഭിക്കുന്നത്. നിശ്ചിതകാലയളവിലേക്ക് റെഡ്മി നോട്ട്5പ്രോവിന്റെ വില 2,000 രൂപ കുറച്ച് 12,999 രൂപക്ക് ലഭിക്കും.\nഎസ്ബിഐ ക്രെഡിറ്റ് കാർഡ് ഉപയോഗിച്ച് 10% വിലക്കിഴിവ് ലഭിക്കും. കൂടാതെ ബജാജ് ഫിൻസെർവ് കാർഡ് ഉപയോഗിക്കുന്ന ഉപഭോക്താക്കൾക്ക് നോ-കോസ്റ്റ് ഇഎംഐയും ലഭിക്കും. ഇത്തരത്തിൽ 2,167 രൂപയ്ക്ക് റെഡ്മി നോട്ട്5പ്രോ ദിവാലി ബിഗ് സെയ്‌ലിൽ ലഭിക്കും. കൂടാതെ എക്സ്‌ചേയ്ഞ്ച് ഓഫറും റെഡ്മി നോട്ട്5പ്രോവിനുണ്ട്. എക്സ്‌ചേയ്ഞ്ച് ചെയ്യുന്ന സ്മാർട്ഫോണിന്റെ മോഡലിന് അനുസരിച്ചായിരിക്കും വിലയിലെ ഇളവ്.\nറെഡ്മി നോട്ട്5പ്രോ 749 രൂപയ്ക്ക് ലഭിക്കുന്നതെങ്ങിനെ?\n1. നിലവിൽ റെഡ്മി നോട്ട്5പ്രോവിന്റെ വില 12,999 രൂപയാണ്\n2. ഫ്ലിപ്കാർട്ട് എക്സ്‌ചേയ്ഞ്ച് ഓഫറിലൂടെ പരമാവധി 12,250 രൂപയുടെ ഇളവ് വരെ ലഭിക്കും\n3. പ്രവർത്തനക്ഷമമായ സ്മാർട്ഫോണാണ് എക്സ്‌ചെയ്ഞ്ച് ഓഫറിലൂടെ ഫ്ലിപ്കാർട്ട് സ്വീകരിക്കുന്നത്\n4.സ്ക്രീനിൽ പൊട്ടലുകൾ, പാട് എന്നിവയുള്ള ഫോൺ ഫ്ലിപ്കാർട്ട് സ്വീകരിക്കില്ല. എക്സ്‌ചേയ്ഞ്ച് ചെയ്യുന്ന ഫോണിന്റെ വില നിർണയിച്ചതിന് ശേഷം റെഡ്മി നോട്ട്5പ്രോവിന്റെ വിലയിൽ നിന്നും കുറയ്ക്കും\nWeb Title: Flipkart diwali days sale redmi note5pro at rs 749 how it actually works


അഭയാര്‍ത്ഥികളല്ല, അഫ്ഗാന് പൗരന്മാരെ യോഗ്യതയുടെ അടിസ്ഥാനത്തിൽ സ്വീകരിച്ച് ദക്ഷിണ കൊറിയ – News18 Malayalam\nഅഭയാര്‍ത്ഥികളല്ല, അഫ്ഗാന് പൗരന്മാരെ യോഗ്യതയുടെ അടിസ്ഥാനത്തിൽ സ്വീകരിച്ച് ദക്ഷിണ കൊറിയ\nഅഫ്ഗാന് പൗരന്മാര്‍ക്ക് സുസ്ഥിരമായ ഒരു ജീവിതം നല്‍കാന് സഹായിക്കുന്ന ദൗത്യത്തിന്റെ ഭാഗമായിട്ടാണ് ഈ നീക്കം. 'ഓപ്പറേഷന് മിറക്കിള്' എന്ന പേരിലാണ് ദൗത്യം നടപ്പിലാക്കിയത്.\nLast Updated : August 27, 2021, 13:08 IST\nതാലിബാന് ഭീകരര് പിടിച്ചടക്കികൊണ്ടിരിക്കുന്ന അഫ്ഗാനിസ്ഥാനില് നിന്ന് ലോകമെമ്പാടുമുള്ള രാജ്യങ്ങള് തങ്ങളുടെ പൗരന്മാരെ ഒഴിപ്പിക്കാന് ശ്രമിക്കുമ്പോള് ദക്ഷിണ കൊറിയന് സൈനിക വിമാനം കാബൂളില് നിന്ന് സിയോളിലേക്ക് 391 അഫ്ഗാന് സ്വദേശികളുമായി പുറപ്പെട്ടു. അഫ്ഗാന് ജനങ്ങളെയും അവരുടെ കുടുംബാംഗങ്ങളെയും ദക്ഷിണ കൊറിയയിലേക്ക് കൊണ്ടുവന്ന് പുനരധിവസിപ്പിക്കുന്നതിന്റെ ഭാഗമായിട്ടാണ് ഈ ദൗത്യം.\nദക്ഷിണ കൊറിയന് സര്‍ക്കാര് തങ്ങളുടെ രാജ്യത്തേക്ക് ഈ ആളുകളെ അഭയാര്‍ത്ഥികളായിട്ടല്ല പകരം യോഗ്യതയുടെ അടിസ്ഥാനത്തിലാണ് പ്രവേശിപ്പിച്ചിരിക്കുന്നതെന്ന് വിദേശകാര്യ മന്ത്രാലയം പറഞ്ഞു. ഈ അഫ്ഗാന് പൗരന്മാര്‍ക്ക് സുസ്ഥിരമായ ഒരു ജീവിതം നല്‍കാന് സഹായിക്കുന്ന ദൗത്യത്തിന്റെ ഭാഗമായിട്ടാണ് ഈ നീക്കം. 'ഓപ്പറേഷന് മിറക്കിള്' എന്ന പേരിലാണ് ദൗത്യം നടപ്പിലാക്കിയത്.\nഅഫ്ഗാന് പൗരന്മാരെ സിയോളിലേക്ക് കൊണ്ടുവരുന്നതിന് രണ്ട് സി -130 വിമാനങ്ങള് ഉള്‍പ്പെടെ3സൈനിക വിമാനങ്ങള് അയയ്ക്കുമെന്ന് ദക്ഷിണ കൊറിയ ബുധനാഴ്ച പ്രഖ്യാപിച്ചിരുന്നു. അഫ്ഗാന് പൗരന്മാര്‍ക്ക് സഹായവും സുരക്ഷയും നല്‍കി രാജ്യത്ത് എത്തിക്കുന്നത് ദക്ഷിണ കൊറിയയുടെ ധാര്‍മ്മികമായ ബാധ്യതയായി കണക്കാക്കിയാണെന്നും ഫോറിന് മിനിസ്ട്രി വ്യക്തമാക്കി.\nമെഡിക്കല് പ്രൊഫഷണലുകള്, വൊക്കേഷണല് ട്രെയിനര്‍മാര്, ഐടി വിദഗ്ധര്, ദക്ഷിണ കൊറിയന് എംബസിയിലുണ്ടായിരുന്ന പരിഭാഷകര്, ഒരു കൊറിയന് തൊഴില് പരിശീലന കേന്ദ്രത്തിലും ആശുപത്രികളിലുമായി പ്രവര്‍ത്തിച്ച 76 കുടുംബങ്ങള് (ഇതില് 150ല് അധികം കുട്ടികളാണ്) തുടങ്ങിയവരാണ് ദക്ഷിണ കൊറിയന് സര്‍ക്കാര് സഹായിച്ച അഫ്ഗാന് സ്വദേശികള്.\nബുധനാഴ്ച 365 പേരെയായിരുന്നു അഫ്ഗാന് പുറത്തെത്തിച്ചത്. അതിന് മുമ്പ് തിങ്കളാഴ്ച 26 പേരെ ഇസ്ലാമാബാദിലേക്ക് കൊണ്ടുപോയിരുന്നു. ദ കൊറിയയുടെ തലസ്ഥാനമായ സിയോളിലെ ഇഞ്ചിയോണ് ഇന്റര്‍നാഷണല് എയര്‍പോര്‍ട്ടിലാണ് അഫ്ഗാനി പൗരന്മാരെ എത്തിക്കുക. കോവിഡ് 19 ക്വാറന്റൈനിന് ശേഷം ഇവരെ താല്‍ക്കാലിക ഭവനങ്ങളില് പാര്‍പ്പിക്കും.\nബിബിസിയുടെ സിയോള് കറസ്‌പോണ്ടന്റ് ഈ ദൗത്യത്തെ സംബന്ധിച്ച് നിരവധി ട്വീറ്റുകള് പോസ്റ്റ് ചെയ്തിരുന്നു. തുടര്‍ന്ന് സോഷ്യല് മീഡിയയില് നിരവധി ആളുകളാണ് കൊറിയന് സര്‍ക്കാരിന്റെ ഈ നടപടിയില് അഭിനന്ദനങ്ങളുമായി എത്തിയത്.\n'യോഗ്യതയുള്ള ആളുകള്' എന്ന നിലയില്, ഈ അഫ്ഗാന് പൗരന്മാര്‍ക്ക് ആദ്യം 'ഹ്രസ്വകാല വിസകള്' നല്‍കും. പിന്നീട് അത് ദീര്‍ഘകാലത്തേക്ക് പരിവര്‍ത്തനം ചെയ്യുമെന്ന് ദക്ഷിണ കൊറിയന് സര്‍ക്കാര് വക്താക്കള് പറഞ്ഞു.\nകാബൂള് വിമാനത്താവളത്തില് സുരക്ഷിതമായി ഇറങ്ങാനും പുറപ്പെടാനും യുഎസ് സൈന്യത്തിന്റെ നേതൃത്വത്തിലാണ് ഇപ്പോള് കാബൂള് എയര്‍പോര്‍ട്ട് സുരക്ഷ നല്‍കുന്നത്. ഏകദേശം 5,200 അമേരിക്കന് സൈനികര് എയര്‍പോര്‍ട്ടിന് സുരക്ഷ നല്‍കുന്നുണ്ടെന്നാണ് യുഎസ് അധികൃതര് പറഞ്ഞത്.\nകൂടാതെ, അഫ്ഗാന് ദേശീയ സുരക്ഷാ സേനയിലെ ഏകദേശം 500 മുതല് 600 വരെ സെനികരും എയര്‍പോര്‍ട്ട് സുരക്ഷയ്ക്ക് യുഎസ് സൈന്യത്തെ സഹായിക്കുന്നുണ്ട്. അമേരിക്കയും സഖ്യകക്ഷികളും ചരിത്രത്തിലെ ഏറ്റവും വലിയ വ്യോമ കുടിയൊഴിപ്പിക്കലുകളാണ് അഫ്ഗാനില് നടത്തികൊണ്ടിരിക്കുന്നത്. ബുധനാഴ്ച 13,400 രക്ഷപ്പെടുത്തിയതുള്‍പ്പടെ ഇതുവരെ 95,700 പേരെയാണ് അഫ്ഗാനിസ്ഥാന് പുറത്ത് എത്തിച്ചിരിക്കുന്നത്.\nFirst published: August 27, 2021, 13:05 IST


സിനിമ / By Manoj / January 1, 2021 February 4, 2022\nമലയാള സിനിമ ഇന്ന് ഏറെ മാറിയിരിക്കുന്നു. ഒരു കാലത്ത് വിരലിൽ എണ്ണാവുന്ന തിയറ്ററുകളിൽ റിലീസ് ചെയ്തിരുന്ന മലയാള ചിത്രങ്ങളിൽ പലതും ഇന്ന് ആഗോള തലത്തിലാണ് പുറത്തിറങ്ങുന്നത്. ഗൾഫ് നാടുകളിലും യുഎസിലും യൂറോപ്പിലും തുടങ്ങി ചൈനയിൽ വരെ ഇപ്പോൾ നമ്മുടെ ചിത്രങ്ങൾക്ക് കാഴ്ചക്കാരുണ്ട്. പുറം നാടുകളിലെ ജനപ്രീതിയുടെ കാര്യത്തിൽ സൂപ്പർതാര ചിത്രങ്ങളെന്നോ പുതു തലമുറ നായകന്മാരുടെ ചിത്രങ്ങളെന്നോ വ്യത്യാസവുമില്ല. അതോടൊപ്പം മൾട്ടിപ്ലക്സുകൾ ഉൾപ്പടെയുള്ള തിയറ്ററുകളിലെ ഉയർന്ന ടിക്കറ്റ് നിരക്കുകൾ കൂടിയായപ്പോൾ പല വമ്പൻ ചിത്രങ്ങളുടെയും കളക്ഷൻ അമ്പതും നൂറും കോടി ക്ലബ്ബുകൾ കടന്ന് കുതിക്കുന്നതാണ് സമീപ കാല ചരിത്രം.\nമോഹൻലാലിനെ നായകനാക്കി പ്രിയദർശൻ സംവിധാനം ചെയ്ത ചിത്രം എന്ന സിനിമ എറണാകുളം പോലുള്ള എ ക്ലാസ് റിലീസിംഗ് സെൻററുകളിൽ 365 ദിവസം ഓടിയത് ഞാൻ ഇപ്പോഴും ഓർക്കുന്നു. അക്കാലത്ത് അത് ഒരു വലിയ വാർത്തയായിരുന്നു. എന്നിരുന്നാലും ഏറ്റവും കൂടുതൽ ദിവസം റിലീസിംഗ് കേന്ദ്രങ്ങളിൽ തുടർച്ചയായി ഓടിയ മലയാള ചിത്രത്തിൻറെ റെക്കോർഡ് മുകേഷ് നായകനായ ഗോഡ്‌ഫാദറിനാണ് എന്നാണ് തോന്നുന്നത്. സ്വർഗ്ഗചിത്രയുടെ ബാനറിൽ സിദ്ധിക്ക്-ലാൽ സംവിധാനം ചെയ്ത സിനിമ നാനൂറിൽ പരം ദിവസമാണ് തിരുവനന്തപുരം ശ്രീകുമാർ തിയറ്ററിൽ പ്രദർശിപ്പിച്ചത്. കിലുക്കം, മണിച്ചിത്രത്താഴ് എന്നിങ്ങനെയുള്ള പല സിനിമകളും മാസങ്ങളോളമാണ് നിറഞ്ഞ സദസ്സിൽ പ്രദർശിപ്പിച്ചത്. അന്നത്തെ മൂല്യം വച്ചു നോക്കുമ്പോൾ ഈ പറഞ്ഞ ചിത്രങ്ങളെല്ലാം ഇന്നത്തെ കോടി ക്ലബ്ബ് ചിത്രങ്ങളേക്കാൾ വലിയ വിജയമായിരുന്നു എന്ന് പറയേണ്ടി വരും.\nഅമ്പത് കോടിയും അതിന് മുകളിലുമുള്ള ക്ലബ്ബുകളിൽ ഇടം പിടിച്ച മലയാള ചിത്രങ്ങൾ ഏതൊക്കെയാണെന്ന് നോക്കാം,\nമോഹൻലാലിനെ നായകനാക്കി നടൻ പൃഥ്വിരാജ് സുകുമാരൻ സംവിധാനം ചെയ്ത സിനിമയാണ് ലൂസിഫർ. ആശിർവാദ് സിനിമാസിൻ്റെ ബാനറിൽ ആൻറണി പെരുമ്പാവൂർ സംവിധാനം ചെയ്ത ചിത്രത്തിന് മുരളി ഗോപിയാണ് കഥയും തിരക്കഥയും എഴുതിയത്. ലോകമെമ്പാടുമുള്ള നാന്നൂറിൽ പരം തിയറ്ററുകളിൽ ഒരേ സമയം റിലീസ് ചെയ്ത സിനിമ നൂറ്റിഎൺപത് കോടിയോളമാണ് കളക്റ്റ് ചെയ്തത്. മലയാളത്തിന് പുറമെ തമിഴിലും തെലുഗുവിലും പുറത്തിറങ്ങിയ ലൂസിഫർ രാഷ്ട്രീയ നേതൃത്വവും ഡ്രഗ്ഗ് മാഫിയയും തമ്മിലുള്ള അവിശുദ്ധ കൂട്ടുക്കെട്ടിൻ്റെ കഥയാണ് പറഞ്ഞത്.\nസ്റ്റീഫൻ നെടുമ്പള്ളി, അബ്രാം ഖുറേഷി എന്നിങ്ങനെ ഇരട്ട വ്യക്തിത്വത്തിൽ മോഹൻലാൽ പ്രത്യക്ഷപ്പെട്ട സിനിമയിൽ ബോളിവുഡ് താരം വിവേക് ഒബ്‌റോയിയാണ് വില്ലനായി അഭിനയിച്ചത്. ലാലിൻ്റെ ആദ്യ ഹിന്ദി ചിത്രമായ കമ്പനിയിൽ കൂടി അഭിനയ ജീവിതം തുടങ്ങിയ വിവേക് ആദ്യമായി മലയാളത്തിൽ അഭിനയിച്ചപ്പോഴും അതേ സൂപ്പർതാരം കൂട്ടിനുണ്ടായിരുന്നു എന്നത് യാദൃശ്ചികതയായി. മഞ്ജു വാര്യർ, ടോവിനോ തോമസ്, കലാഭവൻ ഷാജോൺ, ബൈജു, ഇന്ദ്രജിത്ത് സുകുമാരൻ, സാനിയ ഇയ്യപ്പൻ എന്നിവർ മറ്റ് പ്രധാന വേഷങ്ങൾ ചെയ്ത ലൂസിഫർ മാക്സ് ലാബ് സിനിമാസാണ് പ്രദർശനത്തിനെത്തിച്ചത്.\nലൂസിഫർ കണ്ട് ഇഷ്ടപ്പെട്ട സൂപ്പർസ്റ്റാർ രജനികാന്ത് തൻ്റെ അടുത്ത ചിത്രം സംവിധാനം ചെയ്യാനുള്ള ഓഫർ പ്രിഥ്വിരാജിന് നൽകിയത് വാർത്തയായിരുന്നു. എന്നാൽ കരാർ ചെയ്ത ചിത്രങ്ങളുടെ തിരക്കിലായത് കൊണ്ട് നടൻ അവസരം നിരസിക്കുകയായിരുന്നു. ചിരഞ്ജീവി നായകനായ ലൂസിഫറുടെ തെലുഗു റീമേക്ക് ഇപ്പോൾ അണിയറയിൽ ഒരുങ്ങുകയാണ്. കോവിഡ് കാലത്തെ നിയന്ത്രണങ്ങൾ കഴിയുമ്പോൾ സിനിമയുടെ പ്രവർത്തനം കൂടുതൽ സജീവമാകും എന്നാണ് അറിയുന്നത്.\nറിലീസ്: 2019 മാർച്ച് 28\n2. പുലി മുരുകൻ\nപുലിമുരുകനാണ് നൂറു കോടി ക്ലബ്ബിൽ ഇടം പിടിച്ച ആദ്യ മലയാള ചിത്രം. മോഹൻലാൽ ടൈറ്റിൽ റോൾ ചെയ്ത സിനിമ സംവിധാനം ചെയ്തത് വൈശാഖാണ്. മുളകുപാടം ഫിലിംസിൻറെ ബാനറിൽ ടോമിച്ചൻ മുളകുപാടം നിർമിച്ച പുലിമുരുകന് ഉദയ്‌കൃഷ്ണയാണ് രചന നിർവഹിച്ചത്. മുന്നൂറ്റമ്പതിൽ പരം കേന്ദ്രങ്ങളിൽ പ്രദർശനത്തിനെത്തിയ ചിത്രം നൂറ്റമ്പത് കോടിയിലധികം കളക്റ്റ് ചെയ്തു.\nകാടിനോട് ചേർന്ന് കിടക്കുന്ന പുലിയൂർ ഗ്രാമത്തിലെ പുലി മുരുകൻ എന്ന വേട്ടക്കാരൻറെ പകയുടെയും പോരാട്ടത്തിൻറെയും കഥ പറഞ്ഞ സിനിമ മലയാളത്തിന് പുറമെ തമിഴിലും തെലുഗുവിലും പുറത്തിറങ്ങിയിരുന്നു. കമാലിനി മുഖർജി, ജഗപതി ബാബു, ലാൽ, ബാല, വിനു മോഹൻ, സുരാജ് വെഞ്ഞാറമൂട് എന്നിങ്ങനെ ഒരു വൻ താരനിര അണി നിരന്ന പുലിമുരുകൻ മുളകുപാടം റിലീസാണ് വിതരണം ചെയ്തത്.\nറിലീസ്: 2016 ഒക്ടോബർ 7\n3. കായംകുളം കൊച്ചുണ്ണി\nനിവിൻ പോളി കേന്ദ്ര കഥാപാത്രത്തെ അവതരിപ്പിച്ച റോഷൻ ആൻഡ്രൂസ് ചിത്രമാണ് കായംകുളം കൊച്ചുണ്ണി. ശ്രീ ഗോകുലം മൂവീസിൻറെ ബാനറിൽ ഗോകുലം ഗോപാലൻ നിർമിച്ച സിനിമയുടെ രചന നിർവഹിച്ചത് ബോബിയും സഞ്ജയും ചേർന്നാണ്. പത്തൊമ്പതാം നൂറ്റാണ്ടിലെ മധ്യ തിരുവിതാംകൂർ ജീവിതത്തിൻറെ പശ്ചാത്തലത്തിൽ ഒരുങ്ങിയ കായംകുളം കൊച്ചുണ്ണിയിൽ ടൈറ്റിൽ വേഷത്തിലാണ് നിവിൻ ഏത്തിയത്. നാല്പത്തഞ്ച് കോടി രൂപ ബഡ്ജറ്റിൽ ചിത്രീകരിച്ച സിനിമ നൂറുകോടിയോളം ബോക്സ് ഓഫിസിൽ നിന്ന് നേടി.\nമോഹൻലാൽ, പ്രിയ ആനന്ദ്, സണ്ണി വെയിൻ, ബാബു ആൻറണി, ഷൈൻ ടോം ചാക്കോ എന്നിവർ കൂടി അഭിനയിച്ച കായംകുളം കൊച്ചുണ്ണി ഗോകുലം മൂവീസാണ് പ്രദർശനത്തിന് എത്തിച്ചത്.\nറിലീസ്: 2018 ഒക്ടോബർ 11\nനേരം എന്ന ആദ്യ ചിത്രത്തിൻറെ വിജയത്തിന് ശേഷം അൽഫോൻസ് പുത്രൻ രചനയും സംവിധാനവും നിർവഹിച്ച ചിത്രമാണ് പ്രേമം. ജോർജ്ജിൻറെ വിവിധ കാലഘട്ടങ്ങളിലെ പ്രണയത്തിൻറെ കഥ പറഞ്ഞ ചിത്രത്തിൽ നിവിൻ പോളിയാണ് നായകനായത്. അൻവർ റഷീദ് എൻ്റെ൪ടെയ്൯മെ൯റിൻ്റെ ബാനറിൽ സംവിധായകൻ അൻവർ റഷീദ് നിർമിച്ച സിനിമയ്ക്ക് അന്യഭാഷാ പ്രേക്ഷകർക്കിടയിൽ നിന്നും വ്യാപകമായ പ്രശംസയാണ് കിട്ടിയത്. എഴുപത് കോടിയിലധികമാണ് പ്രേമത്തിന് കിട്ടിയ ആഗോള കളക്ഷൻ.\nമലയാളത്തിൽ 175 ദിവസം ഓടിയ സിനിമ പക്ഷെ ചെന്നെയിൽ 250 ദിവസമാണ് തുടർച്ചയായി പ്രദർശിപ്പിച്ചത്. അതോടെ തമിഴ്‌നാട്ടിൽ ഏറ്റവുമധികം ദിവസം ഓടിയ സിനിമയെന്ന പെരുമയും പ്രേമത്തിന് സ്വന്തമായി. പിന്നീട് തെലുഗുവിൽ പുനർനിർമിച്ച സിനിമ തരക്കേടില്ലാത്ത സാമ്പത്തിക വിജയം നേടിയിരുന്നു. സായ് പല്ലവി, മഡോണ സെബാസ്റ്റ്യൻ, അനുപമ പരമേശ്വരൻ എന്നിങ്ങനെ മൂന്ന് നായികമാരാണ് പ്രേമത്തിൽ ഉണ്ടായിരുന്നത്. സിജു വിത്സൺ, വിനയ് ഫോർട്ട്, സൗബിൻ ഷാഹിർ, കൃഷ്ണ ശങ്കർ, ഷറഫുദീൻ, രഞ്ജി പണിക്കർ തുടങ്ങിയ ചെറുതും വലുതുമായ താരങ്ങൾ അണി നിരന്ന സിനിമ ചുരുങ്ങിയ മുടക്കുമുതലിലാണ് നിർമിച്ചത്.\nറിലീസ്: 2015 മെയ് 29\nദൃശ്യത്തിലൂടെയാണ് മലയാളത്തിലെ കോടി ക്ലബ്ബുകൾക്ക് തുടക്കമായത്. മോഹൻലാൽ മുഖ്യവേഷത്തിലെത്തിയ ഈ ഫാമിലി ത്രില്ലർ അഭൂതപൂർവ്വമായ വിജയമാണ് നേടിയത്. ജിത്തു ജോസഫ് രചനയും സംവിധാനവും നിർവഹിച്ച സിനിമ ആശിർവാദ് സിനിമാസാണ് നിർമിച്ചത്. കേവലം 44 ദിവസം കൊണ്ട് ചിത്രീകരണം പൂർത്തിയായ ദൃശ്യം എഴുപത് കോടിയോളം തിയറ്ററുകളിൽ നിന്ന് നേടി.\nജോർജ്ജു കുട്ടി എന്ന നാട്ടിൻപുറത്തുകാരനായി ലാൽ അഭിനയിച്ച ചിത്രത്തിൽ മീന, കലാഭവൻ ഷാജോൺ, ആശാ ശരത്, സിദ്ദിക്ക്, അൻസിബ, എസ്തർ എന്നിവരാണ് മറ്റ് വേഷങ്ങളിൽ അഭിനയിച്ചത്. സംവിധായകൻ ജിത്തു ജോസഫ് ദൃശ്യത്തിൻറെ കഥയുമായി ആദ്യം മമ്മൂട്ടിയെയാണ് സമീപിച്ചത്. എന്നാൽ അദ്ദേഹത്തിൻ്റെ തിരക്ക് കാരണമാണ് സിനിമ മോഹൻലാലിൽ എത്തിയത്. പിന്നീട് തമിഴിലും തെലുഗുവിലും, കന്നടയിലും ഹിന്ദിയിലും തുടങ്ങി മാൻഡറിനിൽ വരെ പുനർ നിർമിച്ച ദൃശ്യം എല്ലായിടത്തും റെക്കോർഡ് വിജയമാണ് നേടിയത്.\nറിലീസ്: 2013 ഡിസംബർ 19\n6. എന്ന് നിൻ്റെ മൊയ്‌ദീൻ\nപ്രിഥ്വിരാജ്, പാർവതി തിരുവോത്ത് എന്നിവരെ മുഖ്യ കഥാപാത്രങ്ങളാക്കി നവാഗതനായ ആർ.എസ് വിമൽ സംവിധാനം ചെയ്ത എന്ന് നിൻ്റെ മൊയ്‌ദീൻ മനോഹരമായ ഒരു പ്രണയകഥയാണ് പറഞ്ഞത്. ന്യൂട്ടൻ മൂവിസിൻ്റെ ബാനറിൽ സുരേഷ് രാജ്, ബിനോയ് ശങ്കരത്ത്, രാഗി തോമസ് എന്നിവർ ചേർന്ന് നിർമിച്ച ചിത്രത്തിന് സംവിധായകൻ തന്നെയാണ് കഥയും തിരക്കഥയും എഴുതിയത്. സിനിമ അറുപത് കോടി രൂപയോളം തിയറ്ററുകളിൽ നിന്ന് നേടി.\nമൊയ്ദീനും കാഞ്ചനമാലയും തമ്മിലുള്ള യഥാർത്ഥ പ്രണയത്തിൻ്റെ പശ്ചാത്തലത്തിൽ എടുത്ത എന്ന് നിൻ്റെ മൊയ്‌ദീനിൽ ടോവിനോ തോമസ്, സായ് കുമാർ, ശശി കുമാർ, ബാല, ലെന, സുധീഷ് തുടങ്ങി അനവധി പേരാണ് അഭിനയിച്ചത്.\nറിലീസ്: 2015 സെപ്തംബർ 19\n7. ടൂ കൺട്രീസ്\nദിലീപ്, മമ്ത മോഹൻദാസ് എന്നിവർ പ്രധാന വേഷങ്ങളിൽ അഭിനയിച്ച കോമഡി എൻറർടെയ്‌നറാണ് ടൂ കൺട്രീസ്. റാഫിയുടെ രചനയിൽ ഷാഫി സംവിധാനം ചെയ്ത സിനിമ നിർമിച്ചത് എം രഞ്ജിത്താണ്. അമ്പത്തഞ്ച് കോടിയോളം കളക്ഷൻ നേടിയ ടൂ കൺട്രീസ് പിന്നീട് കന്നടയിലും തെലുഗുവിലും റീമേക്ക് ചെയ്യുകയുണ്ടായി.\nദിലീപിൻ്റെ യും മമ്തയുടെയും മത്സരിച്ചുള്ള അഭിനയമാണ് ചിത്രത്തിൻ്റെ ഏറ്റവും വലിയ പ്രത്യേകത. മുകേഷ്, ലെന, വിജയരാഘവൻ, അജു വർഗീസ്, സുരാജ് വെഞ്ഞാറമൂട്, റാഫി എന്നിവർ കൂടി അഭിനയിച്ച സിനിമ എല്ലാ വിഭാഗം പ്രേക്ഷകരെയും രസിപ്പിക്കുന്നതായിരുന്നു.\nറിലീസ്: 2015 ഡിസംബർ 25\n8. ഞാൻ പ്രകാശൻ\nപതിവ് പോലെ ഇടത്തരക്കാരുടെ ജീവിത പ്രശ്നങ്ങളും അവരുടെ കുശുമ്പും കുന്നായ്മയുമൊക്കെയായാണ് സത്യൻ അന്തിക്കാട്- ശ്രീനിവാസൻ ടീം ഇക്കുറിയും പ്രേക്ഷകരിലെത്തിയത്. ഫഹദ് ഫാസിൽ നായകനായ ഞാൻ പ്രകാശൻ ആസ്വാദകരെ തൃപ്തിപ്പെടുത്തുന്നതിൽ തീർത്തും വിജയിച്ചു എന്നുവേണം പറയാൻ. ഫുൾ മൂൺ സിനിമയുടെ ബാനറിൽ സേതു മണ്ണാർക്കാട് നിർമിച്ച ചിത്രം അമ്പത്തഞ്ച് കോടി രൂപയാണ് നേടിയത്.\nഫഹദിന് പുറമെ ശ്രീനിവാസൻ, നിഖില വിമൽ, ദേവിക സഞ്ജയ്, അഞ്ജു കുര്യൻ, കെ പി എ സി ലളിത എന്നിവർ കൂടി അഭിനയിച്ച ഞാൻ പ്രകാശൻ്റെ കഥയും തിരക്കഥയും ശ്രീനിവാസൻ തന്നെയാണ് എഴുതിയത്. സിനിമയ്ക്ക് മലയാളി എന്ന പേരാണ് ആദ്യം ഉദ്ദേശിച്ചതെങ്കിലും ആ പേരിൽ കലാഭവൻ മണിയുടെ ഒരു സിനിമ നേരത്തെ വന്നത് കൊണ്ട് പേര് മാറ്റുകയായിരുന്നു.\nറിലീസ്: 2018 ഡിസംബർ 21\n2018 ൽ പ്രേക്ഷകർ ഏറ്റവും കൂടുതൽ കാത്തിരുന്ന സിനിമകളിൽ ഒന്നായ ഒടിയൻ വി എ ശ്രീകുമാർ മേനോനാണ് സംവിധാനം ചെയ്തത്. മോഹൻലാൽ ഒടിയൻ മാണിക്യനായി അഭിനയിച്ച ചിത്രം ഏതാണ്ട് ആറു മാസം കൊണ്ടാണ് ചിത്രീകരണം പൂർത്തിയാക്കിയത്. റിലീസ് ദിവസം അപ്രതീക്ഷിതമായി ഹർത്താൽ വന്നുപെട്ടെങ്കിലും മികച്ച ഒടിയൻ അമ്പത് കോടിയിലധികം കളക്റ്റ് ചെയ്തു.\nപ്രകാശ് രാജ്, മഞ്ജു വാര്യർ, നരേൻ എന്നിവർ മറ്റ് മുഖ്യവേഷങ്ങളിൽ എത്തിയ സിനിമയ്ക്ക് ഹരികൃഷ്ണനാണ് തിരക്കഥ ഒരുക്കിയത്. ആശിർവാദ് സിനിമാസ് ഒടിയൻ മാക്സ്‌ലാബാണ് വിതരണം ചെയ്തത്.\nറിലീസ്: 2018 ഡിസംബർ 14\n10. ബാംഗ്ലൂർ ഡെയ്‌സ്\nദുൽഖർ സൽമാൻ, നിവിൻ പോളി, ഫഹദ് ഫാസിൽ, നസ്രിയ നസിം എന്നിവർ പ്രധാന കഥാപാത്രങ്ങളെ അവതരിപ്പിച്ച ബാംഗ്ലൂർ ഡെയ്‌സ് യുവത്വത്തിൻ്റെ ആഘോഷവും സ്നേഹബന്ധങ്ങളുടെ കെട്ടുറപ്പുമാണ് വരച്ചു കാട്ടിയത്. അഞ്ജലി മേനോൻ രചനയും സംവിധാനവും നിർവഹിച്ച ചിത്രം അമ്പത് കോടി രൂപയോളം കളക്റ്റ് ചെയ്തു.\nഅൻവർ റഷീദും സോഫിയ പോളും ചേർന്ന് നിർമിച്ച ബാംഗ്ലൂർ ഡെയ്‌സിൽ ഇഷ തൽവാർ, പാർവതി തിരുവോത്ത്, നിത്യ മേനോൻ, കല്പന, പ്രതാപ് പോത്തൻ തുടങ്ങിയവരും അഭിനയിച്ചു. ചിത്രം പിന്നീട് തമിഴിൽ റീമേക്ക് ചെയ്‌തെങ്കിലും അവിടെ വേണ്ടവിധം ശ്രദ്ധിക്കപ്പെട്ടില്ല.\nറിലീസ്: 2014 മെയ് 30\nRead മോഹന്‍ലാലിന്‍റെ മോശം സിനിമകള്


AMERICA 03-Jul-2017 അനില് ആറന്മുള\nഇതിനിടയില് ഇലക്ഷന് നടത്തിപ്പില് അപാകതയുണ്ടെന്നു കാട്ടി ന്യു യോര്‍ക്കില് നിന്നുള്ള ഗോപിനാഥ കുറുപ്പും മറ്റും വെയ്ന് കൗണ്ടി കോടതിയില് ഹര്‍ജി നല്‍കി. പക്ഷെ കോടതി ഇലക്ഷന് നിരോധിക്കുകയുണ്ടായില്ല. സമവായം ഉണ്ടാകുന്ന സാഹചര്യത്തില് കേസ് പിന്വലിക്കുമെന്നു അദ്ധേഹം പറഞ്ഞു.\nKHNA സുഹൃത്തുക്കളെ എന്തിനാ ഇത്ര ജാതി സമുദായ സ്പിരിട് ഇന്ത്യ പോലെ USA യിലും വൃത്തികെട്ട മത തീർവ വാദം കൊണ്ട് വരല്ലേ. USA യിലെ ഫ്രീഡം മുതൽ എടുത്തു നാട്ടിലെ ഫണ്ടമെന്റലിസം ഇവിടെയും വിതക്കരുത് . ഈ ശശികലയും, ഗോപാലകൃഷ്ണ്ണനും എല്ലാം അറിവില്ലാത്ത തീവ്ര വാദികളാണ് . നാട്ടിലെ ചില പള്ളിക്കാരും ഇവിടെ ഒത്തിരി റിലീജിയസ് തീവ്ര വാദം പറയുന്നത് ശരിയല്ല. നമുക്ക് ഒരുമയോടെ സെക്കുലറിസം വളർത്താം.


dengue cases reported in Oman | ഒമാനിൽ ഡെങ്കിപ്പനി പടരുന്നു; ഇതുവരെ രോഗം സ്ഥിരികരിച്ചത് 40 പേർക്ക്; ജാഗ്രതാ നിർദ്ദേശം നല്കി ആരോഗ്യവകുപ്പ് - MarunadanMalayali.com\nഒമാനിൽ ഡെങ്കിപ്പനി പടരുന്നു; ഇതുവരെ രോഗം സ്ഥിരികരിച്ചത് 40 പേർക്ക്; ജാഗ്രതാ നിർദ്ദേശം നല്കി ആരോഗ്യവകുപ്പ്\nJanuary 09, 2019 | 03:07 PM IST | Permalink\nമസ്‌കത്ത്: രാജ്യത്ത് ഡെങ്കിപ്പനി പടരുന്നതായി റിപോർട്ട്. ഇതിനോടകം 40 പേർക്ക് ബാധിച്ചതായി ആരോഗ്യ മന്ത്രാലയം സ്ഥിരീകരിച്ചു.\n2018 ഡിസംബർ രണ്ടാം വാരത്തിലാണ് ഒമാനിൽ ഒരാൾക്ക് ഡെങ്കിപ്പനി കണ്ടെത്തിയതായി ആരോഗ്യ മന്ത്രാലയം സ്ഥിരീകരിച്ചത്. തുടർന്ന് നടത്തിയ സർവേയിലും പരിശോധനയിലും ഡെങ്കിപ്പനി പകർത്തുന്ന കൊതുകായ ഈഡിസ് ഈജിപ്തിയെ സീബിൽ കണ്ടെത്തിയിരുന്നു.\nമഴ തിമിർത്ത് പെയ്തിട്ടും ഇത്തവണ പകർച്ച വ്യാധിയില്ല;ആരോഗ്യവകുപ്പ് ഉണർന്ന് പ്രവർത്തിച്ചപ്പോൾ സംസ്ഥാനത്ത് പനി രോഗികൾ ഗണ്യമായി കുറഞ്ഞു; മഴക്കാല പൂർവ്വ ശുചീകരണവും ചിട്ടയായ പ്രവർത്തനങ്ങളും ഗുണകരമായി\nതുടർന്ന് ഫോഗിങ് ഉൾപ്പെടെയുള്ള കൊതുക് നിർമ്മാർജന പ്രവർത്തനങ്ങൾ നഗരസഭയും ആരോഗ്യ മന്ത്രാലയവും സംഘടിപ്പിച്ചുവരികയാണ്. കൊതുകുകളെ തുരത്താനും കൊതുകുകടി ഏൽക്കാതിരിക്കാനും നിരവധി നിർദേശങ്ങൾ ആരോഗ്യമന്ത്രാലയം മുന്നോട്ടു വെച്ചിട്ടുണ്ട്.\nനീന്തൽക്കുളങ്ങൾ, ഫൗണ്ടനുകൾ, കാർഷികാവശ്യത്തിനുള്ള കുടങ്ങൾ എന്നിവയിലെ വെള്ളം അഞ്ചു ദിവസം കൂടുമ്പോൾ മാറ്റണം. ജലസംഭരണികൾ വൃത്തിയായി സൂക്ഷിക്കുകയും ശരിയായി മൂടുകയും വേണം. പക്ഷികൾ, മൃഗങ്ങൾ എന്നിവക്ക് വെള്ളം കൊടുക്കുന്ന പാത്രങ്ങളിൽ വീണ്ടും വെള്ളം നിറക്കുന്നതിന് മുമ്പ് പാത്രത്തിൽ ബാക്കിയുള്ള വെള്ളം ഒഴുക്കിക്കളയണം. ഉപയോഗിച്ച് ഉപേക്ഷിച്ച ടയറുകൾ നശിപ്പിക്കണം. കുപ്പികളും കേടുവന്ന പാത്രങ്ങളും ശരിയായ വിധം നശിപ്പിക്കണം തുടങ്ങിയ കാര്യങ്ങൾ ശ്രദ്ധിക്കണമെന്ന് നഗരസഭ അധികൃതർ നിർദേശിച്ചു.\nക്യാമ്പയിൻ പ്രവർത്തനങ്ങൾ ചൊവ്വാഴ്ച ആരംഭിച്ച് ജനുവരി 21 വരെ നീണ്ടുനിൽക്കും. സന്നദ്ധ പ്രവർത്തകർ 4000ത്തോളം വീടുകൾ സന്ദർശിച്ച് ആവശ്യമായ നടപടികൾ സ്വീകരിക്കും. 1000ത്തോളം സന്നദ്ധ പ്രവർത്തകരെയാണ് ഇതിനായി പരിശീലനം നൽകി തയാറാക്കിയിരിക്കുന്നത്.


virendar sehwag about virat kohli\nഇന്ത്യൻ ടീമിന്റെ നിലവിലുള്ള അവസ്ഥയെ വിലയിരുത്തി വിരേന്ദർ സെവാഗ് . കോലിയുടെ തെറ്റുകള് ചൂണ്ടിക്കാണിക്കാനോ അദ്ദേഹത്തിന്റെ അഭിപ്രായത്തിനെതിരെ സംസാരിക്കാനോ ധൈര്യമുള്ള ഒരൊറ്റ താരവും നിലവിലുള്ള ഇന്ത്യന് ടീമിലില്ലെന്ന് സെവാഗ് ചൂണ്ടിക്കാട്ടി. ഇന്ത്യാ ടിവി ചാനലില് നടന്ന ഒരു പരിപാടിക്കിടെയായിരുന്നു സെവാഗിന്റെ പരാമര്‍ശം.\nക്യാപ്റ്റന് ഉപദേശം നല്‍കാനും ഫീല്‍ഡിങ്ങിലെ തെറ്റുകള് തിരുത്താന് അദ്ദേഹത്തെ സഹായിക്കാനും കാര്യപ്രാപ്തിയുള്ള നാലോ അഞ്ചോ കളിക്കാര് എല്ലാ ടീമിലുമുണ്ടാകും. എന്നാല് നിലവിലെ ഇന്ത്യന് ടീമില് അങ്ങനെ ഒരാളെയും കണ്ടിട്ടില്ല. ഡ്രസ്സിങ് റൂമില് വെച്ച് കോലിയുടെ ടീം സെലക്ഷനെ ചോദ്യം ചെയ്യാന് പ്രാപ്തിയുള്ള താരവും ഇപ്പോഴത്തെ ഇന്ത്യന് ടീമിലില്ല. എല്ലാവരും കോലിയുടെ താഴെയാണ്. സെവാഗ് വ്യക്തമാക്കി.\nഏതു പ്രതികൂല സാഹചര്യത്തിലും കളിക്കാനുള്ള കഴിവ് കോലി ഉണ്ടാക്കിയെടുത്തിട്ടുണ്ട്. തന്നെപ്പോലെ ആയിരിക്കണം മറ്റു കളിക്കാരുമെന്നാണ് കോലി പ്രതീക്ഷിക്കുന്നത്. എന്നാല് കോലി എത്തിയയിടത്ത് എത്തിച്ചേരാന് മറ്റു ടീമംഗങ്ങള്‍ക്ക് കഴിഞ്ഞിട്ടില്ല. ഇതാണ് കോലിയുടെ നായകസ്ഥാനത്തെ ബാധിക്കുന്നത്. തന്നെപ്പോലെ പേടിയില്ലാതെ മറ്റുള്ളവരും കളിക്കണമെന്നാണ് കോലി ആഗ്രഹിക്കുന്നത്-സെവാഗ് വ്യക്തമാക്കുന്നു.\nകോലി ബാറ്റു ചെയ്യുന്നതു പോലെ റണ്‍സ് അടിച്ചെടുക്കാനാണ് സഹകളിക്കാരോടും പറയുന്നത്. അങ്ങനെയൊരു ക്യാപ്റ്റന് പറയുന്നതില് തെറ്റൊന്നുമില്ല. സച്ചിന് തെണ്ടുല്‍ക്കര് ക്യാപ്റ്റനായിരുന്നപ്പോള് ബാറ്റ്‌സ്മാന്‍മാരോട് റണ്‍സ് നേടാന് പറഞ്ഞത് എനിക്കോര്‍മയുണ്ട്. എനിക്ക് കഴിയുമെങ്കില് എന്തുകൊണ്ട് നിങ്ങള്‍ക്കുമായിക്കൂടാ എന്നായിരുന്നു സച്ചിന് ചോദിച്ചിരുന്നത്-സെവാഗ് പറയുന്നു.\nഒരാള് മാത്രം വിജയിച്ചാല് കളി വിജയിക്കാനാകില്ല. അതിന് ടീം ഒന്നിച്ചുപ്രവര്‍ത്തിക്കണം. ഒരോ കളിക്കാരനും അവന്റേതായ സംഭാവന നല്‍കണം. പരിശീലകനില് നിന്ന് തേടുന്ന ഉപദേശങ്ങള് മാത്രം ഗ്രൗണ്ടില് നടപ്പാക്കരുത്. വിജയിക്കണമെങ്കില് ടീമിനൊപ്പം ഇരുന്ന കാര്യങ്ങള് ചര്‍ച്ച ചെയ്യണം-സെവാഗ് കൂട്ടിച്ചേര്‍ത്തു.\nRelated Items:sachin tendulkar, virat kohli, Virendar sehwag\nനയൻതാരയെ അനുകരിച്ച് കീർത്തി സുരേഷ് !!!\nദക്ഷിണാഫ്രിക്കയ്ക്ക് എതിരെ അതിരൂക്ഷ വിമർശനവുമായി ഗാംഗുലി രംഗത്ത്.


വനംവകുപ്പില് അഴിമതി കാടുപിടിക്കുന്നു | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nവനംവകുപ്പില് അഴിമതി കാടുപിടിക്കുന്നു\nPublished on Mon, 06/25/2012 - 13:45 ( 47 weeks3days ago) (+)(-) Font Size\nപത്തനംതിട്ട: വീട്ടുവേലക്ക് സര്‍ക്കാര് ശമ്പളം പറ്റുന്ന താല്‍ക്കാലിക ജീവനക്കാര് ഇടക്കിടക്ക് സര്‍ക്കാര് ജീപ്പില് തമിഴ്നാട്ടിലൊരു കറക്കം, ആഡംബര സൗകര്യങ്ങളൊരുക്കിയ ഓഫിസ് മന്ദിരം. ജില്ലയിലെ വനംവകുപ്പ് ഉന്നത ഉദ്യോഗസ്ഥരുടെ ലീലാവിലാസങ്ങള് സകലപരിധിയും മറികടക്കുന്നുവെന്ന ആരോപണം ശക്തം.\nവനംവകുപ്പിലെ കീഴ്ജീവനക്കാരും നാട്ടുകാരുമാണ് പരാതികളുടെ കെട്ടഴിക്കുന്നത്. വിജിലന്‍സിനും കേന്ദ്ര വനം പരിസ്ഥിതി മന്ത്രാലയത്തിനും അഴിമതിക്കഥകളുടെ നിരവധി പരാതികള് നല്‍കിയിട്ടുണ്ട്.\nവകുപ്പിന്‍െറ ഉന്നത ഉദ്യോഗസ്ഥരില് അഴിമതി വ്യാപകമായതോടെ ജില്ലയിലെ വനപാലകസേനയുടെ പ്രവര്‍ത്തനം താളംതെറ്റിയ നിലയിലാണ്. വനപാലകര് നാട്ടുകാരെ ആക്രമിക്കുന്നതും കള്ളക്കേസുകളില് കുടുക്കി പീഡിപ്പിക്കുന്നതുമടക്കമുള്ള കഥകളാണ് ഇപ്പോള് കാടിറങ്ങിവരുന്നത്.\nതലപ്പത്തുള്ള ഉദ്യോഗസ്ഥരില് ഒരാള് തമിഴ്നാട്ടിലെ വീട്ടിലേക്ക് പോകുന്നത് ഒൗദ്യോഗിക വാഹനത്തിലാണ്. കേന്ദ്രമന്ത്രിസഭയിലെ പ്രമുഖനായ മന്ത്രിയുടെ ബന്ധുവെന്ന് അവകാശപ്പെടുന്ന ഇദ്ദേഹം രാജവാഴ്ചക്കാലത്തെ ഉദ്യോഗസ്ഥരെ പോലെ എല്ലാം അടക്കി വാഴുകയാണെന്നാണ് കീഴ്ജീവനക്കാരുടെ ആക്ഷേപം. തമിഴ്നാട്ടിലേക്ക് പോകുമ്പോള് ജീപ്പ് ഓടിക്കുന്നതിന് സര്‍ക്കാര് ഡ്രൈവര്‍മാരെയും ഡ്രൈവിങ് അറിയുന്ന ഗാര്‍ഡുകളെയുമാണ് ഉപയോഗിക്കുന്നത്. ജീവനക്കാര് പ്രാഥമിക സൗകര്യം പോലുമില്ലാതെ വലയുമ്പോള് ഈ ഉദ്യോഗസ്ഥന് അദ്ദേഹത്തിന്‍െറ ഓഫിസ് റൂം എയര്‍കണ്ടീഷന് ചെയ്തിരിക്കുകയാണ്. റാപ്പിഡ് റെസ്പോണ്‍സ് ടീമിന് അനുവദിച്ച 9,50,000 രൂപ ചെലവഴിച്ചത് ഇദ്ദേഹം താമസിക്കുന്ന ക്വാര്‍ട്ടേഴ്സിന്‍െറ കാര്‍പോര്‍ച്ചിന് ടൈല്‍പാകാനാണ്. തുക ഉപയോഗിച്ച് നാലാമതൊരു കാര്‍പോര്‍ച്ചും നിര്‍മിച്ചു. ശബരിമല സീസണില് ജില്ലയിലെ വനമേഖലയില് വ്യാപാര സ്ഥാപനങ്ങള് നടത്തുന്നവരില് നിന്നും ആയിരക്കണക്കിന് രൂപയാണ് ഉന്നത ഉദ്യോഗസ്ഥര് വിശ്വസ്തരെ ഉപയോഗിച്ച് പിരിച്ചെടുത്തതെന്നും ആരോപണം ഉയരുന്നുണ്ട്. വനംവകുപ്പുമായി ബന്ധപ്പെട്ട് ജില്ലയില് എന്ത് നിര്‍മാണം നടന്നാലും അടങ്കല് തുകയുടെ 13 ശതമാനം കമീഷനായി ഉന്നതര്‍ക്ക് നല്‍കണമെന്നത് അലിഖിത നിയമമായി നിലനില്‍ക്കുന്നു. തമിഴ്നാട് സ്വദേശിയായ ഉദ്യോഗസ്ഥന് അനധികൃതമായി സമ്പാദിച്ച ലക്ഷക്കണക്കിന് രൂപ ഉപയോഗിച്ച് സ്വന്തം നാട്ടില് മണിമന്ദിരം നിര്‍മിച്ചുവരികയാണത്രേ. ഈ തുക നാട്ടിലേക്ക് അയച്ചത് തോട്ടമണ് എസ്.ബി.ടിയുടെ ശാഖ വഴിയാണ്. വീട് നിര്‍മാണത്തിന് ആവശ്യമായ തടി ജില്ലയില് നിന്ന് കടത്തിക്കൊണ്ടുപോയതായും ആരോപണമുണ്ട്. റാപ്പിഡ് റെസ്പോണ്‍സ് ടീം പ്രവര്‍ത്തിക്കുന്ന പഴയ കെട്ടിടത്തില് അറ്റകുറ്റപ്പണി നടത്തിയതിന് കള്ളബില്ല് ഒപ്പിട്ട് നല്‍കാന് വിസമ്മതിച്ച ഫോറസ്റ്റര് ദീര്‍ഘകാല അവധിയില് പ്രവേശിച്ചിരിക്കുകയാണ്. ഡി.എഫ്.ഒയുടെ ക്വാര്‍ട്ടേഴ്സിലെ ടോയ്ലറ്റ് കഴുകാന് വിസമ്മതിച്ചെന്ന കുറ്റത്തിന് ദിവസവേതനക്കാരനായ തൂപ്പുകാരനെ പിരിച്ചുവിട്ടു.\nഒരു ഡി.എഫ്.ഒയുടെ വീട്ടിലെ കറന്‍റ് ചാര്‍ജ് അടക്കേണ്ട ചുമതല ഒരു റേഞ്ചോഫിസര്‍ക്കാണ്. നാട്ടുകാരെ അംഗങ്ങളാക്കി രൂപവത്കരിക്കുന്ന വനസംരക്ഷണ സമിതിയുടെ പ്രവര്‍ത്തനവും ജില്ലയില് കാണാനില്ല.\nസമിതിയുടെ പ്രവര്‍ത്തനത്തിന് കണക്കുകള് എഴുതിയുണ്ടാക്കി ഫണ്ട് തട്ടുന്നതായി ആരോപണം ഉയര്‍ന്നിരുന്നു. സമിതി പ്രവര്‍ത്തനം ഇല്ലാത്തതിനാലാണ് വേനല്‍ക്കാലത്ത് സീതത്തോട് മേഖലയില് വന് തീപിടിത്തത്തിന് കാരണമായതെന്ന് കണ്ടത്തെിയിരുന്നു.\nകിലോമീറ്ററുകളോളം വനമേഖലയാണ് കത്തി നശിച്ചത്. മേഖലയില് ഫയര്‍ലൈന് തെളിക്കല് പലയിടത്തും നടന്നിരുന്നില്ല. സേനയുടെ മുകള്‍ത്തട്ടില് അഴിമതി വ്യാപകമായതോടെ താഴത്തെട്ടിലെ ജീവനക്കാരുടെ പ്രവര്‍ത്തനം തോന്നും പടിയാണ്.\nതങ്ങളുടെ അഴിമതി പുറത്തുവരുമെന്നതിനാല് കീഴ്ജീവനക്കാരുടെ കൃത്യവിലോപം ഉന്നത ഉദ്യോഗസ്ഥര് കണ്ടില്ളെന്ന് നടിക്കുന്നു.\nഗവിയിലേക്ക് യാത്രപോയ ഗ്രാമപഞ്ചായത്ത് അംഗത്തെ കള്ളക്കേസില് കുടുക്കി പീഡിപ്പിച്ചതിന് ഒരു റേഞ്ചോഫിസറെയും ഫോറസ്റ്റര് ,രണ്ട് ഗാര്‍ഡുമാര് എന്നിവരെയും വനം മന്ത്രി ഗണേഷ്കുമാര് പ്രത്യേക സംഘത്തെ നിയോഗിച്ച് നടത്തിയ അന്വേഷണത്തില് കുറ്റക്കാരെന്ന് കണ്ട് സസ്പെന്‍ഡ് ചെയ്തിരുന്നു. ഇതുസംബന്ധിച്ച് നടത്തിയ അന്വേഷണ റിപ്പോര്‍ട്ട് മുക്കിയതിന് റാന്നി ഡി.എഫ്.ഒ അടക്കമുള്ളവര്‍ക്കെതിരെ നടപടിയെടുക്കുമെന്നും മന്ത്രി പറഞ്ഞിരുന്നു.


Tuesday 1 November 2016 10:08 pm IST\nവെളിയന്നൂര്: കെഎസ്ആര്‍ടി സിയുടെ ഉടമസ്ഥതയിലുള്ള വെളിയന്നൂരിലെ ബസ് കാത്തിരിപ്പ് കേന്ദ്രം ജീര്‍ണ്ണാവസ്ഥയില്. കോട്ടയം-വെളിയന്നൂര് വഴി കെഎസ്ആര്‍ടിസി സര്‍വീസ് ആരംഭിച്ചപ്പോള് ബസ് ജീവനക്കാര്‍ക്ക് താമസിക്കുന്നതിനായി അന്നത്തെ എംഎല്‍എ ജോസഫ് ചാഴിക്കാടന് തന്റെ സ്വന്തം വസ്തുവില് നിര്‍മ്മിച്ച് സര്‍ക്കാരിന് കൈമാറിയ കെട്ടിടമാണ് ജീര്‍ണ്ണാവസ്ഥയില് ആയിട്ടുള്ളത്. ബസ്സ കാത്തിരിപ്പ് കേന്ദ്രമായി പൊതുജനങ്ങളും ഉപയോഗിച്ചിരുന്നു. വൈകിട്ട് 9.30ന് കോട്ടയത്ത് നിന്ന് വെളിയന്നൂരില് എത്തുന്ന ബസ്സിലെ ബസ് ജീവനക്കാര് ഈ കെട്ടിടത്തിലായിരുന്നു അന്തിയുറങ്ങിയിരുന്നത്. കെട്ടിടം അപകടാവസ്ഥയില് ആയതോടെ കെഎസ്ആര്‍ടിസി ജീവനക്കാര്‍ക്ക് രാത്രികാലങ്ങളില് തങ്ങാന് ഇടമില്ലാതെ വിഷമവൃത്തത്തിലായി. ഈ വഴിയുള്ള ബസുകളില് ജോലിനോക്കാന് ജീവനക്കാര് വിമുഖതകാട്ടി. കെട്ടിടത്തിലെ അപകടാവസ്ഥ മനസ്സിലാക്കിയ വെളിയന്നൂര് ഗ്രാമപഞ്ചായത്ത് ഭരണസമിതി ജീവനക്കാര്‍ക്ക് താമസിക്കാന് മറ്റൊരുമുറി ഏര്‍പ്പാടാക്കി നല്‍കി. കെട്ടിടത്തിന്റെ അപകടാവസ്ഥയെക്കുറിച്ച് മാധ്യമവാര്‍ത്തകളെ തുടര്‍ന്ന് കഴിഞ്ഞ സര്‍ക്കാര് കെഎസ്ആര്‍ടിസിയുടെ ഉന്നത ഉദ്യോഗസ്ഥകരോട് അന്വേഷണം നടത്തി റിപ്പോര്‍ട്ട് സമര്‍പ്പിക്കാന് ആവശ്യപ്പെട്ടിരുന്നു. കെട്ടിടം പൊളിച്ച് പുതിയ കെട്ടിടം പണിയണമെന്നാണ് ഉദ്യോഗസ്ഥര് ഗതാഗത വകുപ്പിന് സമര്‍പ്പിച്ച റിപ്പോര്‍ട്ടിലുള്ളത്. എന്നിട്ടുംഅന്ന് സ്ഥലം എംഎല്‍എ പ്രശ്നത്തില് ഇടപ്പെട്ടില്ലെന്ന ആക്ഷേപവും ശക്തമായി. വെളിയന്നൂര് ഗ്രാമപഞ്ചായത്ത് ഭരണസമിതി സ്ഥലവും, കെട്ടിടവും, ഏറ്റെടുത്ത് കെട്ടിടം നിര്‍മ്മിക്കാന് തയ്യറാണെന്ന് കാണിച്ച് ഗതാഗതവകുപ്പിനെ സമീപിച്ചു. എന്നാല് സര്‍ക്കാര് ഉടമസ്ഥതയിലുള്ള സ്ഥലമോ, കെട്ടിടങ്ങളോ, പ്രാദേശിക ഭരണകൂടങ്ങള്‍ക്ക് കൈമാറേണ്ടതില്ലെന്ന സര്‍ക്കാര് നയം ഇതിന് തടസ്സമായി. കഴിഞ് ദിവസം വെളിയന്നൂരില് എത്തിയ ഗതാഗത വകുപ്പ് മന്ത്രി എം.കെ. ശശിധരന് കെട്ടിടത്തിന്റെ അപകടാവസ്ഥ നേരിട്ട് കണ്ട് ബോദ്ധ്യപ്പെട്ടു. എംഎല്‍എയുടെ പ്രാദേശിക വികസന ഫണ്ടില്‍നിന്ന് തുക കണ്ടെത്തിയെങ്കില് മാത്രമേ കെട്ടിടനിര്‍മ്മാണം നടത്താന് ആവൂ എന്ന് നിവേദക സംഘത്തെ മന്ത്രി അറിയിച്ചു. ബസ് കാത്തിരിപ്പ് കേന്ദ്രവും, ജീവനക്കാരുടെ വിശ്രമകേന്ദ്രവും, പുനര്‍നിര്‍മ്മിച്ചില്ലെങ്കില് കോട്ടയം-വെളിയന്നൂര് ബസ് സര്‍വ്വീസ് കെഎസ്ആര്‍ടിസി നിര്‍ത്തിവയ്‌ക്കേണ്ടിവരും. കോട്ടയം വെളിയന്നൂര് വഴി-കൂത്താട്ടുകുളം സര്‍വ്വീസാക്കി മാറ്റുവാനുള്ള നീക്കവും ശക്തമായിട്ടുണ്ട്.\nകുര്യനാട്-കൂത്താട്ടുകുളം ഭാഗത്ത് ബസ് യാത്ര അന്യമാകുന്നു